sbi yono: দরকার নেই ব্যাঙ্কে যাওয়ার! YONO অ্যাপেই কীভাবে সব কাজ সারবেন? জানুন - sbi yono app detail know how to use it | Eisamay\nsbi yono app detail know how to use it\nদরকার নেই ব্যাঙ্কে যাওয়ার! YONO অ্যাপেই কীভাবে সব কাজ সারবেন? জানুন\nAbhishek Biswas | EiSamay.Com | Updated: Jan 29, 2022, 2:20 PM\nYONO-র পুরো কথাটি হল You Only Need One। নামের মধ্যেই লুকিয়ে রয়েছে YONO আসলে কী। ব্যালেন্স চেক, টাকা পাঠানো, UPI পেমেন্ট, FD ইনভেস্টমেন্ট, RD ইনভেস্টমেন্ট, মিনি স্টেটমেন্ট, Payment Request সহ যাবতীয় সব কাজ করা সম্ভব।\nআপনি কি স্টেট ব্যাঙ্ক অফ ইন্ডিয়ার গ্রাহক? তাহলে নিশ্চয় YONO-র নাম অবশ্যই শুনেছেন। হয়তো ব্যাঙ্কের ভিতরে বা ATM কাউন্টারের ভিতরে কোনও পোস্টারও চোখে পড়েছে। সেটাই স্বাভাবিক। কারণ YONO ব্যবহারে সবথেকে বেশি জোড় দিচ্ছে SBI। কিন্তু YONO আসলে কী? কীভাবেই বা ব্যবহার করতে হবে? অনেকেরই এবিষয়ে অজানা। চিন্তুা নেই এই প্রতিবেদনে YONO সম্পর্কে বিস্তারিত তথ্য দেওয়া হল। ডাউনলোড থেকে রেজিস্ট্রেশন, টাকা পাঠানো থেকে স্ক্যান করে বিল পেমেন্ট। সবকিছুই সম্ভব হবে কীভাবে? জানুন বিস্তারিত-\nYONO-র পুরো কথাটি হল You Only Need One। নামের মধ্যেই লুকিয়ে রয়েছে YONO আসলে কী। ব্যালেন্স চেক, টাকা পাঠানো, UPI পেমেন্ট, FD ইনভেস্টমেন্ট, RD ইনভেস্টমেন্ট, মিনি স্টেটমেন্ট, Payment Request সহ যাবতীয় সব কাজ করা সম্ভব। ক্যাশ টাকা জমা দেওয়ার জন্য শুধুমাত্র ব্যাঙ্কে যেতে হবে। এমনকী, ATM থেকে টাকা তোলার জন্যও YONO কাজে আসবে।\nYONO ডাউনলোড করবেন কীভাবে?\nGoogle Play Store এবং App Store থেকে YONO ডাউনলোড করা সম্ভব। ডাউনলোড করার পর সেটি আপনার ডিভাইসে ইনস্টল করুন।\nYONO রেজিস্ট্রেশন করবেন কীভাবে?\nইনস্টল করার পর প্রথমে SBI YONO অ্যাপটি ওপেন করুন\nএরপর Internet Banking অপশনটি সিলেক্ট করুন।\nএরপর আপনার অ্যাকাউন্টের বিষয়ে বেশ কিছু প্রমাণ আপনাকে দিতে হবে। যেমন ATM কার্ড নম্বর, ATM Pin ইত্যাদি। সবশেষে Submit অপশনে ক্লিক করুন। Internet Banking আইডি এবং পাসওয়ার্ডও রেজিস্ট্রেশনের জন্য ব্যবহার করতে পারেন।\nএরপর যদি সব কিছু ম্যাচ করে যায় তাহলে MPIN সেট করতে হবে। এই MPIN-এর মাধ্যমেই আপনি প্রতিবার YONO অ্যাপটি অ্যাকসেস করতে পারবেন। তাই এই PIN নম্বরটি মনে রাখা খুবই দরকার।\nMPIN সেট করার পর আপনার রেজিস্টার মোবাইল নম্বরে একটি OTP আসবে। ওই OTP ব্যবহার করে আপনাকে পুরো প্রক্রিয়া সম্পন্ন করতে হবে।\nরেজিস্ট্রেশন সম্পন্ন হওয়ার পর ফের APP টি পুনরায় লঞ্চ হবে এবং ফেন নতুন করে লগইন করতে হবে।\nকীভাবে লগইন করবেন?\nলগইন করার জন্য লগ-ইন প্রথমে YONO অ্যাপটি ওপেন করুন।\nতারপর রেজিস্ট্রেশনের সময় যে MPIN অ্যাপটি দিয়েছিলেন সেটি দিন এবং লগইন করুন।\nএরপর ব্যাঙ্কে না গিয়ে যাবতীয় কাজকর্ম আপনার ফোনের মাধ্যমেই সারতে পারবেন।\nপরের খবরPDF-এ Digital Sign কীভাবে? স্মার্টফোনেই মুশকিল আসান!\nstate bank of india sbi yono mobile app download sbi yono mobile app sbi yono sbi how to register on sbi yono mobile app how to register on sbi yono app how to download sbi yono mobile app how to download sbi yono app download sbi yono app\nWeb Title : sbi yono app detail know how to use it


কুরবানী কখন কার উপর ওয়াজিব হয়? | Times-bd24\nজুলাই ১৪, ২০২০ বার্তা কক্ষ ০ Comments ইসলাম ও জীবন, কুরবানী, কোরবানি, ধর্ম, ফতওয়া\nবরাবর মাননীয় সম্মানিত মুফতী সাহেব হুজুর!\nকুরবানী কার উপর ওয়াজিব হয়? এবং\nমুহা. আমান, কক্সবাজার।\nমুহা. জিয়াউর রহমান জিয়া, মোমেনশাহী।\nবাদায়েউস সানায়ে ৪/১৯৬, ফাতাওয়ায়ে তাতারখানিয়া ১৭/৪০৫; আলমুহীতুল বুরহানী ৮/৪৫৫ ৷\n← মালদ্বীপে বেতনের দাবিতে প্রবাসী শ্রমিকদের বিক্ষোভ, আটক ৪১\nহুসাইন মোহাম্মদ এরশাদের প্রথম মৃত্যুবার্ষিকী আজ →


বিজিএমইএ’র নির্বাচন নিয়ে টালবাহানা!\n০৩:১০ পিএম | ০৬ ডিসেম্বর, ২০১৮\n০৩:১০ পিএম | ০৬ ডিসেম্বর, ২০১৮ ২১ অগ্রহায়ণ ১৪২৫ ২৬ রবিউল আউয়াল ১৪৪০\nবাংলাদেশ পোশাক প্রস্তুতকারক ও রফতানিকারক সমিতির (বিজিএমইএ) নির্বাচন নিয়ে টালবাহানা শুরু করেছে বর্তমান কমিটি। সম্প্রতি বাণিজ্য মন্ত্রণালয়ে তৃতীয়বারের মতো পরিচালনা কমিটির মেয়াদ বাড়ানোর আবেদন করেছে বিজিএমই’র কমিটি। এর আগে দুই দফায় যথাক্রমে ৬ মাস ও এক বছর করে কমিটির মেয়াদ বাড়ানো হয়। ফলে আবারও পিছিয়ে যেতে পারে নির্বাচন। আর তাতেই অস্থিরতা বিরাজ করছে বিজিএমইএ’তে।\nবিজিএমইএ সূত্রে জানা গেছে, আগামী ২২ ডিসেম্বরের মধ্যে তফসিল ঘোষণার কথা বর্তমান কমিটির। কিন্তু কমিটির মেয়াদ বাড়ানোর আবেদনে ক্ষুব্ধ হয়ে উঠেছেন অনেকে। এমনকি আবার নির্বাচন পেছানো হলে অনেক সদস্য ও নেতা অবস্থান ধর্মঘট ও প্রতিবাদ সমাবেশ করার প্রস্তুতি নিচ্ছেন বলেও শোনা যাচ্ছে।\nবিজিএমইএ’র এক সদস্য নাম প্রকাশ না করার শর্তে বার্তা২৪.কম’কে বলেন, ‘দুই বছরের জন্য নির্বাচিত কমিটি প্রায় চার বছর ক্ষমতায় আছে। নির্বাচন এলেই কোনো না কোনো অজুহাতে তা পিছিয়ে দেওয়ার চেষ্টা করা হয়। কারণ তারা জানেন, নির্বাচন হলে জয়ী হতে পারবে না। এমনকি বর্তমান কমিটির বিরুদ্ধে দুর্নীতির অভিযোগ আছে।’\nঅন্যদিকে, আগামী নির্বাচন নিয়ে ছাড় দিতে রাজি না ফোরাম ও স্বাধীনতা পরিষেদের নেতারা। ফলে তারা ঐক্যবদ্ধ হচ্ছেন।\nএসব বিষয়ের সত্যতা স্বীকার করেণ বিজিএমইএ’র স্বাধীনতা পরিষদের আহ্বাবায়ক মো. জাহাঙ্গীর আলম বার্তা২৪.কম’কে বলেন, ‘বিজিএমইএ’র বর্তমান কমিটির মেয়াদ শেষ হবে ২০১৯ সালের ২২ মার্চ। এরপর গঠনতন্ত্র অনুযায়ী নির্বাচন কার্যক্রম শেষ করে নতুন কমিটির কাছে দায়িত্ব হস্তান্তর করতে হবে। সে অনুযায়ী নির্বাচনের ৩ মাস আগে আগামী ২২ ডিসেম্বরের মধ্যে তফসিল ঘোষণা করতে হবে। কিন্তু বর্তমান কমিটি তফসিল ঘোষণার কাজ না করে আবারও মেয়াদ বাড়ানোর আবেদন করেছে। এটা হতে পারে না! সংগঠনে গণতন্ত্র বজায় রাখতে হলে অবশ্যবই নির্বাচনী প্রক্রিয়াকে সচল রাখতে হবে।’\nতিনি আরো বলেন, ‘এবারও যদি নির্বাচন ব্যহত করা হয় তাহলে আমরা সেটা মেনে নেব না। ২২ ডিসেম্বরের মধ্যে নির্বাচনের তফসিল ঘোষণা না করা হলে আমরা অবস্থান কর্মসূচি দিতে বাধ্য হবো। প্রতিবাদ করবো। এভাবে অন্যায় মেনে নেওয়া যায় না ‘\nএসব অভিযোগের বিষয়ে জানতে বিজিএমইএ’র বর্তমান সভাপতি মো. সিদ্দিকুর রহমানের সাথে যোগাযোগ করা হলে তাকে পাওয়া যায়নি।\nপ্রসঙ্গত, ২০১৫ সালের সেপ্টেম্বর মাসে দায়িত্ব গ্রহণ করে বিজিএমইএ’র বর্তমান কমিটি। ২০১৭ সালের সেপ্টেম্বরে নির্বাচনের মাধ্যমে নতুন কমিটির কাছে দায়িত্ব হস্তান্তরের কথা থাকলেও পোশাক শিল্পের অস্থিতিশীল পরিস্থিতির কথা উল্লেখ করে ছয় মাসের মেয়াদ বাড়ানো হয়। পরবর্তীতে ২০১৮ সালের মার্চ মাসে দ্বিতীয়বাড়ের মতো এক বছরের জন্য জাতীয় সংসদ নির্বাচনের কারণ দেখিয়ে মেয়াদ বাড়ায় বর্তমান কমিটি। কিন্তু তৃতীয়বারের মতো মেয়াদ বাড়ানোর আবেদন করায় যেন জল ঘোলা হয়েছে। এখন পানি কতো দূর গড়ায় সেটা দেখার বিষয়।


সাধারণ জ্ঞান : বাংলাদেশ ব্যাংক / বাংলাদেশে ইসলামী ব্যাংকিং / বীমা ব্যবস্থাপনা | My All Garbage | Biggest Website for Educational Support in BD\nসাধারণ জ্ঞান : বাংলাদেশ ব্যাংক / বাংলাদেশে ইসলামী ব্যাংকিং / বীমা ব্যবস্থাপনা\nবাংলাদেশের কেন্দ্রীয় ব্যাংকের নাম কী? – বাংলাদেশ ব্যাংক।\nবাংলাদেশ ব্যাংকের পূর্ব নাম কী? – স্টেট ব্যাংক অব পাকিস্তান।\nবাংলাদেশ ব্যাংক প্রতিষ্ঠা হয় কত সালে? – ১৬ ডিসেম্বর ১৯৭১।\nবাংলাদেশ ব্যাংকের পরিচালনা পরিশদের সদস্য কত জন? – ১২ জন। (গভর্নর ১ জন, ডেপুটি গভর্নর ৩ জন ও পরিচালক ৮ জন)।\nবাংলাদেশ ব্যাংকের শাখা কয়টি? – ১০টি (প্রধান কার্যালয় ছাড়া)।\nবাংলাদেশ ব্যাংকের সর্বশেষ শাখা কোনটি? – ময়মনসিংহ (১০ম) (১৭ জানুয়ারি ২০১৩)।\nবৈদেশিক মুদ্রার বিনিময় হার নির্ধারণ করে কোন ব্যাংক? – কেন্দ্রীয় ব্যাংক।\nবাংলাদেশ ব্যাংক প্রশিক্ষণ একাডেমি কোথায়? – মিরপুর।\nসুদের হার নিয়ন্ত্রণ করে কোন ব্যাংক? – বাংলাদেশ ব্যাংক।\nবাংলাদেশ ব্যাংকের প্রধান কর্মকর্তার পদবী কী? – গভর্নর। [সি এ জি সমতুল্য]\nবাংলাদেশ ব্যাংকের গভর্নর কত বছরের জন্য নিয়োগ প্রাপ্ত হন? – ৪ বছরের জন্য (রাষ্ট্রপতি কর্তৃক চুক্তিভিত্তিক নিয়োগ)।\nবাংলাদেশ ব্যাংকের প্রথম গভর্নর কে ছিলেন? – এ. এন. হামিদুল্লাহ। (১৮.০১.১৯৭২ – ১৭.১১.১৯৭৪)\nবাংলাদেশ ব্যাংকের বর্তমান গভর্নর কে ছিলেন? – ড. ফজলে কবির (১৬.০৩.২০১৬ – বর্তমান)\nবাংলাদেশ ব্যাংকের প্রথম মহিলা মহাব্যবস্থাপকের নাম কী? – নাজনীন সুলতানা।\nবাংলাদেশ ব্যাংকের প্রথম নারী পরিচালক কে? – অধ্যাপিকা হান্নানা বেগম।\nবাংলাদেশ ব্যাংকের ‘মুদ্রা জাদুঘর’ যাত্রা শুরু করে কবে? – ২৮ এপ্রিল ২০০৯।\nবাংলাদেশের একমাত্র সরকারি সিকিউরিটি প্রিন্টিং কর্পোরেশন (বাংলাদেশ) লিমিটেড কবে প্রতিষ্ঠিত হয়? – শিমুলতলী, গাজীপুর।\nউপমহাদেশের প্রথম কাগজের মুদ্রা প্রচলন করেন কে? – লর্ড ক্যানিং।\nসিকিউরিটি প্রিন্টিং কর্পোরেশন (বাংলাদেশ) লি. থেকে মুদ্রিত প্রথম নোট কোনটি? – ১০ টাকার নোট।\nবাংলাদেশের প্রথম টাকা ও মুদ্রার নকশাকার কে? – কে জি মুস্তফা।\nবিশ্বে ইসলামী অর্থনীতির ধারণার উদ্ভব হয় কবে? – ১৯৭০ সালে।\nদক্ষিণ-পূর্ব এশিয়ার প্রথম সুদমুক্ত ব্যাংক কোনটি? – ইসলামী ব্যাংক বাংলাদেশ লিমিটেড।\nইসলামী ব্যাংক বাংলাদেশ লি. আনুষ্ঠানিকভাবে প্রতিষ্ঠিত হয় কত সালে? – ১৩ মার্চ ১৯৮৩। (যাত্রা শুরু ৩০ মার্চ ১৯৮৩)।\nবাংলাদেশে প্রথম সুদবিহীন ব্যাংকিং কত সালে চালু হয়? – ১৯৮৩ সালে।\nবাংলাদেশে প্রথম সুদবিহীন ব্যাংকের নাম কী? – ইসলামী ব্যাংক বাংলাদেশ লিমিটেড।\n২৮ ফেব্রুয়ারি ২০১০ দেশের কোন রাষ্ট্রায়ত্ত ব্যাংক প্রথম ইসলামী ব্যাংকিং ইউনিট চালু হয়? – অগ্রণী ব্যাংক লি.।\nবীমা উন্নয়ন ও নিয়ন্ত্রণ কর্তৃপক্ষ (IDCA) কবে গঠিত হয়? – ২৬ জানুয়ারী ২০১১।\nবীমা উন্নয়ন ও নিয়ন্ত্রণ কর্তৃপক্ষ বিল ২০১০ কবে জাতীয় সংসদ পাস হয়? – ৩ মার্চ ২০১০।\nবীমাগ্রহীতার উদ্দেশ্যগুলো কী কী? – অর্থনৈতিক নিরাপত্তা লাভ, মানসিক প্রশান্তি অর্জন, সঞ্চয়ের সুবিধা লাভ ইত্যাদি।\nজীবন বীমা কাকে বলে? – মানুষের জীবন উপর সম্পাদিত বীমা চুক্তিকেই জীবন বীমা বলে।\nসরকারের পরিচালনাধীন জীবন বীমা সংশ্লিষ্ট একক প্রতিষ্ঠানের নাম কী? – জীবন বীমা কর্পোরেশন।\nজীবন বীমা কর্পোরেশন (JBC) গঠিত হয় কোন সনে? – ১৯৭৩ সালে।\nIDCA-এর পূর্ণরূপ কী? – Insurance Development and Controlling Authority.\nবীমা উন্নয়ন ও নিয়ন্ত্রণ কর্তৃপক্ষের সদস্য কত? – ৪ জন।\nবীমা উন্নয়ন ও নিয়ন্ত্রণ কর্তৃপক্ষ-এর প্রধান কার্যালয় কোথায়? – ঢাকা।


১২:০৬ এএম | ০৪ ডিসেম্বর, ২০২০\nড. মহীবুল আজিজ, অতিথি লেখক\nপ্রফুল্ল রঞ্জন সিংহ\nচট্টগ্রাম বিশ্ববিদালয়ের সহকর্মী প্রফেসর ড. আনোয়ার সাঈদ একটু আগেই জানালেন, বৃহস্পতিবার (৩ ডিসেম্বর) সন্ধ্যে সাতটায় চট্টগামের ইম্পেরিয়্যাল হাসপাতালে চিকিৎসাধীন সমাজসেবী, বিদ্যোৎসাহী, প্রফুল্ল রঞ্জন সিংহ চলে গেছেন না-ফেরার দেশে। তিনি স্বনামেই খ্যাত যদিও তাঁর পারিবারিক পটভূমিটি এতদঞ্চলেই শুধু নয়, দেশব্যাপী বিশেষ পরিচিত।\nতাঁর পিতা শহিদ নূতন চন্দ্র সিংহের অসাধারণ শিক্ষাব্রত, সমাজসেবা এবং মুক্তিযুদ্ধে গৌরবময় আত্মদানের কথা সর্বজনবিদিত। পিতা নূতন সিংহের উত্তরাধিকারটি সগর্বে এতকাল বয়ে এসেছিলেন তিনি। নূতন সিংহ প্রতিষ্ঠিত কুণ্ডেশ্বরী বিদ্যামন্দির, কুণ্ডেশ্বরী ঔষধালয় এবং আরও অনেকগুলো প্রতিষ্ঠানের সুযোগ্য পরিচালনা তাঁরই নেতৃত্বে হয়ে আসছিল। পিতার সমাজকর্মকে আরও সুপরিসর ও বহুমাত্রিক করে গড়ে তুলবার পেছনে তাঁর ছিল গুরুত্বপূর্ণ ভূমিকা।\nতাঁর সর্বাগ্রজ চিত্ত সিংহ ছিলেন বিখ্যাত কথাসাহিত্যিক। তার উপন্যাস ‘ঋতুপুত্র’ ‘জতুগৃহ’ ‘ঈশ্বর পাটনী’ ‘বারোমাস্যা’ ‘বেহুলা’ বিশেষভাবে স্মরণীয়। তিনি কবিতা, নাটক, গল্প, প্রবন্ধ, গান ইত্যাদিও রচনা করেছিলেন।\nতাঁর মধ্যমাগ্রজ সত্য সিংহও আপন কর্মে খ্যাত। সমাজসেবার মাধ্যমে চট্টগ্রামে স্মরণীয় হয়ে রয়েছেন তিনিও। পিতা নূতন সিংহের পবিত্র স্মৃতির স্মরণে তিনি গড়ে তুলেছিলেন শহীদ নূতন সিংহ স্মৃতি সংসদ।\nবিভিন্ন সময়ে কুণ্ডেশ্বরী বিদ্যামন্দিরের আঙ্গিনায় আয়োজন করা হতো বিভিন্ন অনুষ্ঠান। বিশেষ করে উল্লেখ করতে হয়, শহিদ নূতন সিংহের জন্ম ও শহীদ-দিবসের অনুষ্ঠানগুলোর কথা। প্রতিটি অনুষ্ঠানে দেশের মনন ও মনীষাবাহী, মেধাবী ব্যক্তিত্বকে সম্মান প্রদর্শনের এক বিরল নজীর স্থাপন করেছে স্মৃতি সংসদ।\nবলাবাহুল্য এসবকিছুর পেছনে ছিল প্রফুল্ল সিংহের একনিষ্ঠ ত্যাগ ও সাংগঠনিকতা। তাঁর এলাকার ঘরে-ঘরে আমরা শুনেছি প্রফুল্ল রঞ্জন সিংহের পরোপকারিতা এবং তাঁদের প্রাতিষ্ঠানিক কর্মকাণ্ডের ইতিবাচক সামাজিক তৎপরতার কাহিনি। দরিদ্র-সুবিধাঞ্চিত-মেধাবী ছাত্র-ছাত্রীদের নিয়মিত শিক্ষাসহায়ক বৃত্তি ও প্রণোদনা দিয়ে ঘরে ঘরে শিক্ষিত প্রজন্ম গড়ে তুলবার অধ্যবসায়ে নিয়োজিত ছিলেন তিনি।\nতাঁর মৃত্যুতে এসব কর্মকাণ্ড একটা বড় রকমের ধাক্কা খেলো। আমাদের আশা, তাঁর সন্তান এবং তাঁর সাংগঠনিক তৎপরতার স্বাক্ষর উত্তর-প্রজন্মের সদস্যরা নিশ্চয়ই তাঁর অনুপ্রেরণাকে পথের সঞ্চয় মেনে এগিয়ে যাবেন সামনে।\nযখনই কুণ্ডেশ্বরী গিয়েছি তখনই পেয়েছি তাঁর সান্নিধ্য। কাজে ব্যস্ত থাকলেও হাসিমুখে সময় দিয়েছেন। পিতার স্মৃতিচারণ করেছেন, মুক্তিযুদ্ধের স্মৃতিচারণ করেছেন। ঘুরে ঘুরে দেখিয়েছেন তাঁর পিতা শহিদ নূতন চন্দ্র সিংহের স্মৃতিবিজড়িত নানা অনুষঙ্গ।\nসকলের প্রিয় প্রফুল্ল বাবু আর নেই, একথা মানতে খুবই কষ্ট হয়। ভাবতেই পারছি না, আমরা দলবেঁধে সবাই চলেছি কুণ্ডেশ্বরীতে, আর গেটের সামনে অপেক্ষায় দাঁড়িয়ে, প্রফুল্ল রঞ্জন সিংহ। তীব্র রোদে ঘেমে নেয়ে একাকার হলেও আমাদের স্বাগত জানাতে মুখের হাসিটি তিনি বিসর্জন দেন না। আর কোনদিন বলবেন না তিনি, আসুন, আপনারা, ভেতরে আসুন।


এরা 'পুলিশের ডন', এনকাউন্টার এদের কাছে 'নেশা'র মতো\nনিজস্ব প্রতিনিধি. হায়দরাদের এনকাউন্টারের কথা সবার হয়তো মনে আছে ৷ যদিও এই এনকাউন্টারের নায়ক সজ্জনার কিন্তু একমাত্র নন৷ দেশজুড়ে রয়েছেন এমন অনেক এনকাউন্টার স্পেশালিস্ট৷ যাঁদের ভয়ে অপরাধী আক্ষরিক অর্থেই কাঁপতে থাকে৷ সিনেমায় যেমন আব তক ছাপ্পান-র নানা পাটেকার, বাস্তবে তেমনই এই সজ্জনার বা প্রদীপ শর্মা, দয়া নায়েক, প্রফুল্ল বনশালে বা বিজয় সালাস্কার৷ এদের অনেকের হাতে এনকাউন্টারে নিহতের সংখ্যা ছাপ্পান্ন-র অনেক বেশি৷ কারওর কারওর তো তিনশো ছাড়িয়ে গিয়েছে৷\nপ্রদীপ শর্মার নাম প্রথমেই আসে এনকাউন্টার স্পেশালিস্ট হিসেবে৷ কেউ বলেন এই পুলিশ অফিসারের হাতে এনকাউন্টারে নিহতের সংখ্যা ৩০০-র বেশি৷ আবার সরকারিভাবে দাবি করা হয়, ১০৪টি এনকাউন্টার হয়েছে শর্মার হাতে৷ এদের মধ্যে রামনারায়ণ গুপ্তা একাউন্টার মামলায় তাঁকে সাসপেন্ড করা হয়েছিল৷ এক সাক্ষাৎকারে তো এই পুলিশকর্তা বলেই ফেলেছিলেন, “এনকাউন্টার আমার কাছে নেশার মতো হয়ে উঠেছিল৷ তাই ছুটির দিন হলেই আমার ভারী একঘেয়ে লাগত৷”\nআরও পড়ুন অন্তঃস্বত্ত্বা স্ত্রীর জন্য পেতে দিলেন কাঁধ, ভাইরাল ভিডিয়ো\nএনকাউন্টার স্পেশালিস্ট হিসেবে দয়া নায়েক সে তুলনায় কিছুটা পিছিয়েই রয়েছেন৷ সঞ্জয় দত্ত অভিনীত ‘ডিপার্টমেন্ট’ বলতে গেলে নায়েককে নিয়েই তৈরি৷ সুখ্যাতি হোক কি কুখ্যাতি, দুটোই সমানভাবে কুড়িয়েছিলেন তিনি৷ মুম্বইয়ের আন্ডার ওয়ার্ল্ডের ত্রাস হয়ে উঠেছিলেন! বাইশ বছর আগে ছোটা রাজনের দুই শাগরেদকে এনকাউন্টারে মেরেছিলেন নায়েক৷\nআরও পড়ুন দিনে ১০ বার সঙ্গম, যৌনাঙ্গ কাটলেন চিকিৎসকরা\nএই দুজনের পরেই আসে প্রফুল্ল বনশালের নাম৷ মুম্বই পুলিশের ডেথ স্কোয়াডের সদস্য ছিলেন তিনি৷ অপরাধ জগতের লোকেরা যাঁকে ‘পুলিশের ডন’ বলেই জানত৷ তিনশোজন কুখ্যাত অপরাধীকে গ্রেফতার করে যথেষ্ট সুনাম অর্জন করেছিলেন এই বনশালে, তাঁর কর্মজীবনে৷ এনকাউন্টারের সংখ্যা ৮১৷ ছোটা শাকিলের শাগরেদ আরিফ কালিয়াকে এনকাউন্টারে মেরেছিলেন তিনি৷\nবিজয় সালাস্কার ৯০টিরও বেশি এনকাউন্টার করেছিলেন৷ তাঁর ২৫ বছরের কর্মজীবনে তিনি ছিলেন মুম্বই পুলিশের অ্যান্টি টেরোরিস্ট স্কোয়াডের অফিসার৷ ২০০৮ সালে ২৬/১১ হামলার সময়ে জঙ্গিদের গুলিতে নিহত হন সালাস্কার৷\nশচীন হিন্দুরাও ওয়াজে-র গুরু ছিলেন প্রদীপ শর্মা৷ প্রদীপের নেতৃত্বে একাধিক এনকাউন্টার টিমে যুক্ত ছিলেন তিনি৷ পরে নিজেই এনকাউন্টারে নেতৃত্ব দেন৷ শচীনকে অবশ্য এনকাউন্টার স্পেশালিস্ট না বলে বলা হত এনকাউন্টার এক্সপার্ট৷ মুম্বইয়ের কুখ্যাত মুমরা অঞ্চলে ঢুকে দুষ্কৃতীদের ধরতে যেখানে পা কেঁপে যেত অন্য অফিসারদের, সেখানে তাঁর ছিল অবাধ বিচরণ৷ তাঁর এনকাউন্টারের সংখ্যা অবশ্য তাঁর গুরুর থেকে অনেক কম, মাত্র ৬৩৷\nআরও পড়ুন যত কাণ্ড কাঠমান্ডুতে! ৮ রানে অলআউট, নয়জনের শূন্য\nএকসময়ে জমি মাফিয়াদের ত্রাস হয়ে উঠেছিলেন এনকাউন্টার স্পেশালিস্ট রাজীব সিং৷ দিল্লির পুলিশের অপরাধদমন শাখার এই অফিসার তথা অতিরিক্ত পুলিশ কমিশনার ৫০টি এনকাউন্টার করেছিলেন৷ যদিও সম্পত্তির বিবাদে পুরনো বন্ধুর গুলিতে ট্র্যাজিক মৃত্যু হয় রাজীবের৷\nআরও পড়ুন ‘রাতটাই নষ্ট হল’, গৃহকর্তাকে কড়া চিঠি ক্ষুব্ধ চোরের


ছুঁড়ে ছুঁড়ে ফেলা হচ্ছে করোনা সংক্রমণে মৃতের দেহ! ভাইরাল ভিডিও ঘিরে বিতর্ক | Covid-19: Puducherry Health Workers Throw Body Of Coronavirus Patient, Probe Ordered - NDTV Bengali\nছুঁড়ে ছুঁড়ে ফেলা হচ্ছে করোনা...\nহোমঅল ইন্ডিয়াছুঁড়ে ছুঁড়ে ফেলা হচ্ছে করোনা সংক্রমণে মৃতের দেহ! ভাইরাল ভিডিও ঘিরে বিতর্ক\nভিডিওতে দেখা গিয়েছে, পিপিই পরে চার স্বাস্থ্যকর্মী অ্যাম্বুলেন্স থেকে নিথর দেহ বার করে আনছেন। তারপর রীতিমতো ছুঁড়ে দাহস্থানে ফেলা হচ্ছে সেই দেহ\nঅল ইন্ডিয়াEdited by Joydeep SenUpdated: June 07, 2020 11:59 am IST\nসংক্রমণে মৃতদের দেহ নিয়ে এমন অমানবিক আচরণে রাজ্য জুড়ে অসন্তোষ।\nকরোনায় মৃতের দেহের সঙ্গে অমানবিক আচরণ। কাঠগড়ায় পুদুচেরি\nএক ভাইরাল ভিডিও ঘিরে বিতর্ক তুঙ্গে। তদন্তের আশ্বাস দিয়েছে প্রশাসন\nসাদা কাপড়ে মুড়ে ছুঁড়ে ফেলা হচ্ছে দেহ। এতেই বিতর্ক তুঙ্গে\nছুঁড়ে ফেলা হচ্ছে করোনায় (Covid-19 in Puducherry) মৃত এক ব্যক্তির দেহ। পুদুচেরির স্বাস্থ্যকর্মীদের এমন অমানবিক চরিত্র প্রকাশ্যে আসতেই প্রতিবাদ রাজ্যজুড়ে। তড়িঘড়ি তদন্তের আশ্বাস নির্দেশ দিয়েছে প্রশাসন। সম্প্রতি একটি ভিডিও ভাইরাল হয়েছে, (viral video), যা ঘিরে বিতর্কের সূত্রপাত। সেই ভিডিওতে দেখা গিয়েছে, পিপিই পরে চার স্বাস্থ্যকর্মী অ্যাম্বুলেন্স থেকে নিথর দেহ বার করে আনছেন। তারপর রীতিমতো ছুঁড়ে দাহস্থানে ফেলা হচ্ছে সেই দেহ। সেই ভিডিওতে দেখা গিয়েছে, ঘটনাস্থলে উপস্থিত এক স্বাস্থ্যকর্তার অনুমতি নিয়েই এভাবে দেহ ছুঁড়ে ফেলছেন ওই স্বাস্থ্যকর্মীরা। পাশাপাশি সংক্রমণে মৃত ব্যক্তির দেহ দাহস্থান অবধি পৌঁছনোর ক্ষেত্রে স্বাস্থ্যমন্ত্রক নির্দেশিত বিধি লঙ্ঘনের অভিযোগ উঠেছে ওই স্বাস্থ্যকর্মীদের দিকে। দেখা গিয়েছে, পলিথিনে না মুড়েই শুধু সাদা কাপড়ে ঢেকে সেই দেহ আনা হয়েছে দাহস্থানে। যেখানে মৃতদেহকে সম্পূর্ণ মাথা থেকে পা পর্যন্ত পলিথিনের মুড়ে দিয়ে বহনের নির্দেশ দেওয়া হয়েছে। অত্যন্ত ধীরে সেই দেহ মাটিতে রাখতেও নির্দেশ আছে। কিন্তু এক্ষেত্রে যেভাবে দেহ ছোঁড়া হয়েছে, তাতে সংক্রমণ সম্ভাবনা রয়েছে। এমনটাই জানিয়েছে বিশেষজ্ঞরা।\nজানা গিয়েছে; যার দেহ ঘিরে এই বিতর্ক; তিনি চেন্নাইয়ের বাসিন্দা। কর্মসূত্রে পুদুচেরি এসেছিলেন। এদিকে ইন্ডিয়া এগেনস্ট করাপশন নামে একটি সংস্থা বলেছে; "মৃতদেহের সঙ্গে অমানবিক আচরণ ভারতীয় দণ্ডবিধির ৫০০ ধারার পরিপন্থী। এক্ষেত্রে অভিযুক্ত স্বাস্থ্যকর্মী এবং তাঁদের ঊর্ধ্বতন আধিকারিক মৃতদেহের মানহানির জন্য জরিমানা-সহ শাস্তির মুখে পড়তে পারেন।"


বিজেপির হুমকির মুখে ‘বিতর্কিত’মঙ্গলসূত্রের বিজ্ঞাপন সরালেন ডিজাইনার সব্যসাচী | sangbadpratidin\nবিজেপির হুমকির মুখে ‘বিতর্কিত’মঙ্গলসূত্রের বিজ্ঞাপন সরালেন ডিজাইনার সব্যসাচী\n10:46 AM Nov 01, 2021 |\nসংবাদ প্রতিদিন ডিজিটাল ডেস্ক: মঙ্গলসূত্র নাকি অন্তর্বাসের বিজ্ঞাপন? নতুন বিজ্ঞাপনটি সামনে আসতে এমনই প্রশ্নের মুখে পড়তে হয়েছিল বিখ্যাত ফ্যাশন ডিজাইনার সব্যসাচী মুখোপাধ্যায়কে (Sabyasachi Mukherjee)। নেটিজেনদের একাংশের তুমুল নিন্দা রোষের শিকার হয়েছিলেন তিনি। কারণ, এই বিজ্ঞাপনে কালো অন্তর্বাস পরিহিত মডেলের শরীরের অনেকটা অংশই খোলামেলা ছিল। বিজেপি শাসিত মধ্যপ্রদেশের মন্ত্রীর হুঁশিয়ারি, আইনি নোটিস। এত রকমের প্রতিকূলতার চাপে পড়ে পিছু হঠতে কার্যত বাধ্য হলেন ডিজাইনার সব্যসাচী। বিতর্কিত বিজ্ঞাপনটি সরিয়ে নিল তাঁর টিম।\nজনপ্রিয় ডিজাইনার সব্যসাচী মুখোপাধ্যায়ের তৈরি মঙ্গলসূত্রর (Mangalsutra) বিজ্ঞাপনটি প্রকাশ্যে আসার পর থেকেই তা নিয়ে তুমুল বিতর্ক দানা বাঁধে সোশ্যাল মিডিয়ায়। গত সপ্তাহে তিনি সব্যসাচী ইনস্টাগ্রামে বিজ্ঞাপনের ছবি পোস্ট হতেই কড়া সমালোচনার মুখে পড়তে হয় তাঁকে। নেটিজেনদের কথায় – পবিত্র একটা গয়না নিয়ে ‘নোংরামি’ করেছেন ডিজাইনার। কিন্তু কেন এই বিতর্ক? সব্যসাচীর শেয়ার করা বিজ্ঞাপনের ছবিতে দেখা গিয়েছে, নারীর পরনে অন্তর্বাস, গলায় ঝুলছে সব্যসাচীর ডিজাইন করা মঙ্গলসূত্রটি। পাশের পুরুষের সঙ্গে ঘনিষ্ঠ অবস্থায় রয়েছেন ওই মডেল।\nএই ছবি দেখেই নেটিজেনদের একাংশ ক্ষুব্ধ। সোশ্যাল মিডিয়ায় ডিজাইনারকে আক্রমণ শুরু করেন তাঁরা। নেটিজেনদের বক্তব্য, মঙ্গলসূত্র বিক্রি করতে গিয়ে অশ্লীলতা বিক্রি করছেন সব্যসাচী।\n[আরও পড়ুন: হাসপাতাল থেকে তিন দিন পর বাড়ি ফিরলেন রজনীকান্ত, স্বস্তিতে অনুরাগীরা]\nসেই বিজ্ঞাপন নিয়ে আইনি নোটিসের জেরে নতুন করে বিপাকে পড়েন ডিজাইনার সব্যসাচী মুখোপাধ্যায়। হিন্দু সংস্কৃতি ও ভাবাবেগে আঘাত আনার অভিযোগে সব্যসাচীকে আইনি নোটিস পাঠান আইনজীবী আশুতোষ জে দুবে। আইনজীবীর দাবি, সব্যসাচীর এই বিজ্ঞাপনে মঙ্গলসূত্রের মতো পবিত্র গয়নাকে অপমান করা হয়েছে। তাই ১৫ দিনের মধ্যে এই বিজ্ঞাপন সরিয়ে নিতে হবে এবং ক্ষমা চাইতে হবে ডিজাইনারকে। এরপর মধ্যপ্রদেশের (Madhya Pradesh) মন্ত্রী নরোত্তম মিশ্র হুঁশিয়ারি দিয়েছিলেন, ২৪ ঘণ্টার মধ্যে বিজ্ঞাপন না সরালে ফল ভাল হবে না।\n[আরও পড়ুন: এভাবেও ভুল করে সিঁদুর পরানো যায়! হিন্দি সিরিয়ালের দৃশ্য দেখে হেসে খুন নেটিজেনরা]\nএবার সেসব প্রতিক্রিয়াকে গুরুত্ব দিয়েই মঙ্গলসূত্রের বিজ্ঞাপনটি তুলে নিলেন সব্যসাচী। নিজের সোশ্যাল মিডিয়া অ্যাকাউন্ট থেকেও বিজ্ঞাপনটি মুছে দিয়েছেন তিনি। তার বদলে ক্ষমাপ্রার্থনা করে কয়েকটি কথা লেখা হয়েছে তাঁর টিমের তরফে।\nসব্যসাচীর টিমের বিবৃতি\nBengali News Controversy Designer Entertainment Sabyasachi Mukherjee


যথা-যথ্য এর অর্থ - (p. 726) yathā-yathya বি. যথার্থতা, যথাযথতা, [সং. যথার্থ + য]। 21)\nযথা-যথ্য এর বাংলা অর্থ\nঅভিধানটি ব্যবহার করার জন্য আপনাকে ধন্যবাদ। যথা-যথ্য এর বাংলা অর্থ হলো -\n(p. 726) yathā-yathya বি. যথার্থতা, যথাযথতা, [সং. যথার্থ + য]।\nView Count : 658979\nView Count : 341578\nView Count : 338092\nView Count : 337760\nView Count : 326940\nView Count : 322914\nView Count : 311209\nView Count : 309459


উদ্ভিদ জগত: তুলসী\nYou at here : Home » তুলসী , ফুল , ভেষজ » তুলসী\nতুলসী একটি ঔষধিগাছ। তুলসী অর্থ যার তুলনা নেই। তুলসী একটি ঘন শাখা প্রশাখা বিমিষ্ট ২/৩ ফুট উঁচু একটি চিরহরিৎ গুল্ম। এর মূল কান্ড কাষ্ঠল, পাতা ২-৪ ইঞ্চি লম্বা হয়। পাতার কিনারা খাঁজকাটা, শাখাপ্রশাখার অগ্রভাগ হতে ৫ টি পুষ্পদন্ড বের হয় ও প্রতিটি পুষ্পদন্ডের চারদিকে ছাতার আকৃতির মত ১০-২০ টি স্তরে ফুল থাকে। প্রতিটি স্তরে ৬টি করে ছোট ফুল ফোটে। এর পাতা, ফুল ও ফলের একটি ঝাঁঝাল গন্ধ আছে। বাংলাদেশ ভারতের প্রায় সর্বত্র দেখা যায়। হিন্দুবাড়িতে বেশি দেখা যায়, পূজায় ব্যবহার হয়। ভারতে বাণিজ্যক ভাবে চাষ হয়। জুলাই আগষ্ট বা নভেম্বর ডিসেম্বর এতে মঞ্জরী দেখা দেয়।\nবৈজ্ঞানিক নাম: Ocimum basilicum Linn পরিবার: Libiatae ইংরেজি নাম: Common basil\nশিশুদের সর্দি কাশির জন্য এটি একটি মহা ঔষধ হলেও যে কোন বয়সের মানুষই এ থেকে উপকার পেয়ে থাকে\nশুধু পূজো-অর্চনাতেই লাগে না৷ তুলসী পাতার অনেক গুণ রযেছে৷ আয়ুর্বেদে তুলসীকে ভেষজের আখ্যা দেওয়া হয়৷ চলুন এই ভেষজের গুণগুলো জেনে নিই৷\n* জ্বর হলে জলের মধ্যে তুলসী পাতা, গোল মরিচ এবং মিশ্রী মিশিয়ে ভাল করে সেদ্ধ করুন৷ অথবা তিনটে দ্রব্য মিশিয়ে বড়ি তৈরি করুন৷ দিনের মধ্যে তিন-চার বার ঐ বড়িটা জলের সঙ্গে খান৷ জ্বর খুব তাড়াতাড়ি সেরে যাবে৷\n* পেট খারাপ হলে তুলসীর 10 টা পাতা সামান্য জিরের সঙ্গে পিষে 3-4 বার খান৷ পায়খানা একেবারে বন্ধ হয়ে যাবে৷\n* মুখের দুর্গন্ধ দূর করতে দিনে 4-5 বার তুলসী পাতা চেবান৷\n* ত্বকের চমক বাড়ানোর জন্য এছাড়া ত্বকের বলীরেখা এবং ব্রোনো দূর করার জন্য তুলসী পাতা পিষে মুখে লাগান৷\n* বুদ্ধি এবং স্মরণ শক্তি বাড়ানোর জন্য প্রতিদিন 5-7 টা তুলসী পাতা চিবান৷\n* প্রস্রাবে জ্বালা হলে তুলসী পাতার রস 250 গ্রাম দুধ এবং 150 গ্রাম জলের মধ্যে মিশিয়ে পান করুন৷ উপকার পাবেন৷\n* ত্বকের সমস্যা দূর করতে তিল তেলের মধ্যে তুলসী পাতা ফেলে হালকা গরম করে ত্বকে লাগান৷\nক্যান্সার শুনে আজ আর ভয় পাবেন না৷ সঠিক চিকিত্সা হলে আপনি এই রোগের হাত থেকে রেহাই পেতে পারেন৷ ক্যান্সার প্রতিরোধের জন্য গবেষকরা প্রতিনিয়তই গবেষণা করছেন৷ আজ পর্যন্ত মেডিক্যাল সায়েন্স ক্যান্সারের নানা ওষুধ আবিষ্কার করেছে৷ তবে আপনি কি জানেন ভেষজ ওষুধ তুলসী আর পুদিনা ক্যান্সার প্রতিরোধ করতে পারে৷ কিছুদিন আগে গবেষকরা তাদের রিসার্চে এই তথ্যটাই আবিষ্কার করলেন৷\nরাজস্থান বিশ্ববিদ্যালয়ের 10 জন ছাত্র তুলসী আর পুদিনার চারাগাছ নিয়ে গবেষণা করেন৷ তাঁরা ইঁদুরের উপর পরীক্ষা চালান৷ প্রথমে তারা ইঁদুর গুলোকে দুটো ভাগে ভাগ করে একটা অংশের শরীরের ক্ষতের উপর রাসায়নিক প্রলেপ লাগান৷ আর একটা অংশের উপর তুলসী আর পুদিনার নির্যাস থেকে তৈরী প্রলেপ লাগান৷ এক মাস পরে দেখা যায় যে সব ইঁদুরের উপর তুলসী আর পুদিনার প্রলেপ লাগানো হয় নি তাদের শরীরে আরও অনেক গভীর ক্ষত তৈরী হয়৷\nআর যাদের শরীরে তুলসী আর পুদিনার প্রলেপ লাগানো হয়েছিল 11 মাস বাদে তাদের শরীরে ঐ ক্ষত তৈরী হয়৷ এতেই প্রমাণিত হয় যে সব ইঁদুরের শরীরে তুলসী আর পুদিনার প্রলেপ লাগানো হয়েছিল তাদের ক্যান্সার প্রতিরোধ ক্ষমতা বেড়ে গেছে৷ ত্বকের উপর পরীক্ষা নিরীক্ষা চালানোর পর ইঁদুরের ফুসফুস আর ইনটেনস্টাইন নিয়ে গবেষণা চালান তারা৷ সবেতেই ধরা পড়ে তুলসী আর পুদিনার ক্যান্সার প্রতিরোধের ক্ষমতা রয়েছে৷ ক্যান্সার নিরাময় করা যায় না এই ধারনায় একেবারেই ভ্রান্ত৷ আয়ুর্বেদও ক্যান্সার নিরাময়ে সহায়ক হয়েছে৷\nতুলসী ফুল ছোট পার্পেল বা হালকা লালচে বঙের হয়, সিলিন্ডারাকৃতির স্পাইকে ফুল গুলো ঘন হয়ে জন্মে থাকে। ফল গুলো ও ছোট, বীজ হলুদ বা একটু লালচে ধরনের।\nসাধারনত ভেজা মাটিতে তুলসী গাছ জন্মে থাকে । তুলসী শাখান্বিত, সুগন্ধ যুক্ত গুল্ম জাতীয় উদ্ভিদ। গাছটির সমস্ত শরীরে সুক্ষ রোম বিদ্যমান । পূর্ণাঙ্গ উদ্ভিদ ৭৫-৯০ সে.মি. হয়। কান্ড শক্ত ও চতুষ্কোনাকার।\nএর পাতা প্রায় গোলাকার প্রায় ৫ সে.মি. লম্বা হয়, কিনারা খাঁজ কাটা তবে প্রজাতিভেদে এর তারতম্য্ও হতে পারে। পাতায় এক ধরণের সুগন্ধী তেল বিদ্যমান বলেই তুলসী গাছ সুগন্ধযুক্ত।\nতুলসী আমাদের উপমহাদেশ তথা সারা ভারতবর্ষে জন্মানো খুবই সাধারন একটি উদ্ভিদ। হিন্দুদের বিভিন্ন ধর্মীয় কাজে তুলসী ব্যবহৃত হয় বলে বাড়ীতে, মন্দিরে তুলসী গাছ লাগিয়ে থাকে। দৈনন্দিন পুজা অর্চনার কাজে তুলসী পাতা ব্যবহৃত হয়। প্রায় প্রতিটি হিন্দু বাড়ীতে ঐতিহ্য হিসাবে তুলসী গাছ দেখা যায়। হিন্দু ধর্মমতে, তুলসী গাছ অতি পুজনীয়, বিশেষকরে সান্ধ্য পুজায় তুলসী অনিবার্য।\nতুলসী গাছের গুনের কথা বলে শেষ করা কঠিন। সর্দিকাশি থেকে শুরু করে চর্মরোগ, পেটের পীড়াসহ নানা রোগেই গাছের রস ব্যবহার সেই প্রাচীনকাল থেকে। এমন গুরুত্বপূর্ণ ঔষধি গাছ আমাদের পরিবেশে, বনে-ঝোপে প্রাকৃতিকভাবে খুব বেশী আর টিকে নেই। এই গাছের অস্তিত্ব এখন নিতান্ত স্বাস্থ্যসচেতন লোকের বাড়ীর টবে। গাছটি কৃমিনাশক, বায়ুনাশক, হজমকারক ও রুচিবর্ধক হিসেবে বহুল ব্যবহৃত। চর্মরোগে তুলসী পাতা দূর্বাঘাসের ডগার সংগে বেটে মাখলে ভালো হয়ে যায়। অজীর্নজনিত পেটের ব্যথায় তুলসীপাতার রস বেশ উপকারী।\nবাংলা নাম: তুলসী\nঅন্যান্য নাম: Holy basil, Tulsi तुलसी (Hindi, Tamil, Telugu), Trittavu (Malayalam), Tulshi (Marathi)\nবৈজ্ঞানিক নাম: ( Ocimum sanctum )\nPosted by রেজওয়ান at 3:01 PM\nLabels: তুলসী, ফুল, ভেষজ


ব্যবহারকারী আলাপ:Moheen/উইকিপদক - উইকিপিডিয়া\n< ব্যবহারকারী আলাপ:Moheen\nকোনো বিষয় সম্বন্ধে আমাকে জানাতে বা আমার কাছ থেকে জানতে আমার আলাপ পাতায় আপনার বার্তা রাখতে পারেন। :)\n১ সম্পাদকের পদক!\n২ নিরলস অবদানের জন্য পদক!\n৩ সহৃদয় উইকিপিডিয়ান পদক!\n৪ নিরলস অবদানের জন্য পদক!\n৬ উইকি রক্ষক পদক!\n৭ সম্পাদকের পদক!\n৮ সম্পাদকের পদক!\n১০ শ্রেণীকরণ পদক\n১১ ৫০,০০০ সম্পাদনা পদক\n১৪ আপনার জন্য একটি পদক!\n১৫ বিশেষ এডিটাথন পদক\n১৬ ১০০০+ নিবন্ধ পদক\n১৭ ভাল নিবন্ধের জন্য\nবাংলা উইকিপিডিয়ায় বিভিন্ন বিষয়ে নতুন নিবন্ধ তৈরি, টেমপ্লেট তৈরী এবং নিবন্ধের যথাযথ সম্প্রসারণ করে মানবৃদ্ধি করে যাওয়ার কৃতজ্ঞতা স্বরূপ মহীন রিয়াদ ভাইকে এই পদকটি দিলাম। :— মাসুম ইবনে মুসা কথোপকথন ০৫:১৬, ১৭ মে ২০১৪ (ইউটিসি)\nনিরলস অবদানের জন্য পদক!\nবাংলা উইকিপিডিয়াতে ধৈর্য্যর সাথে বিভিন্ন বিষয়ে নিরলসভাবে কাজের স্বীকৃতি স্বরূপ আমার পক্ষ থেকে এই আপনাকে নিরলস তারকা পদক দেওয়া হল। — মাসুম ইবনে মুসা কথোপকথন ০৪:০৫, ২৬ জুলাই ২০১৪ (ইউটিসি)\nসহৃদয় উইকিপিডিয়ান পদক!\nসুপ্রিয় Moheen, সম্প্রতি আপনি আমার অতিথি-বই-এ সাক্ষর করেছেন! আমার অতিথি-বই-এ সাক্ষর করার জন্য অসংখ্য ধন্যবাদ। --প্রত্যয় (স্বাগতম) ১৪:৩৩, ২৯ জুলাই ২০১৪ (ইউটিসি)\nবাংলা উইকিপিডিয়ার পেছনে ধারবাহিকতার সাথে অনুকরণীয় শ্রম ও মূল্যবান সময় দেওয়ার জন্য আপনাকে এ পদক দেয়া হল। Ibrahim Husain Meraj (আলাপ) ১১:১৯, ৮ ফেব্রুয়ারি ২০১৫ (ইউটিসি)\nউইকি রক্ষক পদক!\nমহিন ভাই, উইকিপিডিয়া থেজে প্রত্যেকদিন ধ্বংসপ্রবণতা রোধের জন্য আপনাকে এই পদক দিলাম ★ Sethtalk ১০:০৭, ৯ ডিসেম্বর ২০১৫ (ইউটিসি)\nবাংলা উইকিপিডিয়ায় আপনার নিরলস অবদানের জন্য আপনাকে এই পদক দেয়া হলো। Ibrahim Husain Meraj (আলাপ) ১৫:৫২, ১২ জানুয়ারি ২০১৬ (ইউটিসি)\nউইকিপিডিয়ায় আপনাকে বাংলাদেশের প্রত্নতাত্ত্বিক স্থাপনার নিবন্ধ প্রতিযোগিতায় অংশগ্রহণের জন্য ধন্যবাদ জানাচ্ছি । বাংলাদেশের প্রত্নতাত্ত্বিক স্থাপনার নিবন্ধ প্রতিযোগিতায় এক বা একাধিক নিবন্ধ তৈরি করে বাংলা উইকিপিডিয়াকে সমৃ্দ্ধকরণে আপনার নিরলস অবদানের জন্য আপনাকে এই পদক দেয়া হলো। -- শাহাদাত সায়েম (আলাপ) ১৪:৫৯, ২৬ অক্টোবর ২০১৬ (ইউটিসি)\nবাংলা উইকিপিডিয়া সমৃদ্ধ করতে গিয়ে আপনি এখন পর্যন্ত ২২০০ এর অধিক বিষয়শ্রেণী যুক্ত করেছেন। এই পদক আপনার প্রাপ্য City of Zion (আলাপ) ০৯:০৭, ৩০ জানুয়ারি ২০২০ (ইউটিসি))\n৫০,০০০ সম্পাদনা পদক\nবাংলা উইকিপিডিয়ায় তৃতীয় ও একনিষ্ঠ উইকিপিডিয়ান হিসেবে পঞ্চাশ হাজারতম সম্পাদনার মাইলফলক ইতোমধ্যেই স্পর্শ করায় আপনাকে ৫০,০০০ সম্পাদনা পদকটি স্মারকস্বরূপ প্রদান করা হলো। আন্তরিকভাবে আশাবাদী যে, ভবিষ্যতে লক্ষতম সম্পাদনা পদকপ্রাপ্তির বিষয়ে আরও এগিয়ে নিয়ে যাবেন নিজেকে। উইকি’র অগ্রযাত্রায় আপনাকে সবিশেষ অভিনন্দন! - Suvray (আলাপ) ১৭:২০, ১০ মে ২০২০ (ইউটিসি)\nপিংক ফ্লয়েড পদক\nএটা আপনার প্রাপ্য, কারণ আমি জানি পিংক ফ্লয়েড সংক্রান্ত সকল ধরনের নিবন্ধ বাংলা উইকিপিডিয়ায় অন্তর্ভূক্ত করার ক্ষেত্রে আপনার কোন ক্লান্তি নেই। শুভেচ্ছা ও শুভকামনা City of Zion (আলাপ) ১৯:১০, ২৭ জুন ২০২০ (ইউটিসি)\nচলচ্চিত্র বিষয়ে অসামান্য অবদানের স্বীকৃতিস্বরূপ আপনাকে এই সামান্য পদকটি দিলাম। আশা করছি নিগৃহীত হবে না। নকীব সরকার বলুন... ১৩:৫৭, ৫ আগস্ট ২০২০ (ইউটিসি)\nআপনার প্রতি রইল আমার পক্ষ থেকে এই পদক। ধন্যবাদ। Babul Akter Khan (আলাপ) ১২:৫২, ৪ ডিসেম্বর ২০২০ (ইউটিসি)\n১০০০+ নিবন্ধ পদক\nদেখতে দেখতে (অপসারণ বাদে) ১০০০+ হয়ে গেল। অভিনন্দন! শুভকামনা। ~ ফায়সাল বিন দারুল (২০২১) ০৭:১০, ১৭ মে ২০২১ (ইউটিসি)\nভাল নিবন্ধের জন্য\nবাংলা উইকিতে ভাল নিবন্ধ যুক্ত করার ক্ষেত্রে আপনার অবদানের জন্য ধন্যবাদ। এই অগ্রযাত্রা চলমান থাকুক। শুভকামনা ~ ফায়সাল বিন দারুল (২০২১) ০৯:১৬, ২৩ জুলাই ২০২১ (ইউটিসি)\n'https://bn.wikipedia.org/w/index.php?title=ব্যবহারকারী_আলাপ:Moheen/উইকিপদক&oldid=5301428' থেকে আনীত\n"Moheen/উইকিপদক"-এর ব্যবহারকারী পাতায় ফিরুন।\n১৫:১৬, ৩১ জুলাই ২০২১ তারিখে সর্বশেষ সম্পাদিত\nএ পৃষ্ঠায় শেষ পরিবর্তন হয়েছিল ১৫:১৬টার সময়, ৩১ জুলাই ২০২১ তারিখে।


এবার ওসি প্রদীপসহ ১২ জনের বিরুদ্ধে অটোচালককে হত্যার অভিযোগ - Ctg Times | Latest Chattogram News\nটক অব দ্য চট্টগ্রাম: আজও সারাদেশে দিনভর ঝরতে পারে বৃষ্টি চট্টগ্রামে নতুন আক্রান্ত ৫৬ জন আটকের পর নুরকে ছেড়ে দিয়েছে পুলিশ নামাজে সব মুসল্লির মাস্ক পরা নিশ্চিতের আহ্বান প্রধানমন্ত্রীর\nএবার ওসি প্রদীপসহ ১২ জনের বিরুদ্ধে অটোচালককে হত্যার অভিযোগ\nপ্রকাশ: ২৭ আগস্ট, ২০২০ ১০:০২ : অপরাহ্ণ\nটেকনাফ থানার বরখাস্তকৃত ওসি প্রদীপ কুমার দাসসহ ১২ জনের বিরুদ্ধে সাত মাস আটকে রেখে এক অটোরিকশা চালককে হত্যার অভিযোগে আরো একটি এজাহার দাখির করা হয়েছে কক্সবাজার আদালতে।\nটেকনাফের হোয়াইক্যং ইউনিয়নের পশ্চিম মহেষখালিয়া পাড়ার আবদুল জলিল (প্রকাশ গুরা পুতুইক্যা) নামে এক অটোরিকশা চালককে সাত মাস আটক রাখার পরে চাহিদা মতো চাঁদা না পাওয়ায় গুলি করে হত্যার অভিযোগ আনা হয়েছে তাদের বিরুদ্ধে।\nআজ বৃহস্পতিবার দুপুরে কক্সবাজার আদালতে নিহত আবদুল জলিলের স্ত্রী ছেনুয়ারা বেগম (২৪) বাদী হয়ে এজাহারটি দাখিল করেন।\nজ্যেষ্ঠ বিচারিক হাকিম আমলী আদালত-৩ (টেকনাফ) এর বিচারক মোহা. হেলাল উদ্দীন এজাহারটি আমলে নেন। এই হত্যার ঘটনায় ইতোপূর্বে টেকনাফ থানায় কোনো মামলা হয়ে থাকলে তার প্রতিবেদন ১০ সেপ্টেম্বরের মধ্যে আদালতে দাখিল করার জন্য টেকনাফ থানার ওসিকে আদেশ দেন বিচারক।\nআদালত আরো বলেন, ‘১০সেপ্টেম্বর পুলিশের প্রতিবেদন পাওয়ার পর পরবর্তী আদেশ দিবেন আদালত।’\nবাদীর পক্ষের আইনজীবী মাহমুদুল হক মাহমুদ এ তথ্য নিশ্চিত করেন।\nবাদী ছেনুয়ারা বেগম আদালতে দাখিল করা এজাহারে উল্লেখ করেন, গত বছরের ৩ ডিসেম্বর তার স্বামী সৌদি আরব যাওয়ার জন্য স্বাস্থ্য পরীক্ষা করতে কক্সবাজার যান। ওইদিন সকাল সাড়ে নয়টায় রফিক উল্লাহ নামে এক যুবকসহ তার স্বামীকে কক্সবাজার ডিবি পুলিশ ধরে নিয়ে যায়। রফিক উল্লাহকে ১৫ ডিসেম্বর আদালতে সোপর্দ করা হয়। ৬ ডিসেম্বর স্বামী নিখোঁজ হওয়া সংক্রান্ত একটি জিডি করতে গেলে টেকনাফ থানা পুলিশ তা গ্রহণ না করে জেলা পুলিশ সুপারকে লিখিতভাবে অভিযোগ করতে বলে। ৭ ডিসেম্বর জেলা পুলিশ সুপার বরাবরে লিখিত অভিযোগ করেন তিনি।\n৩ মার্চ পুলিশের কয়েকজন সদস্য তার বাড়িতে গিয়ে স্বামীকে প্রাণে বাঁচাতে চাইলে ১০ লাখ টাকা দাবি করেন। তা না হলে স্বামীর মৃতদেহ প্রদান করা হবে বলে হুমকি দেন। ১৬ মার্চ তিন পুলিশ সদস্য তার বাড়িতে এসে পাঁচ লাখ টাকা নিয়ে যান। পরে তার স্বামী নিখোঁজ সংক্রান্ত সংবাদ বিভিন্ন গণমাধ্যমে প্রকাশিত হয়। এরপর কক্সবাজার ডিবি পুলিশের সঙ্গে পুনরায় যোগাযোগ করলে তারা তার স্বামীকে ছেড়ে দেওয়ার আশ্বাস দেন। দীর্ঘ সাত মাস তার স্বামীকে টেকনাফ থানার একটি গোপন কক্ষে আটকে রাখা হয়। পরে ৭ জুলাই আনুমানিক রাত দুই থেকে পৌনে তিনটার মধ্যে টেকনাফের হোয়াইক্যং ইউনিয়নের কম্বনিয়া বড়ছড়া এলাকায় তার স্বামীর শরীরে বিভিন্ন স্থানে গুলি করে হত্যা করা হয়।\nএই মামলার এজাহারে আসামি করা হয়েছে- হোয়াইক্যং পুলিশ ফাঁড়ির ইনচার্জ এসআই মশিউর রহমান, টেকনাফ থানার বহিষ্কৃত ওসি প্রদীপ কুমার দাস, এএসআই আরিফুর রহমান, এসআই সুজিত চন্দ্র দে, ডিবি পুলিশের পরিদর্শক মানস বড়ুয়া, এসআই অরুন কুমার চাকমা, এসআই নাজিম উদ্দীন, এএসআই রামধন চন্দ্র দাশ, এসআই মো. নাজিম উদ্দীন ভুইয়া, কনস্টেবল সাগর দেব, রুবেল শর্মা, গ্রাম পুলিশের দফাদার আমিনুল হকসহ অন্যান্যদের।


ইনডিকেটর সুপার ট্রেন্ড ট্রেডিং, ফ্রি ফরেক্স সিগন্যাল\nজানুয়ারী 28, 2019 বাইনারি বিকল্প কৌশল লেখক তুহিন আক্তার 30101 দর্শকরা\nনাগরিকেরা যে দিনে তারা খেতে পছন্দ ইনডিকেটর সুপার ট্রেন্ড ট্রেডিং করে তার তালিকাগুলি টুইটারে তালিকাভুক্ত করবে।\nআচ্ছা, রিভিউ থেকে নিচে নেমে আসুন। আপনার সুবিধার জন্য, প্রতিটি বিকল্পের জন্য আমরা একটি ছোট ছবির প্রতিবেদন তৈরি করি। 🙂 বৃহস্পতিবার (২২ নভেম্বর) দুপুর ২টার দিকে উপজেলার চর ফকিরা ইউনিয়নের কবি জসিম উদ্দিন উচ্চ বিদ্যালয়ে এ ঘটনা ঘটে।\nকিন্তু সংশ্লেষের পাশাপাশি এটি গুরুত্বপূর্ণ যে সময়ের চেয়ে সবকিছু ব্যয় করা গুরুত্বপূর্ণ নয়। এই জন্য। অবশ্যই আমরা ইনডিকেটর সুপার ট্রেন্ড ট্রেডিং এখানে নেটওয়ার্ক মার্কেটিং নিয়ে কথা বলবো।কেননা পশ্চিমা পৃথিবীতে এটাকে বলা হচ্ছে পৃথিবীর চতুর্থ বিপ্লব। আর এটা এমন একটি ব্যবসা যেখানে আপনি অল্প সময়ে আপনার ক্যারিয়ার তৈরী করতে পারবেন।\nযদি আপনার প্রতিষ্ঠান, যেমন আপনার নিয়োগকর্তা, স্কুল, বা পরিষেবা প্রদানকারী আপনাকে Microsoft পণ্যসমূহ ব্যবহার করার অ্যাক্সেস দেয় এবং আপনার ব্যবহার পরিচালনা করে, তাহলে আপনার ব্যক্তিগত তথ্য অ্যাক্সেস এবং নিয়ন্ত্রণের বিষয়ে আরও জানতে আপনার প্রতিষ্ঠানের সাথে যোগাযোগ করুন।\nভাইরাসটি পাখি থেকে মানুষের কাছে আন্তঃসম্পর্কীয় বাধা অতিক্রম করেছে, তবে এ পর্যন্ত কোন প্রমাণ নেই যে ভাইরাসটি সরাসরি ব্যক্তির থেকে সরাসরি ইনডিকেটর সুপার ট্রেন্ড ট্রেডিং প্রেরিত হয় (সমস্ত অসুস্থ মানুষের সংক্রামিত পাখির সাথে সরাসরি যোগাযোগ ছিল)। বেস 64 এনকোডিং 33% বেশি স্টোরেজ ব্যবহার করে\n১। সত্যিকার ভাবে কেহই এই শব্দটির অর্থ জানেনা । কেহ কেহ বলেন এটা নিড লুড্ড র নাম। কিন্তু এর কোন ঐতিহাসিক ব্যাখ্যা নেই। কোন কোন জায়গায় এটাকে বলে, “জেক সুইং” এবং “গ্রেট এঙ্কো” কিন্তু এ সব কিছু অর্থ একেই দাঁড়ায়।\n‘ কার্ডিওলজি’ কোন রোগের সাথে সম্পৃক্ত? – হার্ট আমরা বাইনারি বিকল্প দালালের কথা বলতে থাকি, যার মাধ্যমে ব্যবসায়ীরা পাওয়া যায় .\n"বিন্যাস" মেনুতে, "ঘর" কমান্ড নির্বাচন করুন। ৩ টি ডট দেখলেই আপনি আপনার পূর্বের ট্রেড ক্লোজ করে নতুন ট্রেন্ডের দিকে নতুন ট্রেড ওপেন করতে পারেন।\nমার্কেটের নিম্নমুখী ধারার সময়ে, ধারার ধারাবাহিকতা নিশ্চিত করতে একটি লাল দীর্ঘ ক্যান্ডেল স্টিক গঠিত হবে। পরের দিন অধিবেশন শুরু হলে, মূল্যের পতন ঘটবে এবং লেনদেন কম হবে এবং সেশন শেষ হবে ওপেনিং মূল্যে। পরের দিন, একটু ব্যবধানে ট্রেডিং শুরু হবে এবং অধিক মূল্যে সেশন ক্লোজ হবে। একটি গুরুত্বপূর্ণ ট্রেন্ড রিভার্সাল আবির্ভূত হবে। ইভিনিং প্যাটার্ন মর্নিং প্যাটার্নের বিপরীত করে তৈরি করা হয়েছে।\nগণনা করার পর, A2 ঘর পরিসরের মানগুলি থেকে একটি অঙ্কন তৈরি করা হয়েছিল: D2। ফলে চার্ট নির্দেশ। পছন্দমতো উপায়ে নিজের মানসিক চাপ মোকাবিলা করুন: সেটা হতে পারে, ইনডিকেটর সুপার ট্রেন্ড ট্রেডিং ধ্যান, শিথিলকরণ, বা যোগব্যায়াম।\nআগাম ভোট দিতে ভুলবেন না, কত সময় আপনি একটি পণ্য উত্পাদন জন্য প্রয়োজন হবে, এবং তারপর কাজের সময় খরচ নিরূপণ। এই থেকে, আপনি খরচ কার্যকারিতা এবং একটি বিশেষ শ্রেনীর সম্ভাব্যতা নির্ধারণ করে। তথ্যপ্রযুক্তি ডেস্ক : স্মার্টফোনের ক্যামেরা চালু করে গোপনে ব্যবহারকারীদের আশপাশের ভিডিও ধারণের পাশাপাশি স্ক্রিনশটও নিতে পারে বিভিন্ন অ্যাপ। শুধু তা-ই নয়, এসব ছবি ও ভিডিও ব্যবহারকারীদের অজান্তেই তৃতীয়পক্ষের বিভিন্ন অ্যাপ নির্মাতাদের সার্ভারে পাঠিয়ে থাকে।\nফরেক্স ক্লাব থেকে খুব খারাপ ছাপ - আমি জড়িত না পেতে উপদেশ। আপনি যদি এমন কোন দেশের নাগরিক হোন যেই দেশে বিটকয়েন ট্রেডিং এ কোন বাধা নেই। অর্থাৎ যেই দেশে বিটকয়েন ট্রেডিং বৈধ্য; সেখানে, আপনি যে ট্রেডিং এক্সচেন্জে ট্রেডিং করছেন, তাতে আপনার একাউন্ট নিয়ে কোন সমস্যা হলে অর্থাৎ সেই এক্সচেন্জ যদি আপনার টাকা/ডলার/বিটকয়েন/ক্রিপ্টোকারেন্সি আত্বসাৎ করে নেই বা আত্বসাৎ করার চেষ্টা করে তবে আপনি সরকারিভাবে সহায়তা নিতে পারবেন আইনের আশ্রয় গ্রহন করে। অর্থাৎ বিটকয়েন ট্রেডিং বৈধ্য, এমন দেশের আপনি নাগরিক হয়ে থাকলে আপনার অর্থ চুরি হবার ভয় নেই।\nইন্টারেক্টিভ। দেখুন: ইন্টারেক্টিভ অনুবাদক।\nতারপরে, ঘরের দিকে তাকিয়ে এবং কারো সাথে কথা বলার আগে আপনাকে বাড়ি যেতে হবে। যখন আপনি বাড়িতে আসেন, তখন আপনাকে অবিলম্বে বিছানায় যেতে হবে, এবং বীজ বপন করা উচিত একটি ব্যাগ মধ্যে ভাঁজ করা এবং বালিশ অধীনে রাখা। ভোরের দিকে ঘুম থেকে উঠার জন্য আপনাকে কাজের দিকে অগ্রসর হতে ইনডিকেটর সুপার ট্রেন্ড ট্রেডিং হবে। নিঃশব্দে নিচের শব্দগুলি উচ্চারণ করে: চার্ট মার্ক করুন সঠিক দিকে


টাঙ্গাইলে পানিতে ডুবে প্রাণ গেলো দুই শিশুর – News Tangail\nPosted by: Sazal Ahmed জুন ১১, ২০১৯ 334 Views\nনিজস্ব প্রতিনিধি: টাঙ্গাইলের মধুপুর উপজেলার পৃথক এলাকায় পানিতে ডুবে অয়ন (৩) ও মারিয়া (৭) নামে দুই শিশুর মৃত্যু হয়েছে। মঙ্গলবার দুপুরে মধুপুর পৌর শহরের উত্তর আবাসিক এলাকায় অয়ন এবং কুড়ালিয়ার বানিয়াবাড়ী গ্রামে নানার বাড়ি বেড়াতে এসে পাশের পুকুরে ডুবে মারিয়ার মৃত্যু হয়।\nঅপরদিকে গাজীপুর থেকে নানাবাড়ি মধুপুর উপজেলার কুড়ালিয়ার বানিয়াবাড়ীর হোসাইন আলীর বাড়িতে মায়ের সঙ্গে বেড়াতে আসে মারিয়া। মঙ্গলবার সকাল ১০টার দিকে নানার বাড়ির পাশে কুদ্দুসের পুকুরে পড়ে যায় সে। বাড়ির সদস্যরা টের পেয়ে তাকে উদ্ধার করে মধুপুর উপজেলা স্বাস্থ্য কমপ্লেক্সে নিয়ে গেলে চিকিৎসক মারিয়াকেও মৃত ঘোষণা করেন।\nমধুপুর উপজেলা স্বাস্থ্য কমপ্লেক্সের স্বাস্থ্য ও পরিবার পরিকল্পনা কর্মকর্তা ডা. খন্দকার সাদিকুর রহমান ওই দুই শিশুর মৃত্যুর খবর নিশ্চিত কওে বলেন, হাসপাতালে আনার আগেই তাদেও উভয়ের মৃত্যু হয়েছে।\nমধুপুর থানার ভারপ্রাপ্ত কর্মকর্তা (ওসি) মো. তারিক কামাল ঘটনার সত্যতা স্বীকার করে বলেন , উভয় শিশুকে উপজেলা হাসপাতালে আনা হয়েিেছল। তবে হাসপাতালে আনার পূর্বেই তাদের মৃত্যু হয়েছে। এব্যাপারে নিহতদের পরিবারের পক্ষ থেকে থানায় কোন অভিযোগ দায়ের করেনি।\nটাঙ্গাইলে পানিতে ডুবে প্রাণ গেলো দুই শিশুর\t২০১৯-০৬-১১\nPrevious: আরও আড়াই লাখ টন ধান কিনবে সরকার\nNext: ইলিশ না কিনলেও ৪ হাজার ১৫০ টাকা কেটে নিল আগোরা!


সমাবেশে ব্যাপক শোডাউনের প্রস্তুতি বিএনপির - সিএস২৪বিডি.কম\nসমাবেশে ব্যাপক শোডাউনের প্রস্তুতি বিএনপির\nপ্রকাশিতঃ আগস্ট ৩১, ২০১৮, ১১:৪২ অপরাহ্ণ\nদলের ৪০তম প্রতিষ্ঠাবার্ষিকী উপলক্ষে রাজধানীর নয়াপল্টনে দলের কেন্দ্রীয় কার্যালয়ের সামনে সমাবেশের আয়োজন করেছে বিএনপি। ইতোমধ্যে পুলিশের পক্ষ থেকে জনসভার অনুমতিও পেয়েছে দলটি।\nশনিবার দুপুর ২টায় আনুষ্ঠানিকভাবে সমাবেশ শুরু হবে। সমাবেশকে কেন্দ্র করে ব্যাপক শোডাউনের প্রস্তুতি নিয়েছে বিএনপি।\nঢাকা মহানগর বিএনপি, সকল অঙ্গসংগঠন ও আশপাশের জেলাগুলোকে লোক সমাগমের বিশেষ নির্দেশনা দেয়া হয়েছে। এছাড়া দলের বিভিন্ন ইউনিটের নেতাকর্মীরা প্রস্ততি সভাও করেছেন।\nজানা গেছে, ঢাকার আশেপাশের জেলাগুলো থেকে বিপুল নেতাকর্মী জনসভায় হাজির হবেন। অনেকেই আজ শুক্রবার রাতে ঢাকায় অবস্থান নিয়েছেন। মাদারীপুরের শিবচর উপজেলা বিএনপির ভারপ্রাপ্ত সভাপতি ইয়াজ্জেম হোসেন রোমান তার শতাধিক নেতাকর্মীসহ ঢাকায় অবস্থান করছেন।\nরোমান বলেন, ‘বিএনপির জনসভার কথা শুনলেই আওয়ামী লীগ সরকার ভয় পায়। সেজন্যই আগেই ঢাকায় চলে এসেছি। কেননা আওয়ামী লীগ সরকারকে হটাতে আজকের জনসভাটি খুবই গুরুত্বপূর্ণ।’\n‘আমরা প্রত্যাশা করি, আজকের জনসভা থেকে দেশনেত্রী ও মাদার অব ডেমোক্রাসি বেগম খালেদা জিয়ার মুক্তির জন্য সিনিয়র নেতৃবৃন্দ নতুন বার্তা দেবেন। কারণ আগামীতে জাতীয় নির্বাচন নিরপেক্ষ ও সুষ্ঠু করতে বেগম জিয়ার মুক্তির বিকল্প নেই। তাকে ছাড়া নির্বাচন অর্থপূর্ণ হবে না’ যোগ করেন তিনি।\nনারায়ণগঞ্জের আড়াইহাজার উপজেলা বিএনপির ভারপ্রাপ্ত সভাপতি মাহমুদুর রহমান সুমন বলেন, ‘আমাদেরকে জনসভায় শরিক হওয়ার জন্য কেন্দ্র থেকে মৌখিকভাবে বলা হয়েছে। আমরা নেতাকর্মীদের নিয়ে জনসভায় উপস্থিত থেকে জনসভা সর্বাত্মকভাবে সফল করবো, ইনশাল্লাহ।’\nএদিকে শনিবারের জনসভার জন্য ইতোমধ্যে বিএনপির সিনিয়র নেতারাও দফায় দফায় বৈঠক করেছেন। শুক্রবার বিকালে নয়াপল্টনে দলীয় কার্যালয়ে সংশ্লিষ্ট নেতাদের সাথে কথা বলেছেন বিএনপি মহাসচিব মির্জা ফখরুল ইসলাম আলমগীর।\nএর আগে সকল অঙ্গসংগঠনের নেতাদের সাথে নিয়ে বৈঠকও করেছেন। নেতাকর্মীদের বেগম খালেদা জিয়ার মুক্তি, নিরপেক্ষ সরকারের অধীনে নির্বাচনের দাবি সম্বলিত ব্যানার, ফেস্টুনের পাশাপশি নির্বাচনী প্রতীক ধানের শীষ বহন করার নির্দেশনা দেয়া হয়েছে।\nজনসভাস্থল ও আশে পাশের নিরাপত্তা নিশ্চিত করতেও নেতাদের মধ্যে দায়িত্ব ভাগ করে দেয়া হয়েছে। লন্ডনে অবস্থানরত দলের ভারপ্রাপ্ত চেয়ারম্যান তারেক রহমানও জনসভা প্রসঙ্গে ওয়াকিবহাল।\nবিএনপি সূত্রে জানা গেছে, জনসভায় ব্যাপক লোকসমাগম ঘটিয়ে খালেদা জিয়ার মুক্তি ও নিরপেক্ষ সরকারের অধীনে নির্বাচনের দাবিতে চলমান আন্দোলনে নতুন মাত্রা দিতে চায় বিএনপি। জনসভা থেকে খালেদা জিয়ার মুক্তির জন্য একদফা দাবি ও জনস্বার্থসংশ্লিষ্ট কিছু কর্মসূচির বার্তা আসতে পারে।\nবিএনপির জাতীয় স্থায়ী কমিটির সদস্য গয়েশ্বর চন্দ্র রায় পরিবর্তন ডটকমকে বলেন, আমাদের সমাবেশে ব্যাপক লোকসমাগমও হবে এবং সফল হবে।\nদলের সিনিয়র যুগ্ম মহাসচিব রুহুল কবির রিজভী জানিয়েছেন, নয়াপল্টনে দলের কেন্দ্রীয় কার্যালয়ের সামনে শনিবার দুপুর ২টায় সমাবেশ শুরু হবে। সমাবেশে জনতার স্রোত নামবে বলে তিনি প্রত্যাশা ব্যক্ত করেন।\nদলের সহ-স্বাস্থ্য বিষয়ক সম্পাদক ডা. রফিকুল ইসলাম পরিবর্তন ডটকমকে বলেন, ‘আমাদের আবেগ অনুভূতির জায়গা হচ্ছে দেশনেত্রী বেগম খালেদা জিয়া। আজকে তিনি কারাগারে। তাকে ছাড়া আমাদের দলের প্রতিষ্ঠাবার্ষিকী পালন করতে হচ্ছে। তার মুক্তির দাবিতে নেতাকর্মীরা দলে দলে সমাবেশে যোগ দেবেন, এটাই স্বাভাবিক।’\nসমাবেশে বিএনপি মহাসচিব মির্জা ফখরুল ইসলাম আলমগীরের সভাপতিত্বে স্থায়ী কমিটির সদস্য ড. খন্দকার মোশাররফ হোসেন প্রধান অতিথি হিসেবে এবং দলের সিনিয়র নেতারা বক্তব্য দেবেন।\nবিএনপি নেতারা জানান, সবসময় রাজধানীতে বড় কোনো সমাবেশের হলে ঢাকার আশপাশের জেলাগুলো থেকে নেতাকর্মীরা অংশ নেন। শনিবার দলের প্রতিষ্ঠাবার্ষিকীর সমাবেশ, তাই অন্যবারের চেয়ে আরো বেশি নেতাকর্মী নয়াপল্টনের সমাবেশে যোগ দেবেন।


কাঠগড়ায় পরীমনির কাণ্ড, হট্টগোলে বিচারকের এজলাস ত্যাগ\nHome / বিনোদন / কাঠগড়ায় পরীমনির কাণ্ড, হট্টগোলে বিচারকের এজলাস ত্যাগ\nচিত্রনায়িকা পরীমনিকে গ্রেফতারের পর কঠোর নিরাপত্তার মধ্য দিয়ে বৃহস্পতিবার ঢাকার চিফ মেট্রোপলিটন ম্যাজিস্ট্রেট আদালতে হাজির করে পুলিশ। এ সময়ে তাকে এক নজর দেখার জন্য আইনজীবীরাসহ ভিড় করেন উৎসুক জনতা।\nপরে পরীমনিকে এজলাসে আসামির কাঠগড়ায় তোলা হলে সাদা শার্ট পরা এক যুবককে জড়িয়ে ধরেন তিনি। এরপরই পুলিশ সদস্যরা ওই যুবককে সরিয়ে দিলে নারী পুলিশ সদস্যরা পরীকে ঘিরে ফেলেন।\nএ ঘটনার পরই মেট্রোপলিটন ম্যাজিস্ট্রেট বিচারক মো. মামুনুর রশিদ আসন গ্রহণ করলে আইনজীবীদের মধ্যে মামলা পরিচালনা নিয়ে বিবাদ শুরু হয়। অনেকে পরীমনির মামলা গ্রহণ করার আগ্রহ প্রকাশ করেন।\nএ সময় ঢাকা বারের সাবেক সাধারণ সম্পাদক আসাদুজ্জামান খান রচি ও গোলাম কিবরিয়া জোবায়ের মামলা পরিচালনা করতে চান। অন্যদিকে অ্যাডভোকেট নীলাঞ্জনা রিফাত সুরভীও মামলা পরিচালনার দায়িত্ব নিতে চান।\nএ নিয়ে আইনজীবীদের মধ্যে বাকবিতণ্ডা ও ঝগড়া-বিবাদ এবং হট্টগোল শুরু হলে বিচারক এজলাস ত্যাগ করেন। আইনজীবীদের বাকবিতণ্ডা শেষে বিচারক পরীমনিকে তার আইনজীবীর বিষয়ে বললে তিনি নীলাঞ্জনা রিফাতকে দিয়ে মামলা পরিচালনা করার কথা বলেন। এরপরে বিচারক আবার এজলাসে উঠলে শুনানি শুরু হয়।\nআর শুনানি শেষ হয় রাত ৯টা ৮মিনিটে। শুনানি শেষে পরীমনিকে আদালতের এজলাস থেকে নিয়ে যাওয়া হয়। আদালতে পুরো সময়ই নিশ্চুপ ছিলেন পরীমনি।\nগত বৃহস্পতিবার সন্ধ্যার পরীমনি ও তার সহযোগী দীপু এবং প্রযোজক রাজ ও তার সহযোগী সবুজ আলীর বিরুদ্ধে বনানী থানায় মাদকদ্রব্য নিয়ন্ত্রণ আইনে মামলা দায়ের করে র‌্যাব।\nবনানী থানার মাদক মামলায় পরীমণিসহ চার জনকে আদালতে হাজির করে ৭ দিনের রিমান্ডের আবেদন করে মামলার তদন্ত কর্মকর্তা বনানী থানার পুলিশ। পরে ঢাকার মেট্রোপলিটন ম্যাজিস্ট্রেট মো. মামুনুর রশিদ তাদের চারদিনের রিমান্ড মঞ্জুর করেন।\nপ্রসঙ্গত, গত বুধবার রাতে বনানীর বাসায় পৃথক অভিযান চালিয়ে পরীমনি ও রাজকে আটক করে র‍্যাব। অভিযানকালে তাদের বাসা থেকে বিপুল পরিমাণ মাদকদ্রব্য উদ্ধার করা হয়।\nPrevious পরীমনি-পিয়াসার ২১ রাতের অতিথির ‘ঘুম হারাম’\nNext সেই অমির সঙ্গেই দুবাই ছিলেন পরীমণি, পরিচিত হন ব্যবসায়ীদের সঙ্গে


নতুন কারিকুলামে দশম শ্রেণি পর্যন্ত বিভাগ থাকবে না : শিক্ষামন্ত্রী। দৈনিক শিক্ষাবার্তা\nHome স্কুল-কলেজ নতুন কারিকুলামে দশম শ্রেণি পর্যন্ত বিভাগ থাকবে না : শিক্ষামন্ত্রী\nদৈনিক শিক্ষাবার্তা: ৫ মার্চ, ২০২০।\nশিক্ষামন্ত্রী ডা. দীপু মনি বলেছেন, নতুন কারিকুলামে দশম শ্রেণি পর্যন্ত ভিন্ন কোনো বিভাগ থাকবে না। ইতোমধ্যে প্রধানমন্ত্রী নির্দেশনা দিয়েছেন। সে অনুযায়ী কারিকুলাম পরিমার্জন কাজ চলছে। বাস্তবায়িত হবার পর নতুন কারিকুলামে দশম শ্রেণি পর্যন্ত আর কোনো বিভাগ থাকবে না।\nবৃহস্পতিবার, ৫ মার্চ, দুপুরে চাঁদপুর সরকারি কলেজের বার্ষিক ক্রীড়া প্রতিযোগিতার উদ্বোধনী অনুষ্ঠান ও ক্রীড়া প্রতিযোগিতার পুরস্কার বিতরণ শেষে সাংবাদিকদের প্রশ্নের জবাবে তিনি এ সব কথা বলেন।\nএ সময় মাধ্যমিক ও উচ্চ শিক্ষা অধিদপ্তরের মহাপরিচালক ড. সৈয়দ মো. গোলাম ফারুক, চাঁদপুর সরকারি কলেজের অধ্যক্ষ প্রফেসর অসিত বরণ দাশসহ বিভিন্ন শিক্ষা প্রতিষ্ঠানের শিক্ষকগণ ও গণ্যমান্য ব্যক্তিবর্গ উপস্থিত ছিলেন।\nনতুন কারিকুলামে থাকছেনা কোনো বিভাগ\nনতুন কারিকুলামে দশম শ্রেণি পর্যন্ত বিভাগ থাকবে না\nPrevious articleএইচএসসি পরীক্ষার সংশোধিত সূচি প্রকাশ\nNext articleঅধিনায়ক হিসেবে শেষ ম্যাচ, ঘোষণা মাশরাফির


মৃত্যু যবনিকার ওপারে – Page9– শিবির অনলাইন লাইব্রেরি\nঅন্তর্গতঃ ইসলামী আদর্শ, সদস্য সিলেবাস, সাথী সিলেবাস\nমৃত্যুর পর একটি মানুষ আলমে বরযখ নামে এক অদৃশ্য জগতে অবস্থান করে। এখন প্রশ্ন এই যে, তারা দুনিয়ার মানুষের কোন কথা-বার্তা, কোন স্তবস্তুতি, কোন প্রশংসাবাদ, কোন দোয়া ও কাকুতি-মিনতি শুনতে পায় কিনা।\nএর জবাব কুরআন পাকে দেখতে পাওয়া যায়। আল্লাহ্ বলেনঃ (আরবী************)\n“সে ব্যক্তির চেয়ে অধিক বিভ্রান্ত আর কে হতে পারে – যে আল্লাহকে বাদ দিয়ে এমনসব সত্তাকে ডাকে যারা কিয়ামত পর্যন্তও তার জবাব দিতে পারে না। তারা বরঞ্চ এসব লোকের ডাকাডাকির কোন খবরই রাখে না।” -(সূরা আল আহকাফঃ ৫)\nদুনিয়ার যেসব লোক তাদেরকে ডাকে, সে ডাক তাদের কাছে মোটেই পৌঁছে না। না তারা স্বয়ং সে সব ডাক তাদের নিজ কানে শুনে আর না কোন কিছুর মাধ্যমে তাদের কাছে এ খবর পৌঁছে যে, কেউ তাদেরকে ডাকছে।\nআল্লাহ্ তায়ালার এ এরশাদ বিশদভাবে বুঝতে হলে এভাবে বুঝতে হবে যে, দুনিয়ার যাবতীয় মুশরিক আল্লাহ্ ছাড়া যেসব সত্তাকে ডেকে আসছে তারা তিন প্রকারের। এক হচ্ছে, কিছু প্রাণহীন জড় পদার্থ যাদের স্বয়ং মানুষ নিজ হাতে তৈরী করে তাদেরকে উপাস্য বানিয়েছে।\nদ্বিতীয়ত কতিপয় নেক ও বুযর্গ লোক যারা অতীত হয়েছেন।\nতৃতীয়ত ঐসব বিভ্রান্ত ও পথভ্রষ্ট মানুষ যারা অপরকেও বিভ্রান্ত ও বিকৃত করে দুনিয়া থেকে বিদায় গ্রহণ করেছে।\nপ্রথম ধরণের উপাস্য সম্পর্কে একথাতো সুস্পষ্ট যে, প্রাণহীন জড় পদার্থ হওয়ার কারণে না তারা কিছু শুনতে ও দেখতে পায়, আর না তাদের কোন কিছু করার কোন শক্তি আছে।\nদ্বিতীয় ধরণের উপাস্যগণও অর্থাৎ মৃত্যুবরণকারী নেক ও বুযর্গগণও দু’ কারণে দুনিয়ার মানুষের ফরিয়াদ ও দোয়া প্রার্থনা থেকে বেখবর থাকবেন। এক এই যে, তাঁরা আল্লাহর নিকটে এমন এক অবস্থায় রয়েছেন যেখানে দুনিয়ার মানুষের আওয়াজ সরাসরি পৌঁছে না, দুই- আল্লাহ্ ও তাঁর ফেরেশতাগণও তাঁদের কাছে দুনিয়ার কোন খবর পৌঁছিয়ে দেন না। তার কারণ এই যে, যারা জীবনভর মানুষকে একমাত্র আল্লাহর দরবারে দোয়া করা শিক্ষা দিয়ে এলেন, তাদেরকেই এখন মানুষ ডাকছে- এর চেয়ে বেদনাদায়ক বিষয় তাঁদের কাছে আর কিছু হবে না। আল্লাহ্ তাঁর নেক বান্দাহদের রূহে কোন প্রকার কষ্ট দেয়া কিছুতেই পছন্দ করেন না।\nতৃতীয় প্রকার উপাস্যদেরও বেখবর থাকার দু’টি কারণ আছে। এক এই যে, তাঁরা আসামী হিসাবে আল্লাহর হাজতে রয়েছে যেখানে দুনিয়ার কোন আওয়াজই পৌঁছে না। তাদের মিশন দুনিয়াতে খুব সাফল্য লাভ করেছে এবং মানুষ তাদেরকে উপাস্য বানিয়ে রেখেছে- আল্লাহ্ ও তাঁর ফেরেশতাগণ একথা তাদেরকে পৌঁছিয়ে দেন না।\nএমন খবর তাদেরকে জানিয়ে দিলে-তা তাদের জন্যে খুবই আনন্দের কারণ হবে। আর আল্লাহ্ এসব যালেমদেরকে কখনো সন্তুষ্ট করতে চান না।\nএ প্রসঙ্গে একথা বুঝে নেয়া উচিত যে, দুনিয়াবাসীর সালাম এবং দোয়া তাঁর নেক বান্দাহদের কাছে পৌঁছিয়ে দেয়া হয়। কারণ এটা তাদের জন্যে আনন্দের বিষয় হবে।\nঠিক তেমনি পাপাচারী-অপরাধীদেরকে আল্লাহ্ দুনিয়াবাসীর অভিশাপ, লাঞ্ছনা, ভৎর্সনা, গালি প্রভৃতি শুনিয়ে দেন। এতে তাদের মনকষ্ট আরও বাড়ে।\nহাদীসে আছে বদরের যুদ্ধের পর যুদ্ধে নিহত কাফেরদেরকে নবী করিমের ভৎর্সনা শুনিয়ে দেয়া হয়, কারণ এ তাদের মনঃকষ্টের কারণ হয়। কিন্তু নেক বান্দাহদের মনঃকষ্টের কারণ হয় এমন কিছু তাদের কাছে পৌঁছানো হয় না।\nমৃত ব্যক্তি দুনিয়ার কোন কিছু জানতে ও শুনতে পারে কিনা এ সম্পর্কে উপরের আলোচনায় এ সম্পর্কে ধারণা সুস্পষ্ট হবে বলে মনে করি।\nবেশ কিছু কাল আগে আজমীরে খাজা সাহেবের মাজার জিয়ারতের পর আমার জনৈক গায়ক বন্ধুকে জিজ্ঞেস করেছিলাম, আমরা যেমন আল্লাহ্ তায়ালার দরবারে বহু কিছু চাই, কাকুতি-মিনতি করি, কান্নাকাটি করি, তেমনি কিছু লোককে দেখলাম মরহুম খাজা সাহেবের কাছে কাকুতি-মিনুতি করে বহু কিছু চাইছে। কেউ তাঁর মাজারে কাওয়ালী জ্ঞান করছে। ইসলামে এসব কঠোরভাবে নিষিদ্ধ, আপনি কি মনে করেন?\nতিনি বললেন, আর যাই হোক, তাঁর মাজারে গান গাওয়া নিষিদ্ধ হলে তিনি তো নিষেধ করে দিতেন, অথবা তাঁর বদদোয়া লাগতো, তাতো কারো হয়নি, তাছাড়া তিনি কাওয়ালী গান ভালোবাসতেন।\nবন্ধুটি প্রথম কথাগুলোর জবাব এড়িয়ে গেলেন, তবে তাঁর মাজারে কাওয়ালী গান গাইলে তিনি তা শুনেন এবং খুশী হন- এমন ধারণা বিশ্বাস বন্ধুটির ছিল। উপরের আলোচনায় বন্ধুটির এবং অনেকের এ ধরণের ধারণা বিশ্বাসের খণ্ডন হবে বলে মনে করি। আল্লাহ্‌র অনেক অলী দরবেশকে অসীম ক্ষমতার মালিক মনে করে তাঁদের কাছে বহু কিছু চাওয়া হয়। অথচ আল্লাহ্ ছাড়া আর কেউ, কোন শক্তি বা সত্তা, মানুষের কোন ক্ষতি বা উপকার করতে পারে না। একথা কুরআন পাকের বহু স্থানে বলা হয়েছে।\nমজার ব্যাপার এই যে, এবং শয়তানের বিরাট কৃতিত্ব এই যে, যারা সাআরা জীবন তৌহীদের শিক্ষা দিয়ে গেলেন, মৃত্যুর পর তাঁদেরকে মানুষ খোদা বানিয়ে দিয়েছে।\nহযরত আবদুল কাদের জিলানী (র) এ শিক্ষা দিয়েছেন যে, (হে আবদুল কাদের! আল্লাহর ওয়াস্তে কিছু দাও) তার মৃত্যুর পর তাঁকে সম্বোধন করে এ কথা বলাও শির্ক হবে, কিন্তু কাদেরীয়া তরীকার প্রসিদ্ধ খানকার বাইরের দেয়ালের গায়ে উপরের কথাগুলো বড়ো বড়ো অক্ষরে লেখা থাকতে দেখেছি। তাঁর নামেও বহু শির্ক প্রচলিত আছে। কিন্তু তিনি এবং তাঁর মতো অনেকেই মোটে জানতেই পারেন না যে, অজ্ঞ মানুষ তাঁদেরকে খোদা বানিয়ে রেখেছে।\nকারো কারো এমন ধারণা বিশ্বাসও রয়েছে যে, মৃত ব্যক্তির আত্মা দুনিয়ায় যাতায়াত করে, এ ধারণা সত্য হলে উপরের কথাগুলো মিথ্যা প্রমাণিত হয়। খাজা আজমীরি এবং হযরত আবদুল কাদের জিলানী (র) তাহলে স্বয়ং দেখতে পেতেন যে মানুষ তাঁদেরকে খোদা বানিয়ে রেখেছে এবং এটা তাঁদের জন্যে ভয়ানক মনঃকষ্টের কারণ হতো। আর আল্লাহ্ তা কখনো পছন্দ করেন না। অতএব আলমে বরযখ থেকে দুনিয়ায় ফিরে আসার কোনই উপায় নেই।\nপরকালে সৎ ও পুণ্যবান লোকই যে জয়জুক্ত হবে তা অনস্বীকার্য। অমুসলমানদের মধ্যে অনেকেই বহু প্রকারের সৎকাজ করে থাকেন। সত্য কথা বলা, বিপন্নের সাহায্য করা, অন্নের মঙ্গল সাধনের জন্যে অর্থ ব্যয় ও ত্যাগ স্বীকার করা, বহু জনহিতকর কাজ করা প্রভৃতি কাজগুলো অন্য ধর্মের লোকদের মধ্যেও দেখা যায়। তারা আল্লাহর তাওহীদ ও দ্বীনে হকে বিশ্বাসী না হলেও তাঁদের মধ্যে উপরোক্ত গুণাবলী পাওয়া যায়। বর্ণিত কাজগুলো যে পুণ্য তাতেও কোন সন্দেহ নেই। অতএব পরকালে বিচারে তাঁদের কি হবে?\nঅনেকের বিশ্বাস তাদের সৎকাজের পুরষ্কার স্বরূপ তারাও স্বর্গ বা বেহেশত লাভ করবেন। এ বিশ্বাস বা ধারণা কতখানি সত্য তা একবার যাচাই পর্যালোচনা করে দেখা যাক।\n“এবং যে নেক কাজ করবে, সে পুরুষ হোক অথবা নারী, তবে যদি সে মুমেন হয়, তাহলে এসব লোক জান্নাতে প্রবেশ করবে এবং তাদের উপর কণামাত্র জুলুম করা হবে না (অর্থাৎ তাদের অধিকার ক্ষুণ্ণ করা হবে না)।”–(সূরা আন নিসাঃ ১২৪)\n“যে ব্যক্তিই নেক কাজ করবে- সে পুরুষ হোক বা নারী হোক- তবে শর্ত এই যে, সে মুমেন হবে- তাহলে দুনিয়াতে তাকে পূত-পবিত্র জীবনযাপন করার এবং (আখেরাতে) এমন লোকদের আমল অনুযায়ী উৎকৃষ্ট প্রতিদান দেব।”–(সূরা আন নাহলঃ ৯৭)\n“এবং যে নেক আমল করবে- পুরুষ হোক বা নারী হোক যদি মুমেন হয়, তাহলে এমন লোক সকলেই জান্নাতে প্রবেশ করবে যেখানে তাদেরকে অগণিত জীবিকা সম্ভার দান করা হবে।”–(সূরা আল মুমেনঃ ৪০)\nউপরোক্ত আয়াতগুলো নেক কাজের জন্যে পুরষ্কার ঘোষণা করা হয়েছে। কিন্তু প্রত্যেক বারেই এ শর্ত আরোপ করা হয়েছে যে, নেক আমলকারীকে অবশ্যই মুমেন হতে হবে। ইসলামী বুনিয়াদী আকীদাগুলোর প্রতি ঈমান আনার পরই নেক কাজের পুরষ্কার পাওয়া যাবে।\nকুরআন পাকের বহুস্থানে এভাবে কথা বলা হয়েছেঃ\nযারা ঈমান এনেছে এবং নেক আমল করেছে- অর্থাৎ ঈমান নেক আমলের পূর্ব শর্ত। আল্লাহ্, তাঁর কিতাব, রসূল এবং আখেরাতের প্রভৃতির উপর প্রথমে ঈমান আনতে হবে। অতপর সৎকাজ কি কি তাও বলে দেয়া হয়েছে। এ সৎকাজগুলো নবী-রসূলগণ বাস্তব জীবনে স্বয়ং দেখিয়েছেন। তাদের বলে দেয়া পন্থা পদ্ধতি অনুযায়ী সে কাজগুলো করতে হবে। এ কাজের লক্ষ্য হবে, যাকে স্রষ্টা, রিযিকদাতা, মালিক, প্রভু, বাদশাহ ওঁ শাসক হিসেবে মেনে নেয়া হলো (যার অর্থ ঈমান আনা), তাঁর সন্তুষ্টিলাভের জন্যেই সেসব নেক কাজ করা হবে। পুরষ্কার দেয়ার একমাত্র অধিকার যার তাঁর প্রতি বিশ্বাস ও তাঁর সন্তুষ্টিলাভের ইচ্ছা যদি না থাকে তাহলে পুরষ্কার আসবে কোথা থেকে? সে জন্যে পরকালীন মুক্তি ও পুরষ্কার নির্ভর করছে নেক আমলের উপর এবং নেক আমল ফলদায়ক হবে ঈমানের সাথে।\nএকথা কে অস্বীকার করতে পারে যে, বিশ্বজগত ও তার প্রতিটি সৃষ্টি কণার স্রষ্টা ও মালিক প্রভু একমাত্র আল্লাহ্ তায়ালা? মানুষকে তার জীবন ধারনের প্রয়োজনীয় সবকিছুই দিয়েছেন সেই আল্লাহ্। জীবনে উন্নতি ও সমৃদ্ধির জন্যে সুখ স্বাচ্ছন্দের ও নব নব উদ্ভাবনী কাজের সকল সামগ্রী ও উপাদান তিনি তৈরী করেছেন। জ্ঞান, বুদ্ধি-বিবেক, কর্মশক্তি, প্রখর উদ্ভাবনী শক্তি দিয়েছেন তিনি। তিনিই মানুষের জন্যে পাঠিয়েছেন দ্বীনে হক বা সত্য সুন্দর ও মঙ্গলকর জীবন বিধান। মানুষকে সদা সৎপথে পরিচালিত করার জন্যে এবং তাদের নৈতিক শিক্ষার জন্যে পাঠিয়েছেন যুগে যুগে নবী ও রসূলগণকে। তিনিই ইহজগতের এবং পরজগতের স্রষ্টা ও মালিক প্রভু। বিচার দিনের একচ্ছত্র মালিক এবং বিচারকও তিনি। এমন যে আল্লাহ্, তাঁর প্রভুত্ব কর্তৃত্ব ও আনুগত্য অস্বীকার করা হলো। অস্বীকার করা হলো তাঁর নবী-রসূল ও আখেরাতের বিচার দিবসকে। স্রষ্টা প্রভু ও প্রতিপালক আলাহর স্তবস্তুতি, আনুগত্য দাসত্ব করার পরিবর্তে করা হলো তাঁরই কোন সৃষ্টির অথবা কোন কল্পিত বস্তুর। উপরে অমুসলিম সৎ ব্যক্তির গুণের মধ্যে একটা বলা হয়েছে সত্যবাদিতা। কিন্তু সত্য দ্বীনকে অস্বীকার করার পর এবং দয়ালু স্রষ্টা প্রভু ও প্রতিপালকের প্রতি কৃতজ্ঞতা অস্বীকার করার পর সত্যবাদিতার কানাকড়ি মূল্য রইল কি?\nদ্বিতীয়ত তাদের বদান্যতা, জনহিতকর কাজ এবং দান খয়রাতের মতো গুনাবলীর উল্লেখ করা হয়েছে। কিন্তু চিন্তা করুন, অর্থ-সম্পদ, জনহিতকর কাজের যাবতীয় সামগ্রী, জ্ঞান-বুদ্ধি ও কর্মশক্তি সবই আল্লাহর দান। একদিকে দানের বস্তু দিয়ে অপরের সাহায্য করা হলো এবং প্রকৃত দাতার আনুগত্য, দাসত্ব ও কৃতজ্ঞতা অস্বীকার করা হলো। এ যেন পরের গরু পীরকে দান। এ দানের কি মূল্য হতে পারে?\nস্রষ্টা ও প্রতিপালক আল্লাহর আনুগত্যে মস্তক অবনত করা এবং তাঁরই স্তবস্তুতি ও এবাদত-বন্দেগী অস্বীকার করা কি গর্ব-অহংকার এবং কৃতঘ্নতার পরিচায়ক নয়? এটাকি চরম ধৃষ্টতা, নিমকহারামকারী ও বিশ্বাসঘাতকতা নয়? উপরন্তু এবাদত-বন্দেগী, দাসত্ব-আনুগত্য করা হলো আল্লাহরই অন্যান্য সৃষ্টির। সৃষ্টিকে করা হলো স্রষ্টার মহিমায় মহিমান্বিত। এর চেয়ে বড় ধৃষ্টতা এর চেয়ে বড় অন্যায় ও যুলুম আর হতে পারে কি? তাই আল্লাহ্ বলেনঃ\n“যারা খোদার দ্বীন গ্রহণ করতে অস্বীকার করেছে তাদের দৃষ্টান্ত এরূপ যে, তাদের সৎকাজগুলো হবে ভস্মস্তূপের ন্যায়। ঝড়-ঝঞ্চার দিনে প্রচণ্ড বায়ু বেগে সে ভস্মস্তূপ যেমন শূন্যে উড়ে যাবে, ঠিক সে সৎকাজগুলোর কোন অংশেরই তাড়া লাভ করবে না। কারণ খোদার দ্বীনের প্রতি অবিশ্বাস তাদেরকে পথভ্রষ্ট করে বহু দূরে নিয়ে গিয়েছিল।”–(সূরা ইবরাহীমঃ ১৮)\nঅর্থাৎ যারা আপন প্রভু আল্লাহর সাথে নিমকহারামী, বিশ্বাসঘাতকতা, স্বেচ্ছাচারিতা অবাধ্যতা ও পাপাচারের আচরণ করেছে এবং দাসত্ব-আনুগত্য ও এবাদত বন্দেগীর সেসব পন্থা অবলম্বন করতে অস্বীকার করেছে- যার দাওয়াত নিয়ে এসেছিলেন আম্বিয়া আলাইহিমুস সালাম, তাদের জীবনের পরিপূর্ণ কার্যকলাপ এবং সারা জীবনের আমল-আখলাকের মূলধন অবশেষে এমন ব্যর্থ ও অর্থহীন হয়ে পড়বে, যেন একটা বিরাট ভস্মস্তূপ ধীরে ধীরে জমে উঠে পাহাড় পর্বতের আকার ধারন করেছে। কিন্তু একটি দিনের প্রচণ্ড বায়ুতে তার প্রতিটি ভস্মকণা শূন্যে বিলীন হয়ে যাবে। তাদের প্রতারণামূলক সুন্দর সভ্যতা ও কৃষ্টি-কালচার তাদের বিস্ময়কর শিল্পকলা ও স্থাপত্য শিল্প, বিরাট বিরাট বিশ্ববিদ্যালয়সমূহ, জ্ঞান-বিজ্ঞান, ললিতকলা, প্রভৃতি অনন্ত সম্ভার এমন কি তাদের উপাসনা-আরাধনা, প্রকাশ্য সৎকাজগুলো, দান খয়ারত ও জনহিতকর কার্যাবলী একটা বিরাট ভস্মস্তূপ বলেই প্রমাণিত হবে। তাদের এসব গর্ব অহংকারের ক্রিয়াকলাপ আখেরাতের বিচার দিনে বিচারের দাঁড়িপাল্লায় কোনই ওজন বা গুরুত্বের অধিকারী হবে না।\nআল্লাহ্ আরও বলেনঃ\n“তোমাদের মধ্যে যারা দ্বীন ইসলাম থেকে ফিরে যাবে এবং কুফরী অবস্থায় মৃত্যুবরণ করবে, দুনিয়া ও আখেরাতে তাদের সকল সৎকাজগুলো বিনষ্ট হয়ে যাবে। তারা হবে জাহান্নামের অধিবাসী এবং তারা থাকবে চিরকাল।”–(সূরা আল বাকারাঃ ২১৭)\nদ্বীনে ইসলামে যারা অবিশ্বাসী তাদেরই সৎকাজগুলো বিনষ্ট হবে না, বরঞ্চ দ্বীন ইসলামে বিশ্বাসস্থাপন করার পর যারা তা পরিত্যাগ করবে, তাদের, তাদের পরিণামও অবিশ্বাসী কাফেরদের মতো হবে।\nমোটকথা কুরআন হাকীমের প্রায় পাতায় পাতায় একথা দ্ব্যথহীনভাবে ঘোষণা করা হয়েছে যে, যারাই আল্লাহর প্রেরিত দ্বীনে হক গ্রহণ করতে অস্বীকার করেছে, তারা এ দুনিয়ায় কোন ভালো কাজ করুক বা না করুক, তাদের স্থান হবে জাহান্নামে।\nআল্লাহ্ ও রসূলকে যারা অস্বীকার করে, পরকালে পুরষ্কার লাভ যদি তাদের একান্ত কাম্য হয়, তবে তা দাবী করা উচিত তাদের কাছে যাদের পূজা ও স্তবস্তুতি তারা করেছে, যাদের হুকুম শাসনের অধীনে তারা জীবন যাপন করেছে, যাদের প্রভুত্ব ও কর্তৃত্ব তারা মেনে নিয়েছে। কিন্তু আল্লাহ্ ব্যতীত সেদিন কোন শক্তিমান সত্তা থাকবে কি যে কাউকে কোন পুরষ্কার অথবা শাস্তি দিতে পারে? বেহেশতের দাবী দাওয়া নিয়ে কোন শ্লোগান, কোন বিক্ষোভ মিছিল করার ক্ষমতা, সাহস ও স্পর্ধা হবে কি? তাছাড়া পুনর্জীবন, পরকাল, হিসাব-নিকাশ, দোযখ-বেহেশত যারা অবিশ্বাস করলো, সেখানে কিছু পাবার বা তার জন্যে তাদের বলারই বা কি আছে?\nঅতএব খোদাদ্রোহী ও খোদাবিমুখ অবিশ্বাসীদের সৎকাজের কোনই মূল্য যদি পরকালে দেয়া না হয়, তাহলে তা হবে পরিপূর্ণ ন্যায় বিচারের উপর প্রতিষ্ঠিত।\nতবে হাঁ, তারা দুনিয়ার বুকে কোন ভালো কাজ করে থাকলে তার প্রতিদান এ দুনিয়াতেই তারা পাবে। মৃত্যুর পর তাদের কিছুই পাওনা থাকবে না।\nপ্রতিটি মানুষ, যে কোন দেশের যে কোন জাতির হোক না কেন, শান্তির জন্যে লালায়িত। এ শান্তি স্ত্রী পুত্র পরিজন নিয়ে নিশ্চিন্তে নিরাপদে বসবাস করার, নিশ্চয়তার মধ্যে স্বাধীনভাবে চলাফেরা করার, মৌলিক অধিকার ভোগ করার আপন অধিকারের উপরে অপরের হস্তক্ষেপ থেকে নিরাপদ থাকার মধ্যে নিহিত। আর এ শান্তি নিহিত নিজস্ব আদর্শ ও মূল্যবোধের উপর জীবন গড়ে তোলার স্বাধীনতা ও সুযোগ সুবিধার মধ্যে। এর কোন একটা বাধাগ্রস্থ হলে অথবা কোন একটির নিশ্চয়তার অভাব ঘটলেই শান্তি বিঘ্নিত হয়।\nকিন্তু এ শান্তি মানব সমাজে কোথাও আছে কি? কোথাও তা মোটেই নেই এবং কোথাও থাকলে কিঞ্চিত পরিমাণে। আপনার পরিবারের মধ্যে যদি আদর্শের লড়াই না হয় অথবা চরম মতানৈক্যের ঝড় না বয়, আপনার আবাস গৃহের সীমানার মধ্যে যদি কখনো চোর বদমায়েশের আনাগোনা না হয়, আপনার মাঠের সবটুকু ফসল যদি নিরাপদে ঘরে তুলতে পারেন, আপনার চাকর-বাকর আপনার বাজার সওদা করতে গিয়ে যদি কানাকড়িও আত্মসাৎ না করে অথবা বাইরের ষড়যন্ত্রে আপনার জান-মালের উপর হাত না দেয়, তাহলে আলবৎ বলা যাবে যে, আপনি শান্তিতে বসবাস করছেন। কিন্তু আজকাল সর্বত্রই এর উল্টোটা দেখা যায় তাই শান্তি কোথাও নেই।\nআমাদের সমাজটার কথাটাই ধরুন। চরম নৈতিক অবক্ষয়ের ফলে সমাজের সর্বস্তরে চরম দুর্নীতির ব্যধি মানুষের জীবনকে দুর্বিষহ করে তুলেছে। আপামর জনসাধারণের মধ্যে দুর্নীতি, শিক্ষক শিক্ষার্থীর মধ্যে দুর্নীতি, সরবস্তরের দায়িত্বশীলদের মধ্যে দুর্নীতি। মসজিদে জুতা চুরি থেকে শুরু করে রাষ্ট্রীয় সম্পদ চুরি ব্যাপক হারে চলছে। দুর্নীতি দুষ্কৃতি দমনের জন্যে যেসব সংস্থা কার্যরত আছে তাদের মধ্যে দুর্নীতি। যে সর্ষে দিয়ে ভূত ছাড়াবেন সে সর্ষের মধ্যেই ভূত আত্মগোপন করে আছে। যার ফলে আইন শৃঙ্খলা ভেঙে পড়েছে। তাই মজলুম ব্যক্তি কোন সুবিচার পায় না, ক্ষমতাসীন ধনবান ও সমাজ বিরোধীরা আইনকে বুড়ো আঙুল দেখিয়ে তাদের কু-মতলব হাসিল করে।\nতারপর দেখুন আজকাল দেশে দেশে চরম সন্ত্রাস দানা বেঁধে উঠেছে। খুন রাহাজানি ছিনতাই (বিমান ছিনতাইসহ) নির্মম হত্যাকাণ্ড, ডিনামাইট ও নানাবিধ বিস্ফোরক দ্রব্যাদির সাহায্যে দালান কোঠা ঘর উড়িয়ে দেয়া নিত্য নৈমিত্তিক ঘটনায় পরিণত হয়েছে। বাড়িতে, শিক্ষাঙ্গনে, রাস্তা-ঘাটে মেয়েদের ইজ্জত আবরু এমনকি জীবনটা পর্যন্ত আজকাল নিরাপদ নয়। একটি শক্তিশালী দেশ অন্য একটি দেশের উপর সশস্ত্র আগ্রাসন চালিয়ে তার উপর আধিপত্য বিস্তার করছে। লক্ষ্য লক্ষ্য নর-নারী নির্মমভাবে হত্যা করছে। একটির পর একটি গ্রাম ও শস্যক্ষেত জালিয়ে দিচ্ছে। মানুষের কংকাল থেকে শুধু উঠছে হাহাকার আর্তনাদ। এ জুলুম নিষ্পেষণের কোন প্রতিকার নেই। গোটা মানবতা আজ অসহায়।\nএসবের প্রতিকার কারো কাছে আছে কি? এইতো সেদিন বৈরূতে আমেরিকার দূতাবাস ভবনটি সন্ত্রাসবাদীরা উড়িয়ে দিল। জান-মালের প্রচুর ক্ষতি হলো। দক্ষিন কোরিয়ার যাত্রীবাহী বিমান রাশিয়ার ক্ষেপণাস্ত্রের আঘাতে ধ্বংস হলো। কয়েক শ’ নিরপরাধ আদম সন্তান প্রাণ হারালো। রাশিয়া গায়ের জোরে আফগানিস্তান দখল করে আফগানদের ভিটেমাটি উজাড় করে দিয়েছে, লক্ষ, লক্ষ মানুষকে নির্মমভাবে হত্যা করেছে, প্রাণের ভয়ে লক্ষ লক্ষ মানুষ গৃহ হারা হয়েছে। তাদের হাহাকার আর্তনাদ দুনিয়ার মানুষকে ব্যথিত করেছে। গোটা লেবাননকে ইসরাঈল কারবালায় পরিণত করেছে। কিন্তু কোন প্রতিকার হলো কি? এ ধরণের লোমহর্ষক ঘটনা তো নিত্য নতুন ঘটছেই সারা দুনিয়া জুড়ে। সন্ত্রাসবাদীদের বিরুদ্ধে কোন পদক্ষেপ নেয়া হবে কিনা এ প্রশ্নের জবাবে মার্কিন সরকারের পক্ষ থেকে ক্যাসপার ওয়াইনবার্গার কিছু বলতে পারেননি, বলবেন বা কি? আঘাতের প্রত্যুত্তরে যদি আঘাত দেয়া হয় তাহলে বৃহত্তর আঘাতের প্রতীক্ষা করতে হবে। অন্যায় আঘাতের মনোভাব দূর করা যায় কি করে? সমাজ বিরোধী, দুষ্কৃতিকারী, দস্যুতস্কর, লুটেরা, সন্ত্রাসবাদী প্রভৃতি মানব দুশমনদের চরিত্র সংশোধনের কোন ফলপ্রসূ পন্থা পদ্ধতি আধুনিক সভ্যতার সমাজ ও রাষ্ট্রপতিদের জানা আছে কি? নেই- মোটেই নেই। আঘাত হানার জন্যে এবং আঘাত থেকে আত্মরক্ষার জন্যে তারা শুধু অস্ত্র নির্মাণ প্রতিযোগিতাই করতে জানে। মানুষের চরিত্র সংশোধনের কোন অস্ত্রই তাদের কাছে নেই।\nএ অস্ত্র শুধু ইসলামের কাছেই রয়েছে। এ অস্ত্র আল্লাহ্ পাঠিয়েছেন নবী-রসূলগণের মাধ্যমে মানবজাতির জন্যে। সে অস্ত্র হলো একটা বিশ্বাস। একটা দৃঢ় প্রত্যয় যার ভিত্তিতে মন মানসিকতা, চরিত্র, রুচি ও জীবনের মূল্যবোধ গড়ে তোলা হয়। যে বিশ্বাস একটা জীবন দর্শন পেশ করে, জীবনের লক্ষ্য ও উদ্দেশ্য শিক্ষা দেয়, জীবনের কর্তব্য ও দায়িত্ববোধ শিক্ষা দেয়, জীবনকে অর্থবহ করে এক অদৃশ্য শক্তির কাছে প্রতিটি কাজের জন্যে জবাবদিহির তীব্র অনুভূতি সৃষ্টি করে। যে বিশ্বাস এ শিক্ষা দেয় যে- সৃষ্টিজগত ও তার মধ্যেকার মানুষকে উদ্দেশহীনভাবে সৃষ্টি করা হয় নি। সৃষ্টি করার পর তাকে এখানে লাগামহীন ছেড়ে দেয়া হয় নি যে, সে এখানে যা খুশি তাই করবে, যে কোন ভালো কাজ করলে তার পুরষ্কার দেবারও কেউ নেই- এবং অসৎ কাজ করলে তার জন্যে কেউ শাস্তি দেবারও কেউ নেই। আসল কথা – যিনি তাকে সৃষ্টি করেছেন, মরণের পর তার কাছেই ফিরে যেতে হবে। তারপর তার দুনিয়ার জীবনের প্রতিটি ভালোমন্দ কাজের হিসেব তাঁর কাছে দিতে হবে। দুনিয়ার জীবনে কারো অন্যায় করে থাকলে দুষ্কৃতিকারী বলে, সন্ত্রাসবাদী হয়ে মানুষের জীবন ও ধন-সম্পদ ধ্বংস করলে তার সমুচিত শাস্তি তাকে পেতেই হবে। শাস্তিদাতার শাস্তিকে ঠেকাবার কোন শক্তিই কারো হবে না সেদিন। তখনকার শাস্তি হবে চিরন্তন। কারণ তখনকার জীবনেরও কোন শেষ হবে না, মৃত্যু আর কোনদিন কাউকে স্পর্শ করবে না। এটাই হলো পরকালে বিশ্বাস। সেদিনের শাস্তি অথবা পুরষ্কারদাতা স্বয়ং আল্লাহ্ তায়ালা যিনি দুনিয়ারও স্রষ্টা, মানুষসহ সকল জীব ও বস্তুরও স্রষ্টা, পরকালেরও স্রষ্টা ও মালিক প্রভু।\nএকমাত্র এ বিশ্বাসই মানুষকে মানুষ বানাতে পারে, নির্দয় পাষণ্ডকে স্নেহময় ও দয়াশীল বানাতে পারে। চরিত্রহীনকে চরিত্রবান, দুষ্কৃতিকারী লুটেরাকে বানাতে পারে- মানুষের জীবন ও ধন-সম্পদের রক্ষক। সন্ত্রাসবাদীকে বানাতে পারে মানবদরদী ও মানবতার বন্ধু, দুর্নীতিবাজকে করতে পারে দুর্নীতি নির্মূলকারী। সৃষ্টির সপ্তম শতাব্দীতে এ ধরণের অলৌকিক ঘটনাই ঘটেছিল আরবের নবী মুহাম্মদ মুস্তফার (সা) নেতৃত্বে। নবী (সা) আল্লাহর প্রতি তাঁর যাবতীয় গুণাবলীসহ বিশ্বাস সৃষ্টি করেন পাপাচারী মানুষের মধ্যে, আখেরাতের প্রতি বিশ্বাস ও জবাবদিহিতার অনুভূতিও সৃষ্টি করেন। এ বিশ্বাসের ভিত্তিতে তাদের চরিত্র সংশোধন করেন। দুর্ধর্ষ রক্তপিপাসু একটা জাতিকে মানবতার কল্যাণকামী জাতিতে পরিণত করেন। তাদেরকে দিয়ে এক সত্যিকার কল্যাণ রাষ্ট্র গড়ে তোলেন। ভ্রাতৃত্ব, স্নেহ-ভালোবাসা, পর দুঃখ-কাতরতা ও পারস্পারিক সাহায্য সহযোগিতার সুদৃঢ় বন্ধনে সকলকে আবদ্ধ করেন। সমাজ থেকে সকল অনাচার দূর হয়ে যায়। এমন এক সুখি ও সুন্দর সমাজ গড়ে ওঠে যা ইতিপূর্বে দুনিয়া কোনদিন দেখতে পায়নি। তেমন সমাজব্যবস্থা আজও দুনিয়ার কোথাও নেই।\nআজ যদি পরাশক্তিগুলো ও তাদের আশীর্বাদপুষ্ট রাষ্ট্রগুলো খোদা ও আখেরাতের প্রতি বিশ্বাস পোষণ করতো এবং অস্ত্র নির্মাণ প্রতিযোগিতায় যে বিপুল পরিমাণ অর্থ ব্যয় করছে তা যদি মানবতার সেবায় লাগাতো তাহলে এক নতুন দুনিয়ার সৃষ্টি হতো। খোদা ও আখেরাতের প্রতি বিশ্বনবী মুহাম্মদ মুস্তফার (সা) আদর্শিক নেতৃত্বের অধীন যদি সর্বত্র পথহারা মানুষ তাদের চরিত্র গড়ে তোলে, তাহলে সর্বত্র মানুষের রক্তে হোলিখেলা বন্ধ হয়ে যাবে। প্রত্যেকে তার জান-মাল নিরাপদ মনে করবে, দুর্নীতির মানসিকতা দূর হয়ে যাবে। প্রশাসন ব্যবস্থা আইন-শৃঙ্খলা, ব্যবসা-বানিজ্য, শিক্ষা-দীক্ষা, বিচার-আচার সবকিছুই চলতে থাকবে সঠিকভাবে এবং মানুষের কল্যাণের জন্যে। আইন প্রয়োগকারী সংস্থা নিজেই আইন ভংগ করবে না। দেশের সম্পদ বিদেশে পাচার করবে না। রাষ্ট্রীয় সম্পদ কেউ আত্মসাৎ করবে না, কেউ কাউকে প্রতারণা করবে না। অস্ত্রের সাহায্যে কেউ জাতির ঘাড়ে ডিক্টেটর হয়ে বসবে না। মজলুমের কণ্ঠ কখনো স্তব্ধ হয়ে যাবে না, কাউকে গোলামির শৃঙ্খলে আবদ্ধ হতে হবে না, অন্ন-বস্ত্রের অভাবে কোথাও হাহাকার শুনা যাবে না, চিকিৎসার অভাবে কাউকে রোগ যন্ত্রণায় কাতরাতে হবে না। আখেরাতের প্রতি বিশ্বাসের এসবই হলো পার্থিব মঙ্গল ও সুফল। ক্ষমতা গর্বিত লোকেরা স্বৈরাচারী শাসকরা, খোদা ও আখেরাতে অবিশ্বাসী জড়বাদী পাশ্চাত্য সভ্যতার ধারক-বাহক ও মানসিক গোলামরা যদি এ সত্য উপলব্ধি করতে পারে, তাহলে গোটা মানবতারই মঙ্গল হতে পারে।\nপিতার ঔরসে ও মাতার গর্ভে যে সন্তানের জন্ম হয়, তাকে পিতা ও মাতা সবচেয়ে ভালোবাসে। সন্তানের কোন প্রকার দুঃখ-কষ্ট মা-বাপের সহ্য হয় না। সন্তান কখনো অসুস্থ হয়ে পড়লে মা-বাপ অত্যন্ত অধীর হয়ে পড়ে। তবে একথা নিঃসন্দেহে বলা যেতে পারে যে, সাধারণত পিতার চেয়ে মায়ের কাছে সন্তান অধিকতর ভালোবাসার বস্তু। চরম ও পরম স্নেহ আদরের এ প্রিয়তম আকাংখিত বস্তু লাভ করার জন্যে মা তাকে গর্ভ ধারণ করার কষ্ট ও প্রসবকালীন চরম যন্ত্রণা সেচ্ছায় ও হাসিমুখে বরণ করে। এ যন্ত্রণা মৃত্যু যন্ত্রণার মতোই। এ যন্ত্রণা সহ্য করতে না পেরে অনেকেই মৃত্যু বরণও করে। তথাপি পর পর গর্ভ ধারন করতে কেউ অস্বীকৃতি জানায় না। অতীব জ্বালা যন্ত্রণার পর সন্তান ভূমিষ্ঠ হলে তার দিকে তাকাতেই মায়ের সকল দুঃখ-কষ্ট ও জ্বালা-যন্ত্রণা দূর হয়ে যায় এবং তার স্বর্গীয় আনন্দের হাসি ফুটে উঠে। এ সন্তান তার সবচেয়ে ভালোবাসার বস্তু হওয়ারই কথা।\nসন্তানের সাথে পিতার রক্ত মিশে আছে বলে সেও পিতার সবচেয়ে ভালোবাসার পাত্র। তাই স্বভাবতই মা এবং বাপ তাদের সন্তানদের সুখী ও সুন্দর জীবনযাপনই দেখতে চায়। সন্তানকে সুখী করার জন্যে চেষ্টা-চরিত্রের কোনরূপ ত্রুটি পিতা-মাতা করে না। উপার্জনশীল পিতা তাদের জন্যে জমি জেরাত করে দালান কোঠা করে ব্যাংক বেলান্স রেখে যায় যাতে করে তারা পরম সুখে জীবনযাপন করতে পারে।\nকাজ যদি তাদের এতটুকুই হয় তাহলে বুঝতে হবে জীবন সম্পর্কে তাদের ধারণা ভ্রান্ত অথবা অপূর্ণ। দুনিয়ার জীবনটাই একমাত্র জীবন নয়, বরঞ্চ গোটা জীবনের একটা অংশ। দুনিয়ার পরেও যে জীবন আছে এবং সেটাই যে আসল জীবন তারই পূর্ণাংগ আলোচনাই তো এ গ্রন্থে করা হয়েছে।\nতাহলে একথা মানতে হবে যে, সন্তানের জীবনকে যারা সুখী ও দুঃখ-কষ্টের ঊর্ধ্বে দেখতে চায় তাদেরকে দুনিয়ার জীবনের পরের জীবনটা সম্পর্কেও অবশ্যই চিন্তা-ভাবনা করতে হবে। কিন্তু যারা পরকাল আছে বলে স্বীকার করেন, তাদের মধ্যে শতকরা কতজন সন্তানের পরকালীন চিরন্তন জীবন সম্পর্কে চিন্তা-ভাবনা করেন? সন্তানের ভালো চাকুরী, গাড়ি, বাড়ি, দু’ হাতে অঢেল কামাই, নাম-ধাম ইত্যাদি হলেই তো পিতা-মাতা খুশীতে বাগ বাগ হয়ে যায়। তারা ভেবে দেখে না ছেলেরা কামাই রোজগার কিভাবে করছে। জীবন কন পথে পরিচালিত করছে। একজন সত্যিকার মুসলমানের জীবন যাপন করছে, না এক আদর্শহীন লাগামহীন ও জড়বাদী জীবনের ভোগবিলাসে ডুবে আছে- তার খোঁজ-খবর রাখার কোন প্রয়োজন তারা মনে করে না। মেয়েকে যদি কোন ধনীর দুলালের সাথে বিয়ে দেয়া যায়, অথবা জামাই যদি হয় বড়ো চাকুরে অথবা ব্যবসায়ী, তাহলে এদিক দিয়ে জীবনের সাধ পূর্ণ হয়েছে বলে মনে করা হয়। মেয়ে যদি নর্তকী গায়িকা হয়, কোন চিত্র তারকা হয়ে অসংখ্য ভোগবিলাসী মানুষের চিত্তবিনোদনের কারণ হয়, তাহলে অনেক বাপ-মায়ের বুক খুশীতে ফুলে উঠে। অবশ্যি যাদের পরকালের প্রতি বিশ্বাস নেই, তাদের এরূপ হওয়াটাই স্বাভাবিক। আল্লাহ্ তায়ালাও বলেছেনঃ\n“খাও দাও মজা উড়াও কিছু দিনের জন্যে। কারণ তোমরা তো অপরাধী” –(সূরা মুরসালাতঃ ৪৬)\nতারা পরকালের জীবনকে তো অস্বীকার করেছে। তারা মনে করে জীবন বলতে তো এ দুনিয়ার জীবনটাই। কিন্তু তারা মনে করলেও তো আর প্রকৃত সত্য মিথ্যা হয়ে যায় না? পরকাল তো অবশ্যই হবে এবং সে জীবনে তাদের পাওনা তো আর কিছুই থাকবে না। পরকালের জীবনকে যারা মিথ্যা মনে করেছিল, তাদের সেদিন ধ্বংসই হবে।\nএত গেল পরকাল যারা বিশ্বাস করে না তাদের ব্যাপার। কিন্তু যারা নিজেদেরকে মুসলমান বলে, তাদের আচরন ঠিক ঐরূপই দেখা যায়। তাহলে কি চিন্তা করার বিষয় নয়?\nঅন্যদিকে পিতা-মাতার প্রতি কৃতজ্ঞ থাকা, তাদের অনুগত হওয়া, তাদের খেদমত করা তাদের জীবনে কোন দুঃখ-কষ্ট আসতে না দেয়া, সন্তানের কর্তব্য। অনেকে সে কর্তব্য পালন করে, আবার অনেকে করে না। যারা করে না তারা আলবৎ অকৃতজ্ঞ, অবাধ্য ও লাঞ্ছনার যোগ্য। কিন্তু যারা কৃতজ্ঞতা পালন করাকে তাদের দায়িত্ব কর্তব্য মনে করে, তাদের এটাও কর্তব্য যে, পিতামাতার পরকালীন জীবন যাতে সুখের, তার জন্যে চেষ্টা করা। তাছাড়া তাদের জীবদ্দশায় তাদের কোন তাদের কোন দুঃখ কষ্ট দেখলে আদর্শ সন্তানও দুঃখে অধীর হয়ে পড়ে এবং পিতামাতার দুঃখ-কষ্ট দূর করার আপ্রাণ চেষ্টা করে। তেমনি তাদের মৃত্যুর পর আদর্শ সন্তান এটাও করে যে, তার মা অথবা বাবা হয়তো কোন কষ্টে রয়েছে। বাস্তবে তখন আর কিছু করার না থাকলেও তাদের জন্যে সন্তান প্রাণ ভরে আল্লাহর তায়ালার কাছে দোয়া করে। “হে পরোয়ারদেগার! তুমি তাদের উপর রহম কর যেমন তারা আমাকে ছোট বেলায় বড় স্নেহভরে লালন-পালন করেছেন।”এই দোয়াটাও আল্লাহ্ তায়ালাই শিখিয়ে দিয়েছেন। অতএব তাঁর শিখানো দোয়া আন্তরিকতার সাথে সন্তান বাপ-মায়ের জন্যে করলে অবশ্যই তা কবুল হওয়ার আশা করা যায়। এভাবেই সন্তান তার পিতা-মাতার হক সঠিকভাবে আদায় করতে পারে- তাদের জীবদ্দশাতেও এবং মৃত্যুর পরেও।\nকিন্তু আমরা কি দেখি? প্রায় এমন দেখা যায়, পিতা তার একাধিক স্ত্রী ও সন্তানকে সমান চোখে দেখতে পারে না। সম্পদ বণ্টনে কম বেশি করে কাউকে তার ন্যায্য দাবী থেকে বেশী দেয়, কাউকে কম দেয়, কাউকে একেবারে বঞ্চিত করে। আবার কোন কোন সন্তান জড়বাদী জীবনদর্শন দ্বারা উদ্বুদ্ধ হয়ে পিতাকে অন্যায়ভাবে প্রভাবিত করে এবং ভাই-বোনকে বঞ্চিত করে, পিতার কাছ থেকে সিংহভাগ লেখাপড়া করে আদায় করে নেয়। পিতা কোন স্ত্রীর নামে অথবা কোন সন্তানের নামে বেনামী সম্পত্তি করে রাখে। উভয় পক্ষেরই এ বড় অন্যায় ও অসাধু আচরণ। এর জন্যে আখেরাতে আল্লাহর পক্ষ থেকে কঠিন আযাবের সম্মুখীন হতে হবে।\nঅতএব পিতামাতা যদি তাদের সন্তানের পরকালীন সুখময় জীবন কামনা করে এবং সন্তান যদি মা-বাপের আখেরাতের জীবনকে সুখী ও সুন্দর দেখতে চায়- তাহলে দুনিয়ার বুকে তাদের উভয়ের আচরণ হতে হবে এমন যা আল্লাহ্ ও তাঁর রসূল শিখিয়ে দিয়েছেন।\nপিতামাতার কর্তব্য হচ্ছে শিশুকাল থেকেই সন্তানের চরিত্র ইসলামের ছাঁচে গড়ে তোলা যাতে করে তারা পরিপূর্ণ মুসলমানী জীবন যাপন করে। পক্ষান্তরে কোন নেক সন্তান যদি পিতামাতাকে পথভ্রষ্ট দেখে তাহলে তাদেরকে সৎ পথে আনার আপ্রাণ চেষ্টা করবে।\nউভয়ে উভয়ের দায়িত্ব যদি পালন করে তাহলে উভয়ের পরকালীন জীবন হবে অফুরন্ত সুখের। আল্লাহ্ তায়ালার অনুগ্রহে তাহলে একত্রে একই স্থানে অনন্ত সুখের জীবন কাটাতে সক্ষম হবে।\n“এমন জান্নাত যা হবে তাদের চিরন্তন বাস্থান। তারা (ঈমানদার) স্বয়ং তাতে প্রবেশ করবে এবং মা-বাপ, বিবি ও সন্তানগণের মধ্যে যারা নেক তাদের সাথে সেখানে যাবে। চারদিক থেকে ফেরেশতাগণ আসবে খোশ আমদেদ জানাতে এবং তাদেরকে বলবে, তোমাদের উপর শান্তি বর্ষিত হোক। তোমরা দুনিয়াতে যেভাবে ধৈর্যের সাথে সবকিছু মুকাবেলা করেছো, তার জন্যে আজ তোমরা এ সৌভাগ্যের অধিকারী হয়েছ। আখেরাতের এ আবাসস্থল কতোই না ভালো?”–(সূরা আর রাদঃ ২৩-২৪)\nআরও বলা হয়েছেঃ\n“আরশে এলাহীর ধারক ফেরেশতাগণ এবং যারা তার চারপাশে অবস্থান করেন- সকলেই তাদের প্রভুর প্রশংসাসহ তসবীহ পাঠ করেন। তাঁরা তাঁর উপর ঈমান রাখেন এবং ঈমান আনয়নকারীদের সপক্ষে মাগফেরাতের দোয়া করেন। তাঁরা বলেন, হে আমাদের রব! তুমি তোমার রহমত ও এলম সহ সবকিছুর উপর ছেয়ে আছ। অতএব মাফ করে দাও এবং দোযখের আজাব থেকে বাঁচাও তাদেরকে যারা তওবা করেছে এবং তোমার পথ অবলম্বন করেছে। হে আমাদের রব! প্রবেশ করাও তাদেরকে সেই চিরন্তন জান্নাতের মধ্যে যার ওয়াদা তুমি তাদের কাছে করেছিলে। এবং তাদের মা-বাপ, বিবি ও সন্তান-সন্ততির মধ্যে যারা সালেহ (নেক) তাদেরকেও তাদের সাথে সেখানে পৌঁছিয়ে দাও। তুমি নিঃসন্দেহে মহাপরাক্রমশালী ও মহাবিজ্ঞ।”–(সূরা মুমেনঃ ৭-৮)\nআল্লাহ্ তায়ালার উপরোক্ত এরশাদের অর্থ অত্যন্ত পরিষ্কার এবং এর ব্যাখ্যা নিষ্প্রয়োজন। সূরা তুরে আরও পরিষ্কার করে বলা হয়েছেঃ\n“যারা ঈমান এনেছে এবং তাদের সন্তান-সন্ততি ঈমানেরও কোন না কোন স্তরে তাদের পদাংক অনুসরণ করে চলেছে, তাদের সেসব সন্তানদেরকেও আমি তাদের সাথে মিলিত করে দেব। এতে করে তাদের আমলে কোন ঘাটতি আমি হতে দেব না।”–(সূরা আত তুরঃ ২১)\nসূরা মুমেনে বলা হয়েছে যে, ঈমানদার ও নেক লোক জান্নাতের সৌভাগ্য লাভ করবে। তখন তাদের চক্ষু শীতল করার জন্যে তাদের মা-বাপ, স্ত্রী ও সন্তানদেরকে তাদের সাথে একত্রে থাকার সুযোগ দেয়া হবে যদি তাঁরা ঈমান আনার পর নেক আমল করে থাকে। অর্থাৎ দুনিয়ার জীবনের মতো আখেরাতের জীবনেও তারা বেহেশতের মধ্যে স্ত্রী পুত্র পরিজনসহ একত্রে বসবাস করতে পারবে। সূরা তুরে অতিরিক্ত যে কথাটি বলা হয়েছে তা এই যে, যদি সন্তানগণ ঈমানের কোন না কোন স্তরে তাদের বাপ-দাদার পদাংক অনুসরণ করতে থাকে, তবে বাপ-দাদা যেমন তাদের উৎকৃষ্টতর ঈমান ও আমলের জন্যে যে উচ্চ মর্যাদা লাভ করেছে, তা তারা না করলেও তাদেরকে বাপ-দাদার সাথে একত্রে মিলিত করে দেয়া হবে। আর মিলিত করাটা এমন হবে না যেমন মাঝে মধ্যে কেউ কারো সাথে গিয়ে সাক্ষাত করে। বরঞ্চ তারা জান্নাতে তাদের সাথেই বসবাস করতে থাকবে। তারপর অতিরিক্ত এ আশ্বাস দেয়া হয়েছে যে, সন্তানের সাথে মিলিত হওয়ার জন্যে বাপ-দাদার মর্যাদা খাটো করে নীচে নামিয়ে দেয়া হবে না বরং সন্তানের মর্যাদা বাড়িয়ে দিয়ে পিতার সাথে মিলিত করে দেয়া হবে।\nযেমন ধরুন, পিতা-পুত্র উভয়ে ঈমান ও আমলের বদৌলতে জান্নাত লাভ করেছে। কিন্তু পিতা প্রথম শ্রেণীভুক্ত এবং পুত্র তৃতীয় শ্রেণীভুক্ত হয়েছে। এখন উভয়কে মিলিত করার জন্যে পিতাকে তৃতীয় শ্রেণীতে আনা হবে না, বরঞ্চ পুত্রকেই প্রমোশন বা পদোন্নতি দান করে প্রথম শ্রেণীভুক্ত করা হবে এবং পিতার সাথে একত্রে বসবাসের সুযোগ দেয়া হবে। নেক বান্দাহদের প্রতি আল্লাহ তায়ালার এ এক অসীম অনুগ্রহ ও উদারতার নিদর্শন তাতে কোন সন্দেহ নেই।\nবিষয়টি সকল মাতাপিতা ও সন্তানদের গভীরভাবে চিন্তা করার বিষয়। উভয়ে উভয়ের দায়িত্ব সঠিকভাবে পালন করলে শুধু তাদের পরকালীন জীবনই সুখী ও সুন্দর হবে না, বরঞ্চ এ দুনিয়ার বুকেও এক সুন্দর পুত-পবিত্র সমাজ ও পরিবেশ গড়ে উঠবে। দুষ্কৃতি, অনাচার অশ্লীলতার অস্তিত্ব থাকবে না এবং জান-মালের নিরাপত্তাসহ একটা ইনসাফ ভিত্তিক মানব সমাজ জন্ম লাভ করবে।\nএখন শেষ কথা এই যে, মৃত্যুর পর মানুষ যে নতুন জীবন লাভ করে এক নতুন জীবনে পদার্পণ করবে তা এক অনিবার্য ও অনস্বীকার্য সত্য। এ শেষ জীবনকে সুখী ও আনন্দমুখর করার জন্যেই তো এ জগত। ইহজগত পরজগতেরই কর্মক্ষেত্র।\nপৌষে নতুন ধানের সোনালী শীষে গোলা পরিপূর্ণ করার জন্যেই তো বর্ষার আগমন হয় আষাঢ় শ্রাবণে। যে বুদ্ধিমান কৃষক বর্ষার পানিতে আর সূর্যের রৌদ্র তাপে ভিজে-পুড়ে ক্ষেত-খামারে অক্লান্ত পরিশ্রম করে সে-ই তাঁর শ্রাবণের সোনালী ফসল লাভ করে হেমন্তের শেষে। এ দুনিয়াটাও তেমনি পরকালে ফসল লাভের জন্যে একটা কৃষিক্ষেত্র। যেমন কর্ম এখানে হবে, তার ঠিক তেমনি ফল হবে পরকালে।\nপরম দয়ালু আল্লাহ্ তায়ালা পবিত্র কুরআনের সর্বত্র মানুষকে বার বার তার ভবিষ্যৎ জীবন সম্পর্কে সাবধান করে দিয়েছেন। তিনি তাঁর তৈরি মানুষকে অত্যন্ত ভালোবাসেন। সে জন্যে তিনি চান মানুষ তার পরকালের অনন্ত জীবনকে ও সুন্দর করে তুলুক। আল্লাহর প্রতিটি সতর্কবাণীর মধ্যে ফুটে উঠেছে তাঁর একান্ত দরদ ও স্নেহমমতা।\n“এ বিচার দিবস একেবারে অতি নিশ্চিত এক মহাসত্য। অতএব যার ইচ্ছা সে তার প্রভুর কাছে শেষ আশ্রয়স্থল বেছে নিক। একটা ভয়ংকর শাস্তির দিন যে তোমাদের সন্নিকট, সে সম্পর্কে আমরা তোমাদেরকে সতর্ক করে দিয়েছি এবং দিচ্ছি। প্রতিটি মানুষ সেদিন তার স্বীয় কর্মফল দেখতে পাবে। এ দিনের অবিশ্বাসী যারা তারা সেদিন অনুতাপ করে বলবে, হায়রে! আমরা মানুষ হয়ে জন্মগ্রহণ না করে যদি মাটি হতাম।”–(সূরা আন নাবাঃ ৩৯-৪০)\nএটাও উল্লেখ্য যে, খোদাদ্রোহী ও খোদা বিমুখ লোকদের বিরুদ্ধে আল্লাহর কোন বিদ্বেষ নেই, থাকতেও পারে না। তাঁর অনুগ্রহ কণার উপর নির্ভরশীল তাঁর সৃষ্টির উপর তাঁর কি বিদ্বেষ হতে পারে? বরঞ্চ তাঁর অনন্ত দয়া ও অনুকম্পার পরিচয় পাওয়া যায়, যখন তিনি চরম খোদাদ্রোহী ও পাপাচারীকে তাঁর দিকে ফিরে আসার জন্যে উদাত্ত আহ্বান জানান।\nএকথাও মনে রাখা দরকার যে, এ উদাত্ত আহ্বানে তাঁর নিজের কোন স্বার্থ নেই।\n“আমি তাদের (মানব ও জ্বীন জাতির) কাছে কোন জীবিকার প্রত্যাশা করি না। আমি এটাও চাই না যে, তারা আমার পানাহারের ব্যবস্থা করুক। নিশ্চয় আল্লাহ্ জীবিকাদাতা ও অসীম শক্তিশালী।”–(সূরা আয যারিয়াহঃ ৫৭-৫৮)\nআলোচ্য আয়াতে আল্লাহ্ দৃঢ় কণ্ঠে ঘোষণা করেছেন যে, জ্বীন এবং মানুষের সাথে তাঁর স্বার্থের কোন বালাই নেই। মানুষ খোদার দাসত্ব আনুগত্য করুক বা না করুক, তাঁর খোদায়ী এক চির শাশ্বত বস্তু। খোদা কারো দাসত্ব আনুগত্যের মোটেই মুখাপেক্ষী নন। খোদার দাসত্ব করা বরঞ্চ মানুষের জন্মগত ও প্রাকৃতিক দায়িত্ব। এর জন্যেই তাদেরকে পয়দা করা হয়েছে। খোদার দাসত্ব আনুগত্য থেকে বিমুখ হলে তাদের প্রকৃতিরই বিরোধিতা করা হবে এবং ডেকে আনা হবে নিজেদেরই সর্বনাশ।\nদুনিয়ার সর্বত্রই বাতিল খোদারা কিন্তু তাদের অধীনদের আনুগত্যের উপর নির্ভরশীল। তাদের আনুগত্যের উপরেই এ বাতিল খোদাদের খোদায়ীর ঠাঠ, ধন-দৌলতের প্রাচুর্য ও বিলাসবহুল জীবন নির্ভরশীল। তারা তাদের অনুগতদের জীবিকাদাতা নয়, বরঞ্চ অধীন এবং অনুগতরাই তাদের জীবিকা ও সুখ-সাচ্ছন্দের কারণ। অনুগত অধীন দেশবাসী বিদ্রোহী হলে তাদের খোদায়ীর প্রাসাদ চুর্ণ-বিচূর্ণ হয়ে যায়। কিন্তু সর্বশক্তিমান ও মহান আল্লাহ্ সকল জীবের জীবিকাদাতা ও পালনকর্তা।\nতাহলে তাঁর দিকে ফিরে আসার বার বার উদাত্ত আহ্বান কেন? তার একমাত্র উদ্দেশ্য হলো, তিনি তাদেরকে ক্ষমা করে দিতে চান যদি তারা ফিরে আসে তাঁর দিকে।\nতিনি চান তাঁদেরকে তাঁর অনুগ্রহ কণা বিতরণ করতে।\n“এবং যারা আল্লাহর সাথে অন্য কোন খোদাকে অংশীদার বানায় না, মানুষ হত্যা করে না, অবশ্য ন্যায়সঙ্গত কারণে করলে সে অন্য কথা এবং যারা ব্যাভিচার করে না, (তারাই আল্লাহর প্রকৃত প্রিয় বান্দাহ) এবং যারা তা করে, তারা এর পরিণাম ভোগ করবে। কিয়ামতের দিনে তাদের শাস্তি দিগুন হবে। এবং এ শাস্তির স্থান জাহান্নামে তারা বসবাস করবে চিরকাল ও লাঞ্ছিত অবস্থায়। কিন্তু যারা অনুতপ্ত হয়ে আল্লাহর দিকে ফিরে যায়, ঈমান আনে এবং সৎকাজ করতে থাকে, আল্লাহ্ তাদের পাপের স্থলে পুণ্য লিপিবদ্ধ করেন। এবং আল্লাহ্ অত্যন্ত ক্ষমতাশালী ও দয়ালু।”–(সূরা আল ফুরকানঃ ৬৮-৭০)\nআলোচ্য আয়াতগুলোতে আল্লাহ্ ক্ষমা ঘোষণার পূর্বে তিনটি অতি বড় বড় পাপের কথা উল্লেখ করেছেনঃ\nএকঃ আল্লাহর সাথে অন্য কাউকে শরীক করা। আল্লাহর সাথে অন্য কাউকে বিপদে-আপদে সাহায্যের জন্যে, মনোবাঞ্ছনা পূরণের জন্যে ডাকা- যাকে ইসলামী পরিভাষায় বলা হয়েছে শির্ক।\nদুইঃ তারপর হলো অন্যায়ভাবে হত্যা করা। এটাও এতবড় পাপ যে, এর জন্যে কাফের মুশরেকদের মতো চিরকাল জাহান্নামের অধিবাসী হতে হবে।\n“এবং যে ব্যক্তি মোমেনকে ইচ্ছাকৃতভাবে হত্যা করবে তার পরিণাম হলো জাহান্নাম, যেখানে তাকে থাকতে হবে চিরকাল। এবং আল্লাহ্ তার উপর ক্রোধান্বিত এবং তাকে অভিসম্পাৎ করবেন এবং তার জন্যে নির্ধারিত কঠোর শাস্তি।”–(সূরা আন নিসাঃ ৯৩)\nআল্লাহ্ মানব সমাজে পূর্ণ শান্তি-শৃঙ্খলা দেখতে চান এবং দেখতে চান প্রতিটি মানুষের জান-মাল ইজ্জত আবরুর পূর্ণ নিরাপত্তা। এর ব্যতিক্রম তাঁর অভিপ্রেত কিছুতেই নয়। তাই তিনি বলেনঃ\n“যে ব্যক্তি দুনিয়ায় কোন মানুষকে হত্যার অপরাধ ব্যতীত অথবা দুনিয়ার ফাসাদ সৃষ্টি করার অপরাধ ব্যতীত হত্যা করলো সে যেন সমগ্র মানবজাতিকে হত্যা করলো এবং যে ব্যক্তি একটি মানুষের জীবন রক্ষা করলো সে যেন সমগ্র মানবজাতির জীবন রক্ষা করলো।”–(সূরা আল মায়েদাহঃ ৩২)\nআল্লাহ্ মানুষের রক্ত একে অপরের জন্যে হারাম করে দিয়েছেন। তার জন্যে উপরের ঘোষণা ও কঠোর শাস্তির সুসংবাদ দেয়া হয়েছে।\nতিনঃ বড় বড় পাপের মধ্যে আর একটি পাপের কথা উপরে ঘোষণা করেছেন। তাহলো ব্যভিচার।\nকিন্তু মহান ও দয়ালু আল্লাহ্ এসব পাপ করার পরও পাপীদেরকে আশার বাণী শুনিয়েছেন। অনুতপ্ত ও প্রত্যাবর্তনকারী (তওবাকারী) পাপীর পাপের স্থলে পুণ্যের প্রতিশ্রুতি দান করেছেন! অর্থাৎ পাপ করার পরও যদি কোন ব্যক্তি অনুতপ্ত হয়ে খোদার কাছে ক্ষমাপ্রার্থী হয়, পাপকাজ পরিত্যাগ করে, পরিপূর্ণ ঈমান আনে এবং নেক কাজ করা শুরু করে, তাহলে নামায়ে আমলে লিখিত পূর্বের পাপরাশি মিটিয়ে দিয়ে তথায় সৎকাজ লিখিত হয়। তার মনের আবিলতা ও কলুষ কালিমা দূর হয়ে যায় এবং হয় সুন্দর, স্বচ্ছ ও পবিত্র। পরিবর্তিত হয় তার ধ্যান-ধারণা, মননশীলতা ও রুচি। সে হয় আল্লাহর অসীম অনুগ্রহ ও করুণার অধিকারী। পাপীদের জন্যে এর চেয়ে সুবর্ণ সুযোগ আর কি হতে পারে?\nতবে একটি বিষয় বিশেষভাবে প্রণিধানযোগ্য। বলা হয়েছে পাপ করার পর যদি তওবা করে এবং ঈমান আনে। ঈমান আনা কথাটি বিশেষ তাৎপর্যপূর্ণ। এই ঈমান আনার অর্থ শুধু আল্লাহর অস্তিত্ব ও একত্বের উপর ঈমান নয়। বরঞ্চ কেতাবের উপরও আল্লাহর কেতাবে হারাম ও হালাল, পাপ ও পুণ্য, সত্য ও মিথ্যা, সুস্পষ্টভাবে বর্ণনা করা হয়েছে। তার বর্ণিত হারামকে হারাম, হালালকে হালাল, পাপকে পাপ, পুণ্যকে পুণ্য বলে বিশ্বাস করতে হবে। পাপকে পাপ মনে করলেই তার জন্যে অনুতাপ অনুশোচনা হওয়া স্বাভাবিক। পাপ করার পরও অনেকে তাকে পাপ করে না। নরহত্যা ও ব্যভিচার করার পর তার জন্যে অনুতাপ করার পরিবর্তে তা নিয়ে গর্ব করে এবং অপরের কাছে প্রকাশ করে আনন্দ পায়। আল্লাহর কেতাবে বর্ণিত প্রতিটি বিধি-বিধান মনে-প্রাণে বিশ্বাস করে তার কাছে মাথানত করতে হবে। কুরআনকে গোটা জীবনের জীবন বিধান হিসেবে মেনে নিতে হবে। তারপরই তওবা এবং সৎকাজ আল্লাহর কাছে গৃহীত হবে। যাহোক পাপীদের জন্যে আল্লাহর দিকে ফিরে যাবার পথ সকল সময়েই উন্মুক্ত রয়েছে। এ আল্লাহর অসীম দয়া ও অনুকম্পারই নিদর্শন সন্দেহ নেই।\nআল্লাহ্ তওবাকারী বান্দাহর প্রতি কি পরিমান আনন্দিত হন তা বুঝবার জন্যে নিম্নের হাদীসটি প্রণিধানযোগ্য।\nহাদীস বর্ণনাকারী হযরত আনাস (রা) বলেছেন যে, আল্লহর নবী বলেন, ‘যখন কোন বান্দাহ আল্লাহর কাছে খাঁটি দেলে তওবা করা, তখন তিনি অধিকতর আনন্দিত হন সে ব্যক্তি থেকে যে একটি জনহীন প্রস্তরময় প্রান্তর অতিক্রম করা কালে তার বাহনের পশুটি হঠাৎ হারিয়ে ফেলে। বাহনটির পিঠে তার খাদ্য, পানীয় ও অন্যান্য দ্রব্যসম্ভার ছিল। বহু সন্ধানের পর সে হতাশ হয়ে একটি বৃক্ষের ছায়ায় আশ্রয় নেয়। নৈরাশ্য ও দুঃখে সে ভেঙে পড়ে। কিছুক্ষন পর সে হঠাৎ দেখতে পায় তার হারিয়ে যাওয়া পশুটি সমুদয় দ্রব্য সম্ভারসহ তার সামনে দণ্ডায়মান। সে তার লাগাম ধরে ফেলে এবং আনন্দের আতিশয্যে তার মুখ দিয়ে এ ভুল কথাটি বেরিয়ে পড়ে “হে আল্লাহ্, তুমি আমার বান্দাহ এবং আমি তোমার রব।”–(মুসলিম)\nএ ব্যাপারে আর একটি হাদীস এখানে উল্লেখ্য। হযরত ওমর ফারুক (রা) বলেছেনঃ\nএকবার কিছু লোক যুদ্ধবন্ধী হয়ে নবীর (সা) দরবারে এলো। তাদের মধ্যে ছিল একটি স্ত্রীলোক যার দুগ্ধ পোষ্য সন্তান ছাড়া পড়েছিল। স্ত্রীলোকটি কোন শিশু সন্তানকে সামনে দেখতে পেলেই তাকে তার বুকে জড়িয়ে ধরে স্তন্যদান করতো। নবী (সা) তার করুণ অবস্থা দেখে আমাদেরকে জিজ্ঞেস করলেন, “তোমরা কি কখনো ভাবতে পারো যে, এ স্ত্রীলোকটি তার আপন শিশুকে স্বহস্তে আগুনে নিক্ষেপ করবে?”\nআমরা বললাম কখনোই না। স্বহস্তে আগুনে নিক্ষেপ করাতো দূরের কথা কেউ নিজে নিজে পড়তে গেলেও সে তাকে বাঁচাবার জন্যে চেষ্টার কোন ত্রুটিই করবে না।\n“এ স্ত্রীলোকটি তার সন্তানের প্রতি যতটা দয়ালু, তার চেয়ে অনেক বেশী দয়ালু আল্লাহ্ তাঁর বান্দাহদের প্রতি।”–(তাফহীমুল কুরআন, সূরা হুদের তফসীর দ্রঃ)\nদেখুন, আল্লাহ্ তায়ালা কত বড় দয়ালু এবং মানুষ কত বড় নাফরমান অকৃতজ্ঞ।\nঅতএব কেউ প্রবৃত্তির তাড়নায় অতিমাত্রায় পাপ করে থাকলেও তাঁর নৈরাশ্যর কোন কারণ নেই। তাঁর উচিত কাল বিলম্ব না করে অনুতপ্ত হৃদয়ে খোদার দিকে ফিরে যাওয়া এবং পাপ পথ পরিত্যাগ করে তাঁরই দাসত্ব আনুগত্যে নিজেকে সঁপে দেয়া। খোদার দেয়া জীবন বিধানকে ত্যাগ করে মানব রচিত জীবন বিধানে যারা বিশ্বাসী এবং বিশ্বনবী মুহাম্মদের (সা) নেতৃত্ব ত্যাগ করে খোদাহীন নেতৃত্বের মোহে যারা ছুটে চলেছে তাদের উচিত সময় থাকতে আল্লাহর রসূলের দিকে ফিরে আসা।\nনবী বলেছেন, তাড়াহুড়ো শয়তানের কাজ। শুধু পাঁচটি ব্যাপারে তা ভালো। (১) মেয়ে সাবালিকা হলে তাড়াতাড়ি বিয়ে দেয়া। (২) ঋণ পরিশোধ করার সুযোগ আসামাত্র তা পরিশোধ করা। (৩) মৃত্যুর পর অবিলম্বে মুর্দাকে দাফন করা। (৪) মেহমান আসা মাত্র তার মেহমানদারী করা। (৫) পাপ করার পরক্ষনেই তওবা করা।\nএখনই তওবা করে কি হবে? আর কিছুদিন যাক। বয়সটা একটু পাকাপোক্ত হোক। এখন তওবা করে তা ঠিক রাখা যাবে না ইত্যাদি- এসব কিছুই শয়তানের বিরাট ধোঁকা।\nজীবনের কোন একটি মুহূর্তেরও ভরসা নেই। কথিত আছে হযরত ঈসা (আ) বলেছেন, “দুনিয়া শুধু তিন দিনের। গতকাল তো চলেই গেছে তার কিছুই তোমার হাতে নেই। আগামী কাল তুমি থাকবে কিনা, তা তোমার জানা নেই। শুধু আজকের দিনটিই তোমার সম্বল। অতএব আজকের দিনটিকেই তুমি সম্বল মনে করে কাজে লাগাও।”\nকতবড় মূল্যবান কথা। কিন্তু শয়তানের ধোঁকার মধ্যে নিমজ্জিত হয়ে অনেকের জীবনাবসান হয়ে যায়। সে আর তওবা করার সুযোগই পায় না। তার ফলে পাপের মধ্যে হাবুডুবু খেতে খেতে তার মৃত্যু হয়।\nআর একটি কথা। যারা মনে করে যে ভবিষ্যতে কোন এক সময়ে তওবা করে ধর্ম কর্মে মন দিলেই চলবে। এত সকাল সকাল ধার্মিক সেজে কাজ নেই।\nতারা কতখানি আত্মপ্রবঞ্চিত তা তারা বুঝতে পারে না। কারণ পাপ করতে করতে তাদের মন এমন কঠিন হয় যে, তওবা করার মনোভাব আর কোন দিন ফিরে আসে না। আর পাপ করা অবস্থাতেই হঠাৎ মৃত্যু এসে গেলেই বা তারা তাকে ঠেকাবে কি করে?\nঅতএব ওসব চিন্তা যে শয়তানের ধোঁকা প্রবঞ্চনা তাতে সন্দেহ নেই। এর থেকে আল্লাহ্ তায়ালা আমাদেরকে বাঁচিয়ে রাখুন, আমীন।\nতওবা করার পর আল্লাহর নির্দেশিত ভালো কাজগুলো কি কি তা জানার জন্যে কুরআন হাদীসের জ্ঞান অর্জন করার বিশেষ প্রয়োজন। আল্লাহর উপর ঈমান আনার পর তাঁর আনুগত্য স্বীকার করে সর্বপ্রথম যে কাজটি করতে হয় তা হচ্ছে নামায কায়েম করা। আল্লাহ্ মানুষকে যত কাজের আদেশ করেছেন তার সর্বপ্রথমটি হচ্ছে নামায। খোদার প্রতি ঈমানের ঘোষণা ও আনুগত্যের স্বীকৃতির প্রথম নিদর্শনই নাময। খোদার এ ফরয কাজ নামাযকে যারা লংঘন করলো, তারা আনুগত্য অস্বীকার করলো বুঝতে হবে এবং তারপর খোদার অন্যান্য ফরয আদায় তাদের দ্বারা সম্ভব হয় না। আখেরাতের সর্বপ্রথম যে বিষয়টির হিসাব নেয়া হবে তাহলো নামায। পরীক্ষার এ প্রথম ঘাঁটি উত্তীর্ণ হলে অন্যান্য ঘাটিগুলো অধিকতর সহজ হবে। আর প্রথম ঘাঁটিতেই অকৃতকার্য হলে অপরাপর ঘাঁটিগুলো অধিকতর কঠিন হবে।\nনামাযের হাকিকত বা মর্মকথা ভালো করে জেনে নিতে হবে। তার সংগে যাকাত, রোযা, হজ্জ মোটকথা আল্লাহর প্রতিটি হুকুম নির্দেশ ভালো করে জেনে নিয়ে পালন করে চলার অভ্যাস সৃষ্টি করতে হবে।\nসর্বদা একটা কথা মনে রাখতে হবে। তা হচ্ছে এই যে, আল্লাহ তায়ালার কতকগুলো নির্দেশ ব্যক্তিগত জীবনে অবশ্য পালনীয়। যথা নামায কায়েম করা, রমযানের রোযা রাখা, যাকাত দেয়া, হজ্জ করা ও অতিরিক্তভাবে দান খয়রাত করা; ইসলামের পথে অর্থ ব্যয় করা, বৈধ উপায়ে উপার্জন ও ব্যয় করা, হিংসা বিদ্বেষ অহংকার পরনিন্দা না করা ইত্যাদি।\nআর কতকগুলো নির্দেশ এমন আছে যা পরিবার, আত্মীয়-স্বজন সমাজ ও গোটা মানবজাতির সাথে সম্পর্ক রাখে। সকলের সাথে সদ্ব্যব্যবহার করা ও তাদের হক আদায় করা, কারো প্রতি অন্যায় অবিচার না করা, অপরের হক নষ্ট না করা ইত্যাদি। এগুলো পালন না করে উপায় নেই। মানুষের কোন কিছুই ব্যক্তি স্বার্থ কেন্দ্রিক হওয়া কিছুতেই চলবে না। তাই পিতার কর্তব্য তার অধীন সন্তানদেরকে আল্লাহর পথে চলার জন্যে তৈরী করা। স্ত্রীর প্রতি স্বামীর কর্তব্যও তাই। মানুষ তার আপন স্ত্রী ও সন্তানদেরকে সবচেয়ে বেশী ভালবাসে। তাদের সামান্য অসুখ-বিসুখ বা দুঃখ-কষ্ট তার সহ্য হয় না। অতএব তাদের মৃত্যুর পরের অনন্ত জীবন সুখী ও সুন্দর হওয়া কি তার বাঞ্ছনীয় নয়? কিন্তু অধিকাংশই এ সম্পর্কে উদাসীন।\nঅতপর আপন পরিবারের গণ্ডি অতিক্রম করে বাইরের সমাজে ইসলামের দাওয়াত ও তবলিগের কাজ করতে হবে। ঠিক তেমনি একটি মুসলিম রাষ্ট্র, রাষ্ট্রের ভেতরে ও বাইরে আন্তর্জাতিক ক্ষেত্রে ইসলামের দাওয়াত পেশ করবে। এটা তার পালনীয় কর্তব্য।\nঅন্যায় অবিচার, অনাচার পাপাচার সকল প্রকার সম্ভাব্য উপায়ে বন্ধ করার চেষ্টা না করলে পার্থিব জীবনেও খোদার তরফ থেকে যেসব বিপদ মুসিবত আসে শুধু যালেমদের উপরই পতিত হয় না, বরঞ্চ ঐসব সৎ ব্যক্তির উপরেও যারা তা বন্ধ করার চেষ্টা করেনি।\n“সে সব মুসিবতে তোমরা অবশ্যই ভয় করবে যাতে কেবল মাত্র তারাই নিমজ্জিত হবে না যারা তোমাদের মধ্যে যুলুম করেছে।”–(সূরা আনফালঃ ২৫)\nআবার কুরআন পাক আলোচনা করলে এটাও জানা যায় যে, যারা সর্বদা খোদার পথে চলেছে, ইসলাম প্রচারের কাজ করেছে, করেছে ‘আমর বিল মা’রুফ (ভালো কাজের আদেশ)’ও ‘নাহি আনিল মুনকারের’(মন্দ কাজ থেকে বিরত রাখা) কাজ, তারপর খোদা এক শ্রেণীর লোকের পাপের জন্যে আযাব নাযিল করলেও যারা উপরোক্ত সৎকাজ করেছে, তাদেরকে তিনি বিচিত্র উপায়ে রক্ষা করেছেন। অতএব দুনিয়া ও আখেরাতের বিপদ থেকে বাঁচতে হলে সে পথ অবলম্বন করাই বুদ্ধিমানের কাজ হবে।\nঅতপর মৃত্যু যবনিকার ওপারে বা আখেরাতের আলোচনা সম্বলিত গ্রন্থখানি শেষ করার আগে আর একটা কথা বলে রাখি।\nঈমান হচ্ছে বীজ স্বরূপ এবং আমল তার বৃক্ষ ও ফল। আখেরাতের বিশ্বাস যতো বেশী দৃঢ় হবে, আমলের বৃক্ষও ততবেশী সুদৃঢ় এবং শাখা প্রশাখা ও ফুলে ফলে সুশোভিত হবে।\nআর একদিক দিয়ে দেখতে গেলে ঈমান হচ্ছে আল্লাহর সাথে বান্দাহর একটা চুক্তি। সে চুক্তির সারমর্ম এই যে, যেহেতু আল্লাহ মানুষের স্রষ্টা এবং বাদশাহ এবং মানুষ তার জন্মগত গোলাম ও প্রজা, অতএব গোলাম ও প্রজা তার জীবনের সব ক্ষেত্রে একমাত্র তার প্রভু ও বাদশাহর আদেশ নিষেধ ও আইন-কানুন মেনে চলবে। স্রষ্টা, প্রভু ও বাদশাহর আদেশ নিষেধ ও আইন-কানুন মেনে চলবে। স্রষ্টা, প্রভু ও বাদশাহর আইন মানার পরিবর্তে অন্য কারো আইন মেনে চলা- যে তার স্রষ্টাও নয় প্রভু এবং বাদশাহও নয়- হবে বিশ্বাসঘাতকতা করা, নিমকহারামি এবং চরম নির্বুদ্ধিতা এবং তা হবে চুক্তি লংঘনের কাজ।\nআবার খোদার আইন পালনে অথবা জীবনের সব ক্ষেত্রে তাঁর দাসত্ব আনুগত্য পালনে যে শক্তি বাধাদান করে তাহলো তাগুতি শক্তি এবং কৃত্রিম খোদায়ীর দাবীদার শক্তি। খোদার সাথে বান্দাহর সম্পাদিত চুক্তি কার্যকর করতে হলে এ তাগুতি শক্তিকে উৎখাত করাও অনিবার্য দাবী। তাই জীবনের সকল ক্ষেত্রে অর্থাৎ যেসব ক্ষেত্রে ও বিষয়ের সাথে মানুষের জীবন-জীবিকা সুখ-দুঃখ জান-মাল ও ইজ্জত আবরুর প্রশ্ন ওতপ্রোত জড়িত এক কথায় ব্যক্তি ও পারিবারিক জীবন, রাজনৈতিক ও অর্থনৈতিক জীবন, শিক্ষা ও সংস্কৃতির অংগন, যুদ্ধ, সন্ধি, শত্রুতা, বন্ধুত্ব ও আন্তর্জাতিক সম্পর্ক সম্বন্ধ প্রভৃতি ক্ষেত্রে আল্লাহর আইন শাসন ও প্রভুত্ব কর্তৃত্ব প্রতিষ্ঠাই ঈমানের দাবী। এ দাবী আদায়ের সংগ্রামকে বলা হয়েছে “আল জিহাদু ফী সাবিলিল্লাহ”– আল্লাহর পথে জিহাদ। আর এর সফল পরিণতিই হলো ‘একামতে দ্বীন’– দ্বীন ইসলামের প্রতিষ্ঠা, যার জন্যে হয়েছিল সকল নবীর আগমন। আখেরাতের সাফল্যের জন্যে এ কাজ অপরিহার্য। শেষ নবীর জীবনের প্রতিটি মুহূর্ত এ কাজের জন্যেই ব্যয়িত হয়েছে এবং তাঁর এ কাজের পূর্ণ অনুসরণই প্রকৃত মুমেনের একমাত্র কাজ।এরই আলোকে একজন মুমেনের সারা জীবনের কর্মসূচী নির্ধারিত হওয়া অপরিহার্য কর্তব্য।\nসর্বশেষে রাহমানির রাহীম আল্লাহ তায়ালার দরবারে আমাদের কাতর প্রার্থনা। তিনি যেন আমাদেরকে উপরোক্ত দায়িত্ব পালনের পূর্ণ তওফিক দান করেন। সকল প্রকার গুনাহ থেকে পাক-পবিত্র রেখে তাঁর সেরাতুল মুস্তাকীমে চলার শক্তি দান করেন। অবশেষে তাঁর প্রিয় বান্দাহ হিসেবে তাঁর সাথে মিলিত হতে পারি। আমীন।


স্ত্রীর সাথে যে ৪টি আচরণ ইসলামে নিষিদ্ধ ! জেনে সচেতন হোন এবং শেয়ার করুন - বিনোদন জগৎ.কম\nYou are at:Home»ইসলামিক জীবন»স্ত্রীর সাথে যে ৪টি আচরণ ইসলামে নিষিদ্ধ ! জেনে সচেতন হোন এবং শেয়ার করুন\nBy Binodon Jogot on\t January 6, 2017 ইসলামিক জীবন\nকিভাবে? ইন্ডিয়ার কিছু সাইট আছে ওগুলোর মূল ভিজিটর বাংলাদেশি। আর ইন্ডিয়ান ভিজিটর বাংলাদেশের ভিজিটরের অর্ধেকের ও কম। আর অনলাইন সংবাদ মাধ্যম গুলোর মূল ভিজিটর আসে অশালীন রগরগে সংবাদগুলো থেকে। তারা দেশে এরকম সংবাদ না পেলে বিদেশ থেকে সংবাদ আমদানি করে।\n# Sexual intercourse during menstruation and puerperium –(পিরিয়ড চলাকালীন সময়ে আর সন্তান জন্মদানের পরবর্তী ৪০\n(৪৫) দিনের মধ্যে সহবাস)\nসে তুলনায় আমরা আল্লাহর করুণা ধারায় বাস করছি। আল্লাহর কাছে শুকরিয়া জানানো দরকার। সকল প্রশংসা আল্লাহর। আমরা যে যে অবস্থায় আছি না কেন ,আল্লাহ যেন আমাদের উপর তাঁর রহমত বর্ষণ করেন। আমাদের দুঃখ দূর করে দেন। শান্তি ও কল্যাণের মধ্যে আমাদের রাখেন। বালা মুসিবত, অসুখ বিসুখ দূর করে দেন। আমাদের ঈমানী জোর বৃদ্ধি করেন। বিপদে ধৈর্যধারণের তৌফিক দেন। সারা জাহানের সমস্ত মানুষের কষ্ট দূর করে দিন। একজন জীবন্মৃত কে প্রাণচঞ্চলতা দান করুন।


ব্যর্থ কমিউনিজম! তীব্র খাদ্য সংকট, ২০২৫ পর্যন্ত দেশবাসীকে কম খাওয়ার অনুরোধ কিম জং উনের - Hindu Voice\nHome বিশ্ব ব্যর্থ কমিউনিজম! তীব্র খাদ্য সংকট, ২০২৫ পর্যন্ত দেশবাসীকে কম খাওয়ার অনুরোধ কিম...\nব্যর্থ কমিউনিজম! তীব্র খাদ্য সংকট, ২০২৫ পর্যন্ত দেশবাসীকে কম খাওয়ার অনুরোধ কিম জং উনের\nতীব্র খাদ্য সংকটে ভুগছে কমিউনিস্ট রাষ্ট্র উত্তর কোরিয়া। খাদ্য সংকট এমন পর্যায়ে পৌঁছে গিয়েছে যে দেশবাসীকে ২০২৫ সাল পর্যন্ত কম খাওয়ার অনুরোধ করলেন দেশটির স্বৈরাচারী শাসক কিম জং উন।\nখবর অনুযায়ী, চাহিদা অনুযায়ী যোগান নেই। আর সেই কারণেই দেশটিতে খাদ্য দ্রব্যের দাম বাড়ছে হু হু করে। বিশেষ করে চাল, ডাল, গমজাত খাদ্য দ্রব্যের দাম আকাশ ছুঁয়েছে। এছাড়াও, দেশটির বেশ কয়েকটি অঞ্চলে পরিস্থিতি এতটাই ভয়াবহ যে সেনাবাহিনীর মাধ্যমে নিত্যপ্রয়োজনীয় খাদ্য দ্রব্য মানুষের কাছে পৌঁছে দেওয়া হচ্ছে।\nআর ভয়াবহ খাদ্য সংকটের কারণ হিসেবে সরকারের বাজেট বরাদ্দ, করোনা মহামারী এবং প্রাকৃতিক দুর্যোগকে দায়ী করছেন বিশেষজ্ঞরা। বেশ কিছুদিন আগেই টাইফুন আছড়ে পড়েছিল উত্তর কোরিয়ায়। তার ফলে ক্ষতিগ্রস্ত হয়েছিল কৃষিকাজ। পাশাপাশি অতি বৃষ্টির ফলে বন্যা পরিস্থিতির সৃষ্টি হয়েছে বেশ কয়েকটি অঞ্চলে। যার ফলে খাদ্য শস্য টান পড়েছে।\nএছাড়াও, সামরিক খাতে বিপুল ব্যয় করার কারণে কৃষিকাজ ও উৎপাদনে বরাদ্দ কমেছে। তার ফলে দেশজুড়ে খাদ্য সংকট দেখা দিয়েছে। পরিস্থিতি এমন পর্যায়ে গিয়েছে যে ২০২৫ সাল পর্যন্ত খাদ্য সংকট কমার কোনও সম্ভাবনা নেই। আর সেই কারণেই দেশবাসীর প্রতি কিম জং উনের পরামর্শ, ২০২৫ সাল পর্যন্ত কম খান।\nPrevious articleশ্রী রাম মন্দিরের জন্য অশোক বটিকার পবিত্র শিলা পাঠালো শ্রীলঙ্কা সরকার\nNext articleআমি হিন্দু, ব্রাহ্মণ পরিবারের কন্যা, গোয়ার সভায় বললেন মমতা ব্যানার্জি


শপিংমল-দোকানপাট খোলার তারিখ চূড়ান্ত! - আনন্দ\nশপিংমল-দোকানপাট খোলার তারিখ চূড়ান্ত!\nকরোনাভাইরাসের মৃ’ত্যু থাবা থেকে রক্ষা পাচ্ছে না কেহই। কিছু মানুষের স্বাস্থ্যবিধি না মেনে চলায় দিন দিন আরও ভয়ংকর হচ্ছে করোনা। এতে বাড়ছে সংক্রমন ও মৃ’ত্যু ঝুকি। এখনই যদি করোনার লাগাম ধরে না রাখা যায় তবে ভবিষ্যতে দেশটি বড় বিপর্যয়ের মুখোমুখি হবে বলে জানিয়েছেন স্বাস্থ্য বিশেষজ্ঞরা।\nনতুন খবর হচ্ছে, করোনাভাইরাসের উচ্চ সংক্রমণের মধ্যেও আগামী বৃহস্পতিবার থেকে স্বাস্থ্যবিধি মেনে খোলা থাকবে শপিংমল ও দোকানপাট। আসন্ন কোরবানির ঈদে মানুষের স্বাভাবিক চলাচল ও পশুর হাটের বিষয়টি বিবেচনায় ১৫ থেকে ২৩ জুলাই পর্যন্ত লকডাউন শিথিল করে শিগগিরই প্রজ্ঞাপন জারি করবে\nমন্ত্রিপরিষদ বিভাগ। তবে ঈদের পর আবারও ১৪ দিনের জন্য শাটডাউনে যাচ্ছে দেশ। এ বিষয়ে শিগগিরই প্রজ্ঞাপন আসতে যাচ্ছে বলে জানিয়েছে মন্ত্রিপরিষদ বিভাগ। এ আট দিনে স্বাস্থ্যবিধি মেনে এক আসন ফাঁকা রেখে চলবে সকল গণপরিবহন।\nমন্ত্রিপরিষদ বিভাগ সূত্র জানায়, প্রধানমন্ত্রী কার্যালয় থেকে এ বিষয়ক নথি অনুমোদন হয়ে মন্ত্রিপরিষদ বিভাগে এসেছে। যেকোনো সময় জারি হবে প্রজ্ঞাপন। উল্লেখ্য, চলমান লকডাউন আগামী ১৪ জুলাই রাত ১২টা পর্যন্ত কার্যকর থাকবে। ঈদে ঘরমুখো মানুষের চাপ সামাল দিয়ে যাত্রা নির্বিঘ্ন করতেই এমন সিদ্ধান্ত নেওয়া হয়েছে।\n১৪ দিনের জন্য শাটডাউন হবে পুরো দেশ


খাবারটি কতটুকু স্বাস্থ্যকর? বলে দেবে-418515 | তথ্যপ্রযুক্তি | কালের কণ্ঠ | kalerkantho\nখাবারটি কতটুকু স্বাস্থ্যকর? বলে দেবে অ্যাপ\n১৯ অক্টোবর, ২০১৬ ১৪:৪১\nযারা সব সময় ক্যালরি নিয়ে চিন্তিত থাকেন তাদের সমস্যার সমাধান করবে ডিজিটাল স্বাস্থ্য এবং ওজন কমানোর অ্যাপ লুজ ইটের নতুন সুবিধা ‘স্ন্যাপ ইট’। স্মার্টফোনে ছবি তুললেই অ্যাপ বলে দেবে যে খাবারটি আপনি খাচ্ছেন তা আপনার শরীরের জন্যে কতটা ভালো!\nযে হারে মানুষের শরীরে রোগ বাসা বাঁধছে সেই চিন্তা থেকেই মার্কিন যুক্তরাষ্ট্রের ফুড অ্যান্ড ড্রাগ অ্যাডমিনিস্ট্রেশন (এফডিএ) ২০১৪ সালে একটি নতুন উদ্যোগ গ্রহণ করে। এফডিএর পক্ষ থেকে ঘোষণা করা হয় মার্কিন যুক্তরাষ্ট্রে চেইন রেস্তোরাঁগুলো তাদের খাদ্যতালিকায় খাবারের নামের পাশে সেই খাবারে ক্যালরির পরিমাণও উল্লেখ করতে বাধ্য থাকবে। আইনটি বাস্তবায়নের উদ্যোগ নেওয়া হলেও এখন পর্যন্ত সব রেস্তোরাঁয় তা মানা হচ্ছে না।\nস্ন্যাপ ইটের মাধ্যমে এই সমস্যার সমাধান হবে বলে মনে করছে সংস্থাটি। তাই স্ন্যাপ ইট আরও সমৃদ্ধ হওয়া দরকার, যাতে এটি সব খাবার চিনতে পারে। এটি এখন সুশি রোল চিনতে পারলেও তার ভেতরে থাকা বিভিন্ন রকম চাল ও মাছ চিনতে সমস্যা করে।\nলুজ ইটের প্রধান নির্বাহী পরিচালক চার্লস তিয়াগো স্ন্যাপ ইটকে অটোম্যাটিক গাড়ির সঙ্গে তুলনা করেছেন। তার মতে, অটোম্যাটিক গাড়ি চালকের শুধু হেলপার হিসেবে কাজ করে। সে ক্ষেত্রে চালককে অবশ্যই গাড়ির স্টিয়ারিং ধরে রাখতে হয়। ঠিক তেমনি স্ন্যাপ ইট আপনাকে খাবারের গুণাগুণ জানিয়ে সাহায্য করবে। তাই বলে আপনি আপনার নিজস্ব বুদ্ধিকে একেবারে কাজে না লাগিয়ে, সব অ্যাপের উপর ছেড়ে দিলে চলবে না।


ইবিতে ঐতিহাসিক ৭ই মার্চ পালিত ইবিতে ঐতিহাসিক ৭ই মার্চ পালিত – অপরাধ.কম\nইসলামী বিশ্ববিদ্যালয়ে (ইবি) ঐতিহাসিক ৭ মার্চ পালিত হয়েছে। দিবসটি উপলক্ষে র্যা্লি, পুষ্পস্তবক অর্পণ ও সংক্ষিপ্ত আলোচনা সভার আয়োজন করেছে বিশ্ববিদ্যালয় প্রশাসন।\nশনিবার বেলা ১২ টার দিকে উপাচার্য অধ্যাপক ড. রাশিদ আসকারীর নেতৃত্বে একটি র্যা লি বের হয়। র্যাএলিটি প্রশাসন ভবনের সামনে থেকে শুরু হয়ে মৃত্যুঞ্জয়ী মুজিবের সামনে গিয়ে শেষ হয়। এসময় র্যা লিতে উপস্থিত ছিলেন উপ-উপাচার্য অধ্যাপক ড. শাহিনুর রহমান, কোষাধ্যক্ষ অধ্যাপক ড. সেলিম তোহা, সিন্ডিকেট সদস্য অধ্যাপক ড. মাহবুবর রহমান প্রমুখ। পরে বঙ্গবন্ধুর ম্যুরাল মৃত্যুঞ্জয়ী মুজিবে পুষ্পস্তবক অর্পণ করেন বিশ্ববিদ্যালয় প্রশাসন। এসময় বঙ্গবন্ধু পরিষদ, ইবি শাখার নবনির্বাচিত নেতৃবৃন্দও ফুল দিয়ে শ্রদ্ধা জানান।\nএরপর সেখানে সংক্ষিপ্ত আলোচনা সভা অনুষ্ঠিত হয়। এসময় প্রধান অতিথির বক্তৃতায় উপাচার্য বলেন, বঙ্গবন্ধুর ৭ ই মার্চের ভাষণ বাঙালি জাতির একটি অলিখিত ম্যাগনা কার্টা। ম্যাগনা কার্টা যেমন ব্রিটিশ জাতিকে দিক-নির্দেশনা দিয়েছিল, সেরকম বাঙালি জাতির ইতিহাসের গতিধারা পরিবর্তনের রূপরেখা লুকায়িত আছে বঙ্গবন্ধুর ১৯ মিনিটের ১১০৭ টি শব্দ সম্মিলিত মহান এ ভাষণে।


'যৌন হেনস্থাকারী' অর্জুন কাপুর! - Daily Manobkantha\nঅনলাইন ডেস্ক | Publish on 12/09/2018 2:48 PM\n‘যৌন হেনস্থাকারী’ অর্জুন কাপুর! আর এমনই মন্তব্য করেছেন এক ভক্ত। খুব শিগগিরই মুক্তি পেতে যাচ্ছে অর্জুন কাপুর ও পরিনিতি চোপড়ার ‘নমস্তে ইংল্যান্ড’। ইতোমধ্যে সিনেমার ট্রেলরও মুক্তি পেয়েছে । যা নিয়ে উচ্ছ্বসিত অর্জুন কাপুর।\nসোশ্যাল মিডিয়ায় ‘নমস্তে ইংল্যান্ড’ সিনেমার ছবি শেয়ার করেছেন তিনি। কিন্তু সিনেমার পোস্টারে অর্জুনকে ‘যৌন হেনস্থাকারী’ মত মনে হচ্ছে বলে মন্তব্য করেছেন তার এক ভক্ত।\nতবে তাকে ‘হেনস্থাকারী’ বলে আক্রমণকে ভালোভাবে নেননি অর্জুন কাপুর। আক্রমণের জবাবে তিনি বলেন, এইসব মন্তব্য থেকে স্পষ্ট যে সমাজে মহিলাদের অবস্থান কোন জায়গায় দাঁড়িয়ে রয়েছে। শুধু তাই নয়, এই সমাজে মহিলাদের সুরক্ষা এবং নিরাপত্তা এখন একটি বড়সড় প্রশ্ন চিহ্নের মুখে পড়ে গিয়েছে।\nএদিকে শ্রীদেবীর মৃত্যুর পর থেকে বনি কাপুরের সঙ্গে অর্জুন কাপুরের সম্পর্ক আবার আগের জায়গায় ফিরে আসতে শুরু করেছে। শ্রীদেবীর মৃত্যুর খবর পাওয়ার পর থেকেই বনি কাপুর এবং জাহ্নবী, খুশির পাশে দেখা যায় অর্জুন কাপুরকে।


প্রকাশিত: ০২:৩১ পিএম, ০২ এপ্রিল ২০১৯, মঙ্গলবার\nনিক-প্রিয়াংকার নাকি বিবাহ বিচ্ছেদ হচ্ছে? পরিবার সূত্রে যদিও একথা অস্বীকার করা হয়েছে বারংবার। সবে তিনমাস হয়েছে তাদের বিয়ের। তারকা বিয়ে নিয়ে কম উত্তেজনা তো হয়নি। কিন্তু তার ভবিষ্যৎ যে এমন হতে চলেছে, সেটা কে জানত।\nআপাতত জেনে নিন যে এই বিচ্ছেদ হলে কত খোরপোশ পেতে চলেছেন প্রিয়াংকা। একটু উল্টে বললে বলা ভাল, এই বিয়ে ভাঙতে কতটা খরচ হবে নিকের? জানলে চোখ কপালে উঠবে।\nনিক ও প্রিয়াংকার বিয়ে হয় মার্কিন আইনে। অর্থাৎ নিজেদের বিয়ে আমেরিকার আইনে নথিভুক্ত করেছিলেন নিক-প্রিয়াংকা। এই আইন অনুযায়ী, বিবাহবিচ্ছেদ হলে নিজেদের সম্পত্তির সমানভাবে ভাগাভাগি করে নিতে হবে তাদের।\nআপাতত নিকের পুরো সম্পত্তি প্রায় ১৭০ কোটি, অন্যদিকে প্রিয়াংকার ২০০ কোটির কাছাকাছি। তাই বিয়ে ভাঙলে অর্থনৈতিকভাবে দু’জনের কাছেই বেশ ক্ষতিই হবে।\nএরপর যা জানা যাচ্ছে, মার্কিন আইন মতে যার আয় কম, বা যিনি অন্যর ওপর নির্ভরশীল, কোন রকম ব্যাংক লোন থাকলে, ধনী সঙ্গীকেই তার দায়িত্ব নিতে হবে। অন্যদিকে মার্কিন নিয়মে বিয়ের আগে তারকা দম্পতিকে একটি কন্ট্রাক্ট সই করতে হয়, যাতে আগে থেকেই ঠিক করা থাকে, যে বিয়ে ভাঙলে কে কত পাবেন। তাহলেই বুঝুন, বিয়ে ভাঙলে কার কত লাভ, কার কত ক্ষতি!\nঅল্পের জন্য রক্ষা পেলেন গায়ক আসিফ


লিখছেন রূপম ইসলাম ― ৩ : যুগান্তর\nকয়েকদিন যাবতীয় কাজ থেকে ছুটি নিয়েছি। বলা যায় একরকমের বাধ্য হয়েই এই কর্মবিরতি। আমি বর্তমানে বাড়িছাড়া। বড় ধরনের রদবদল ঘটছে সেখানে। ‘আজকের কষ্ট কালকের কেষ্ট’— এই আপ্তবাক্য এখন আমার সহায়। নিজের কর্মক্ষেত্রে আরও বড় পরিসরে ফিরতে পারব— এমন স্বপ্নসন্ধানেই ইদানিং দিন গুজরান।\nতবে ‘আজকের কষ্ট’ বলতে যা বোঝায়, তেমন কোনও কষ্টে আমি নেই। হয়তো আমার গান যাঁরা শোনেন, তাঁরা আমার এই সমাধিস্থ অবস্থায় অবাক হচ্ছেন। যাঁরা আমার পডকাস্ট শোনেন, তাঁরা ভাবছেন নতুন পর্ব আসছে না কেন। সব মিলিয়ে তাঁদের হয়তো একটু বেশি অপেক্ষা করতে হচ্ছে। আমি দিব্যি আছি। বইপত্রের মধ্যে ডুবিয়ে নিয়েছি নিজেকে। অনেক কিছুর মধ্যে সম্পর্ক খুঁজে পাচ্ছি। রহস্যসন্ধান করছি।\nএই যেমন সেদিন করে একটা ওয়েব সিরিজ দেখলাম। এটির নেপথ্য সংগীতে আমার কণ্ঠ আছে। ‘ছিন্নমস্তার অভিশাপ’। পরিচালক— আমার বন্ধুপ্রতিম সৃজিত মুখোপাধ্যায়। দেখতে দেখতে মনে পড়ে গেল একটা প্রিয় চলচ্চিত্রের কথা। নাম— ‘অরণ্যের দিনরাত্রি’। সুনীল গঙ্গোপাধ্যায় ‘কৃত্তিবাস’ পত্রিকা দীর্ঘদিন ধরে সম্পাদনা করেছেন। লিটল ম্যাগাজিনের তো কোনও বৃহৎ পৃষ্ঠপোষক থাকে না, নিজস্ব উদ্যোগে ঘরের খেয়ে বনের মোষ তাড়ানোর মতো করেই ব্যাপারটা চলে। তো প্রেসের সঙ্গে দীর্ঘকালীন ধার-দেনার সম্পর্ক থাকে। থাকবারই কথা। এই প্রেসের ধার মেটাতেই তাঁকে লিখতে হয়েছিল এই উপন্যাস। ১৯৬৭ সালে শারদীয় জলসায় প্রথম প্রকাশ। ‘৬৮-র জানুয়ারিতে বই হিসেবে বেরোয়। দেশ পত্রিকায় এই বইয়ের বিজ্ঞাপন দেখেন সত্যজিৎ রায়। তিনি ফোন করেন সুনীলকে। জানান— ছবি করতে চান। সুনীল রাজি। পনেরো দিনের মধ্যে সত্যজিতের চিত্রনাট্য তৈরি হয়ে যায়।\nউপন্যাস এবং চিত্রনাট্য দুই-ই আমার আগে পড়া ছিল। আবার পড়লাম। মূল ভাবনা অভিন্ন রেখে, কাহিনীর কিছু ব্যাপার এক রেখেও সত্যজিৎ অনেক বাস্তবানুগ করেছেন গল্পটাকে। আসলে উপন্যাসে বা কাহিনীতে অতিনাটকীয়তা মানায়, কারণ তা কল্পনার চোখে পাঠক দেখেন, সরাসরি দেখেন না। সরাসরি দেখাতে গেলেই কিন্তু নাটকের মাত্রা কমিয়ে আনা দরকার, নইলে অবাস্তব লাগবে। এটা সত্যজিৎ মোক্ষম বুঝতেন। এটার একটা বড় প্রয়োগ ‘জয় বাবা ফেলুনাথ’-এর প্লটের বড়সড় পরিবর্তন। এমনকী ‘গুপী বাঘা’-র মূল গল্পের মহা-নাটকেও কাটছাট করেছিলেন সত্যজিৎ, কষ্টকল্পনাকে কল্পবাস্তব বানিয়েছিলেন— এ ধরনের আরও অনেক উদাহরণ নিঃসন্দেহে পাওয়া যাবে। আমি ইচ্ছে করেই এমন দুটোর কথা বললাম— যেগুলো হয়তো আমরা সবাই দেখেছি, পড়েছি।\nগল্পের নাটকীয়তায় কাটছাঁট হয়। সুনীল যেমন ক্লাইম্যাক্স তৈরি করেছেন গল্পে, চরিত্রগুলির আন্তঃসাম্পর্কিক জটিলতা তৈরি করে তা বাড়িয়েছেন, সিনেমার চরিত্রগুলো মোটামুটি একরৈখিক। আলাদা করে চট করে চিনে নেওয়া যায়। উপন্যাসে কেন্দ্রীয় পুরুষ অসীম না রবি— এ দ্বন্দ্ব জাগে। সিনেমায় কিন্তু সৌমিত্র অভিনীত অসীম, সব সময়েই কর্তৃত্ব বজায় রাখে।\n‘অরণ্যের দিনরাত্রি’ চিত্রনাট্যেও আছে, ‘ছিন্নমস্তার অভিশাপ’ গল্পেও আছে— শহরে সার্কাস এসেছে। চিত্রনাট্যের পিকনিকে মেমরি গেম ছিন্নমস্তায় বদলে হয়েছে ‘জল মাটি আকাশ’— সিনেমায় যা কেন্দ্রীয় চরিত্রদু’টির ইগোর লড়াই উন্মোচিত করছে— ফেলুদার গল্পে তার নেপথ্যেই কিন্তু ঘটে যাচ্ছে কাহিনীর পারিবারিক ইগোসেন্ট্রিক অপরাধ।\nতবে গল্পের নাটকীয়তা বাস্তবতার খাতিরে কমলেও দৃশ্যের নাটকীয়তা, ছবির দৃশ্যরস বাড়াতে চান সত্যজিৎ। তাই ধলভূমগড় নয়, ডালটনগঞ্জ। ধলভূমগড়ের অরণ্যে লাইন করে শালগাছ— ক্যামেরার চোখে তা আনইন্টারেস্টিং। পালামৌ-তে বৈচিত্র আছে। পাশাপাশি এসে পড়ে বঙ্কিমচন্দ্রের দাদা সঞ্জীব চট্টোপাধ্যায়ের ক্লাসিক গ্রন্থের রেফারেন্স। গল্পের প্রেমগন্ধী নাটক কমছে, করুণরস কমছে। প্রসঙ্গ-কৌলীন্য কিন্তু বাড়ছে।\nচারজন অরণ্য পর্যটক। একটা চিত্তাকর্ষক পরিবারের সঙ্গে আলাপ। গুরুত্বপূর্ণ বৃদ্ধ। ব্যক্তিত্বসম্পন্না নারীচরিত্র। এই সবই ফিরে এসেছিল। ১৯৬৮-তে ‘অরণ্যের দিনরাত্রি’র চিত্রনাট্য রচনা। ১৯৭৮-এ ‘ছিন্নমস্তার অভিশাপ’। চারজনের বদলে পর্যটক এখানে তিনজন। ডালটনগঞ্জের বদলে এবার হাজারিবাগ। ধলভূমগড়, ডালটনগঞ্জ, হাজারিবাগ— সবই ঝাড়খণ্ডে। প্রকৃতি একরকম। একটা পরিবারকে ঘিরে সম্পর্কের চাপানউতোর— আমার গল্পদু’টির প্রকৃতিও একইরকম লাগে। রহস্যের আঁচ ছিল সুনীলের গল্পটিতেও। পরিবারের জেষ্ঠ্যপুত্র আত্মহত্যা করেছিলেন বিলেতে একাকী। কারণ জানা যায়নি। সৌমিত্র ছিলেন ঐ গল্পের ছবিতে। কিন্তু পর্দার নাম ছিল অসীম চ্যাটার্জি। প্রদোষ সি. মিটার নয়। তাই রহস্যের উন্মোচন হয়নি।\nবিখ্যাত লেখক, পরিচালক, গায়ক, গীতিকারদের নিয়ে যখন পড়াশুনো করি, এরকম অনেক বিচিত্র প্রসঙ্গ সামনে আসে। যেমন এই অরণ্যচারণ, বোহেমিয়ান জীবনের উদযাপন— যে কথা সুনীল লিখেছেন এই উপন্যাসে, তার শিকড় খুঁড়লে যাঁর নাম বেরিয়ে আসবে তিনি সমীর রায়চৌধুরী। সমীর এবং তাঁর ভাই মলয়, তাঁদের নেতৃত্বে ১৯৬১ থেকে ১৯৬৫-র হাংরি জেনারেশন আন্দোলন কৃত্তিবাস কবিদের একদম প্রতিস্পর্ধী শক্তি হিসেবে আত্মপ্রকাশ করেছিল। মজার ব্যাপার হল— কৃত্তিবাস এবং হাংরি— এই দুই বৃত্ত বারবার নিজেদের স্পর্শ করছিল। একটার মধ্যে অন্যটা কখনও ঢুকে পড়ে কমন এরিয়া তৈরি করছিল— তাও দর্শনসঞ্জাত বৈরিতা ছিলই। সমীরের উদ্যোগেই বেরিয়েছিল সুনীলের প্রথম কাব্যগ্রন্থ ‘একা এবং কয়েকজন’। তখনও অবশ্য হাংরিদের প্রথম ইস্তেহার প্রকাশ পায়নি।\nসমীর রায়চৌধুরী চাইবাসা জেলায় চাকরিসূত্রে পোস্টেড ছিলেন। সেখানেই নিমডিতে তাঁর বাসায় গিয়ে থাকতেন শক্তি চট্টোপাধ্যায়। সেখানেই যাতায়াত সুনীল-সন্দীপনদের। চাইবাসার জঙ্গলজীবন, মহুয়াপান, শহুরে সভ্যতার সঙ্গে সম্পর্কছেদ — এসব ওঁদের সবার লেখাতেই উঠে এসেছিল। সুনীল লিখেছিলেন ‘অরণ্যের দিনরাত্রি’। সন্দীপন— ‘জঙ্গলের দিনরাত্রি’। এটা অবশ্য আমি মলয়ের স্মৃতিকথা পড়ে বলছি। ‘জঙ্গলের দিনরাত্রি’ আমি এখনও পড়িনি।\nসমীর এবং তাঁর ভাই মলয়, তাঁদের নেতৃত্বে ১৯৬১ থেকে ১৯৬৫-র হাংরি জেনারেশন আন্দোলন কৃত্তিবাস কবিদের একদম প্রতিস্পর্ধী শক্তি হিসেবে আত্মপ্রকাশ করেছিল। মজার ব্যাপার হল— কৃত্তিবাস এবং হাংরি— এই দুই বৃত্ত বারবার নিজেদের স্পর্শ করছিল। একটার মধ্যে অন্যটা কখনও ঢুকে পড়ে কমন এরিয়া তৈরি করছিল— তাও দর্শনসঞ্জাত বৈরিতা ছিলই।\nজঙ্গলের কথা চলে এল— আমিও এই সূত্র ধরে বুদ্ধদেব গুহ-র শরণাপন্ন হলাম। ঐ ঝাড়খণ্ডেরই ম্যাকলাস্কিগঞ্জে বুদ্ধদেবের আস্তানা ছিল— দ্য টপিং হাউজ। বনজঙ্গলের প্রসঙ্গ এলে জঙ্গলপ্রেমিক ঋজুদার কথা তো আসবেই। আমি আবার নতুন করে ‘ঋজুদা সমগ্র’ হাতে তুলে নিলাম।\n‘ঋজুদা সমগ্র’-এর প্রথম কাহিনী ‘গুগুনোগুম্বারের দেশে’ কিন্তু মোটেই ঋজুদার প্রথম গল্প নয়। সমগ্রগুলি কালানুক্রমিক ভাবে সাজাননি বুদ্ধদেব। তবে ‘গুগুনোগুম্বার’ আমার পড়া প্রথম ঋজুদা। পড়েছিলাম ১৯৮০-র পূজাবার্ষিকী আনন্দমেলায়। তখন আমার ছ’বছর বয়স।\nপরে আরেকটি উপন্যাসে আমি এই কাহিনীর ছায়া পাই। সেটি কাকাবাবুর কাহিনী। নাম— ‘জঙ্গলের মধ্যে এক হোটেল’। সেটিও খুব প্রিয়। ইন ফ্যাক্ট, সৃজিত ‘মিশর রহস্য’ ফিল্মে তুলবার পর ওকে আমি যে দুটো কাকাবাবুর ছবি তৈরি করবার অনুরোধ করেছিলাম— সে দুটো হল ‘পাহাড়চূড়ায় আতঙ্ক’ এবং ‘জঙ্গলের মধ্যে এক হোটেল’। আমার বইয়ের তাক থেকে সৃজিত ‘কাকাবাবু সমগ্র’ তুলে নিয়ে গেছিল। ফেরতও দিয়েছিল যথাসময়ে। পড়ে-টড়ে তার মনে হল— আমার দাবি মন্দ নয়। দুটো ছবিই হতে পারে।\n‘গুগুনোগুম্বার’-এর শেষে গুলি লেগে ঋজুদার একটা পায়ের বিশ্রী অবস্থা হয়। গ্যাংগ্রিন হয়ে কাটা যাবার মতোই। কী হল শেষমেশ— গল্পের শেষে কিন্তু স্পষ্ট উত্তর নেই। চার বছর পরের ঋজুদা কাহিনী ‘রুআহা’-তে ঋজুদার জবানীতে— “আমার খোঁড়া পায়ের বদলা নেবার সময় এসেছে”— পড়লে মনটা ছ্যাঁৎ করে ওঠে বৈকি! গুগুনোগুম্বারের দেশ সত্যিই কাছাকাছি এনে ফেলেছিল ঋজুদা আর কাকাবাবুকে— সে সম্ভাবনা তো আলবাত তৈরি হয়েছিল। কিন্তু মাঝের উপন্যাস ‘অ্যালবিনো’ যাঁরা পড়বেন— তাঁদের এতটা দুর্ভাবনায় পড়তে হবে না। তাঁরা জেনে যাবেন, কোনও আরণ্যক আদিম শুশ্রুষায় বেঁচে গেছে ঋজুদার পা। সামান্য খোঁড়াতে হচ্ছে যদিও। মজার ব্যাপারটা অবশ্য আলাদা। ‘অ্যালবিনো’ উপন্যাসের হাত ধরে মনে মনে আমি চলে এসেছি মুলিমালোয়াঁ বলে একটা জায়গায়। সেটা কোথায়? হাজারিবাগ জেলায়। অর্থাৎ আবার ঝাড়খণ্ড। আবার পালামৌ।\n‘জঙ্গলের মধ্যে এক হোটেল’ আর কিছুদিন পরেই ‘কাকাবাবুর প্রত্যাবর্তন’ এই নামে বড়পর্দায় আসবে। সুন্দর সমাপতন— নেপথ্যগানে এখানেও ব্যবহৃত হয়েছে আমার কণ্ঠ। আর পরিচালককে আপনারা চাইলে ‘ঋজুদা’ বলে ডাকতেই পারেন। সৃজিত মুখোপাধ্যায়ের ডাকনাম সত্যিই যে ঋজু।\nসব ছুটিরই শেষ থাকে। আমি বাড়ি ফিরছি। আবার গানবাজনা আমায় ডাকছে। ২১শে ফেব্রুয়ারি, ভাষা দিবসে, রাত ৮:৩০-এ আবার ফিরবে অনলাইন রূপম ইসলাম একক। ফের গান গাইব। কী গাইব— জানি না। কেন গাইব— জানি।\nঅডিটোরিয়াম খুলে গেছে। তবে এখনও সেভাবে না। দু’টি আসনের মাঝখানে থাকছে ফাঁকা আসন। আমি ঠিক এইভাবে একক করতে চাইছি না। আমি চাই আমার একক-শ্রোতারা পরস্পরের কাছাকাছি থাকুন।\nতাই এ যাত্রায় অনলাইনেই দ্যাখা হোক।\nপ্রচ্ছদ ও ছবি: অন্তরূপ চক্রবর্তী